ރަނގަޅު ސެނިޓައިޒަރުތޯ ބެލުން ބުއްދިވެރި، ފަހުން ކުރަން ޖެހޭ ހިތާމަ މާ ބޮޑުވެދާނެ – Dhuvas Online\nޗައިނާގެ ވޫހާން ސިޓީން 2019 ވަނަ އަހަރު ފައުޅުވި ކޮރޯނާ ވައިރަސް ނުވަތަ ކޯވިޑް-19 އިން ރައްކާތެރިވުމަށް އެންމެ ފަސޭހައިން ކުރެވޭނެ ކަމަކީ ގިނަ ގިނައިން އަތް ދޮވެ، ސާފު ކުރުމެވެ.\nސިއްޙީ ޚިދުމަތްތެރިން މިގޮތަށް އިރުޝާދު ދެމުން ގެންދާތީ ގިނަ ބަޔަކު ދަނީ އެކަން ކުރަމުން ނެވެ. އަދި ކޮންމެ ގެއެއްގައި ނުވަތަ ފިހާރަ، ކެފޭ އަދި ރެސްޓޯރެންޓު ފަދަ ތަންތަނަށް ވަންނަ އިރު، ހުން ބަލައި، އަތް ދޮވުމަށް ހޭންޑް ސެނެޓައިޒަރ ދެއެވެ.\nމި ބަލިމަޑުކަމުން ސަލާމަތްވުމަށް ކޮންމެ މީހަކީވެސް ސެނަޓައިޒަރ ފުޅިއެއް ހިފައިގެން އުޅޭ މީހެކެވެ. ވަރަށްވެސް ރަނގަޅެވެ. ސިއްޙީ މާހިރުން ދެއްވާ ނަޞޭހަތް އަޑުއަހާ، އެގޮތަށް ޢަމަލު ކުރެވޭތޯ ރައްޔިތުން އަންނަނީ މަސައްކަތް ކުރަމުން ނެވެ.\nއޭގެ ނަތީޖާވެސް ﷲ ގެ ވާގިފުޅާއެކު ރަނގަޅެވެ. ކުރިއާ އަޅާ ބަލާ އިރު، ބަލި ޖެހޭ މީހުންގެ ނިސްބަތް އަންނަނީ މަދުވަމުން ނެވެ. އެކަމަކު އެއީ ހިތްހަމަ ޖައްސާލެވޭނޭ ކަމެއް ނޫނެވެ. “ފަހުން ނަގާ ރާޅު، ބޮޑުވާނޭ” ބުނާ ބީދައިން “ރައްކާވެ ތިބިއްޔާ ދަތުރު” އެހެންނޫންތޯ އެވެ.\nސާފުތާހިރުކަމަށް އިސްކަން ދިނުމަށް ސިއްހީ މާހިރުން އިރުޝާދު ދެމުންދާ އިރު، ރާއްޖެއަށް އެތައް ވައްތަރެއްގެ ސެނެޓައިޒަރ މިހާރު ވަނީ އެތެރެވެފަ އެވެ. އަދި އަންނަނީ ބޭނުން ވެސް ކުރަމުން ނެވެ.\nއެހެންނަމވެސް، މި ހުރިހާ ސެނެޓައިޒަރ އަކީ އެމީހެއްގެ ހަމަށް އެންމެ އެކަށީގެންވާ ވައްތަރަށް ނުވެދާނެ އެވެ. މިހެން ވެއްޖެ ނަމަ، އިތުރު ބޮޑު ތަކުލީފުތަކަކާ ކުރިމަތިލާން ޖެހިދާނެ އެވެ. ދުނިޔޭގެ ބައެއް ގައުމުތަކުގައި މިފަދަ ހާދިސާތައް ހިނގައި، ބައެއް މީހުން ހަސްފަތާލުގައި އެނދުމަތި ކޮށްގެން ފަރުވާ ދީފައިވާ ކަމަށް ސޯޝަލް މީޑިއާގައި އަންނަނީ ދައުރުވަމުން ނެވެ.\nއެހެންކަމުން ފެންނަ ކޮންމެ ސެނެޓައިޒަރ އެއް ބޭނުން ކުރުމުގެ ބަދަލުގައި ސިއްހީ ޚިދުމަތްތެރިއެއްގެ ލަފާގެ މަތިން ސެނެޓައިޒަރ ބޭނުން ކުރުމަކީވެސް ބުއްދިވެރި ކަމެކެވެ. ނޫން ނަމަ، ފަހުން ބޮޑު ހިތާމައެއް ކުރަން ޖެހިދާނެ އެވެ.\nފުރަތަމަ ކަމަކީ ތިމާގެ ސިއްހަތު ދުޅަހެޔޮކަން މަތީ ބެހެއްޓުމެވެ.\nޕޮލެންޑްގެ ރައީސް އަންޑްރޭ ޑުޑާ ކޯވިޑް-19 އަށް ޕޮޒިޓިވް ވެއްޖެ\nމާލޭގެ މަގުތަކުގައި ގަވާއިދާއި ޚިލާފަށް ބަހައްޓާފައިވާ ޕެލެޓްތައް ނަގަން އަންގައިފި\nއިމްރާންގެ އިތުބާރުނެތްކަމުގެ މައްސަލަ މަޖިލީހަށް ވައްދަނީ\nކާބުލްގެ އެޑިއުކޭޝަން ސެންޓަރަށް ދިން ބޮމުގެ ހަމަލާގައި 18 މީހުން މަރުވެއްޖެ


ބައިޑަން އިންތިޚާބީ ރައީސަކަށް، ދެން ވާނީ ކިހިނެއް؟\nއިންތިޚާބުވެފައިވާ ރައީސަކު ޓްރާންސިޝަން ޓީމެއް އެކުލަވާލާ ބާރުތައް ބަދަލުކުރުމުގެ ކަންކަން ކުރިޔަށް ގެންދަންޖެހޭ\nޖޯ ބައިޑަން އާއި ކަމަލާ ހެރިސް ވެރިކަމުގެ ހުވާކުރައްވާނީ އަންނަ އަހަރުގެ ޖެނުއަރީ މަހުގެ 20 ވަނަ ދުވަހު\n8 ނޮވެންބަރ 2020 | އާދީއްތަ 08:19\nއެމެރިކާގެ ރިޔާސީ އިންތިޚާބު ކާމިޔާބުކުރައްވާފައިވާ ޖޯ ބައިޑަން\nއެމެރިކާގެ ރިޔާސީ އިންތިޚާބުގެ ޕޮޕިޔުލަރ ވޯޓު ކާމިޔާބުކުރުމަށް ބޭނުންވާ އިލެކްޓޯރަލް ކޮލެޖްގެ 270 ވޯޓު ޑިމޮކްރަޓިކް ކެންޑިޑޭޓް ޖޯ ބައިޑަން މި ވަނީ ކާމިޔާބުކުރައްވާފައެެވެ. ބައިޑަން އިންތިހާބު ކާމިޔާބު ކުރެއްވިކަން ޔަގީންކުރެއްވީ، އެ މަނިކުފާނު އުފަންވެވަޑައިގެންނެވި ޕެންސިލްވޭނިއާގެ 20 އިލެކްޓޯރަލް ވޯޓު ކާމިޔާބުކުރައްވައިގެންނެވެ. މިއާއެކު ދެން އުފެދޭ ސުވާލަކީ، ދެން ވާނީ ކިހިނެއްހޭ؟\nމިފަހަރުގެ އިންތިޚާބުގެ ކަންކަން ދާގޮތުން ވެރިކަމުގައި ބާރުތައް ބަދަލުކުރުމުގެ ކަންކަން ފަސޭހަގޮތަކަށްދާނެ ކަމަކަށް ނުބެލެވެއެވެ. އިންތިޚާބުގެ ވޯޓު ގުނަން ފެށި ފަހުން ޓްރަމްޕަށް އިންތިޚާބު ނާކާމިޔާބުވާނެކަން އެނގިވަޑައިގަތީއްސުރެ ޓްރަމްޕް ގެންދަވަނީ ވޯޓު އޮޅުވާލުމުގެ ވާހަކަތަކާއި، ސުޕްރީމް ކޯޓަށް ވަޑައިގަންނަވާނެ ކަމަށް ވިދާޅުވަމުންނެވެ.\nބައިޑަންއަށް އިލެކްޓޯރަލް ކޮލެޖްގެ 273 ވޯޓު ލިބިވަޑައިގަންނަވާފައިވާއިރު ޓްރަމްޕްގެ ކެމްޕެއިން އޮފީހުން ނެރެފައިވާ ބަޔާނެއްގައި ބުނެފައިވަނީ މި ފެށޭ ހަފްތާގެ ހޯމަ ދުވަހުން ފެށިގެން މައްސަލަތައް ކޯޓަށް ހުށަހަޅަމުންދާނެ ކަމަށެވެ.\nބައިޑަން އެމެރިކާގެ ރައީސް ކަމާއި ހަވާލުވެވަޑައިގަންނަވާނީ ކޮންއިރަކު؟\nއެމެރިކާގެ ޤާނޫނު އަސާސީ ބުނާގޮތުން އަލަށް އިންތިޚާބުވާ ރައީސަކު މަގާމާ ހަވާލުވާނީ ފެށޭ އަހަރެއްގެ ޖެނުއަރީ މަހުގެ 20 ވަނަ ދުވަހުގެ މެންދުރުގެ ވަގުތެއްގައެވެ.\nރައީސްކަމުގެ މަގާމާ ހަވާލުވުމަށް ބާއްވާ ހަފްލާ އޮންނާނީ އެމެރިކާގެ ފެޑެރަލް ކެޕިޓަލް ވޮޝިންގޓަން ޑީސީގައެވެ. މި ހަފްލާގައި ރައީސް އާއި ނައިބު ރައީސް މަގާމުގެ ހުވާކުރައްވާނެއެވެ. ހުވާލައިދެއްވާނީ ސްޕްރީމް ކޯޓުގެ ޗީފް ޖަސްޓިސްއެވެ.\nއެހެންކަމުން އެމެރިކާގެ ރައީސް ކަމަށް އިންތިޚާބުވެވަޑައިގެންނެވި ޖޯ ބައިޑަން އާއި ނައިބު ރައީސް ކަމަށް އިންތިޚާބުވެވަޑައިގެންނެވި ކަމަލާ ހެރިސަން މަގާމުގެ ހުވާކުރައްވާނީ 2021 ވަނަ އަހަރުގެ ޖެނުއަރީ މަހުގެ 20 ވަނަ ދުވަހުއެވެ.\nރައީސްކަމުގެ ބާރުތައް ބަދަލުކުރުމުގެ މަރުހަލާއަކީ ކޮބާ؟\nމިމަރުހަލާ ކުރިޔަށްދާނީ އިންތިޚާބުގެ ނަތީޖާ އެނގި އައު ރައީސްގެ ރިޔާސީ ދައުރު ފެށުމަށް ހަމަޖެހިފައިވާ ޖެނުއަރީ މަހުގެ 20 ވަނަ ދުވަހާ ހަމައަށެވެ. އިންތިޚާބުވެފައިވާ ރައީސަކު ޓްރާންސިޝަން ޓީމެއް އެކުލަވާލާ ބާރުތައް ބަދަލުކުރުމުގެ ކަންކަން ކުރިޔަށް ގެންދަންޖެހެއެވެ. ބައިޑަން މިހާރު ވަނީ މި ޓީމު އެކުލަވާލައްވާފައެވެ.\nމި ޓީމުން ކެބިނެޓްގައި ތިބޭނެ މީހުން އެކުލަވާލާ ސަރުކާރުގައި ގެންގުޅޭނެ ސިޔާސަތުތަކާއި މުހިންމުކަން ދޭނެ ކަންތައްތައް އެކުލަވާލާ ސަރުކާރާ ހަވާލުވުމަށްފަހު ކަންކަން ކުރިޔަށްގެންދާނެ ގޮތް އެކުލަވާލާނެއެވެ. މި ޓީމުގެ މެމްބަރުން ފެޑެރަލް އެޖެންސީސްތަކަށް ގޮސް ކަންކަން ހަމަޖެހިފައިވާ ގޮތާއި ބަޖެޓާއި ސްޓާފުން ހުރި އަދަދުތައް ބަލާނެއެވެ.\n2016 ވަނަ އަހަރު އޭރު ރައީސް ކަމުގައި ހުންނެވި ބަރަކް އޮބާމާ އާއި އެ ފަހަރު އިންތިޚާބު ކާމިޔާބު ކުރެއްވި ޑޮނަލްޑް ޓްރަމްޕް ބައްދަލުކުރައްވާ ބާރުތައް ބަދަލުކުރުމުގެ ކަންކަން ވަނީ އަމާން އޮމާން ގޮތަކަށް ކުރިޔަށް ގެންދަވާފައެވެ.\n2016 ވަނަ އަހަރު އޭރުގައި ރައީސްކަމުގައި ހުންނެވި ބަރަކް އޮބާމާ އާއި އެފަހަރު އިންތިޚާބުން ކާމިޔާބު ހޯއްދެވި ޑޮނަލްޑް ޓްރަމްޕް ބައްދަލުކުރައްވަނީ\nއިންތިޚާބުގެ ނަތީޖާ ގަބޫލުނުކުރައްވާ ޓްރަމްޕަށް ޤާނޫނީ ހުއްޖަތެއް ދެއްކިދާނެތަ؟\nޓްރަމްޕް މިހާރު ވެސް ވަނީ ނަތީޖާ ގަބޫލުނުކުރައްވާ ކަމަށް ވިދާޅުވެފައެވެ. އަދި ބައިޑަން އަށް ކާމިޔާބުވި ސްޓޭޓްތަކުގެ ނަތީޖާ އާ މެދު ޓްރަމްޕް ގެންދަވަނީ ސުވާލު އުފައްދަވަމުންނެވެ. އެތަންތަނުގައި ވޯޓު އޮޅުވާލާފައިވާ ކަމަށް ޓްރަމްޕް ވިދާޅުވަމުން ގެންދެވިނަމަވެސް އަދި މިހާތަނަށް އެކަމުގެ ހެއްކެއް ޓްރަމްޕަށް ދެއްކިފައެއްނުވެއެވެ.\nރިޕޯޓްތައް ބުނާގޮތުން ޓްރަމްޕްގެ ކެމްޕެއިން ޓީމުން އަންނަނީ ފުންނާބު އުސް ލޯޔަރުން މި މައްސަލަތަކުގައި ވަކާލާތު ކުރުމަށް ހޯދަމުންނެވެ. މި މައްސަލަތައް ދާނީ އެ ސްޓޭޓްތަކުގެ ކޯޓުތަކަށެވެ. އެހެންނަމަވެސް ސުޕްރީމް ކޯޓާ ހިސާބަށް ވެސް މި މައްސަލަތައް ދިޔުމަކީ އެކަށީގެންވާ ކަމެކެވެ.\nޤާނޫނީ ގޮތުން ފުންނާބު އުސް މާހިރުން ދެކެވަޑައިގަންނަވާ ގޮތުގައި ނަތީޖާ ދެން އެހެން ގޮތަކަށް ބަދަލުވުމަކީ ނާދިރު ކަމެކެވެ. ބައެއް ސްޓޭޓްތަކުގައި ވޯޓު އަލުން ގުނުމަށް ޓްރަމްޕްގެ ކެމްޕެއިން ޓީމުން އެދޭނެކަމަށް ބެލެވެއެވެ. އެހެން ނަމަވެސް ނަތީޖާއަށް ބަދަލު އަތުވެދާނެކަމަށް ނުބެލެވޭކަމަށް މާހިރުން ދެކެއެވެ.\nޓްރަމްޕް ބަލި ގަބޫލު ނުކުރައްވައިފިނަމަ ދެން ވާނީ ކިހިނެއް؟\nއެމެރިކާގެ ރައީސް ޑޮނަލްޑް ޓްރަމްޕް ވަނީ އިންތިޚާބުގެ ނަތީޖާ ގަބޫލުނުކުރައްވާ ކަމަށް ވިދާޅުވެފައެވެ. އަދި އިންތިޚާބުގެ ނަތީޖާގައި އޮޅުވާލުންތަކެއް އުޅޭކަމަށް ވިދާޅުވެ އެމައްސަލަ ކޯޓަށް ހުށަހަޅުއްވާނެ ކަމަށް ވަނީ ވިދާޅުވަފައެވެ.\nއެހެން ނަމަވެސް މިހާރު އުފެދޭ ސުވާލަކީ އިންތިޚާބުގެ ނަތީޖާގައި ގޯސްތަކެއް އުޅޭ ކަން ސާބިތުކުރުމުގައި ޓްރަމްޕަށް ކާމިޔާބު ނުހޯދިއްޖެނަމަ ޓްރަމްޕް ބަލި ގަބޫލުކުރައްވާނެ ބާއެވެ.\nއެމެރިކާގެ ސިޔާސީ ނިޒާމުގައި ޒަމާނުއްސުރެވެސް އިންތިޚާބުން ނާކާމިޔާބުވާ ކެންޑިޑޭޓް އިންތިޚާބު ކާމިޔާބު ކުރާ ކެންޑިޑޭޓަށް ފޯނުން ގުޅާ މަރުޚަބާ ކިޔައެވެ. އެއީ ޒަމާނުއްސުރެ ވެސް އިޚުތިރާމް އަދާކުރުމުގެ ގޮތުން ކުރަމުން އައި ކަމެކެވެ. ނަމަވެސް އެކަން ކުރާކަށް މަޖުބޫރެއް ނޫނެވެ.\nޓްރަމްޕް ބަލި ގަބޫލުނުކުރެއްވި ނަމަވެސް އަދި ބައިޑަން ހުވާ ކުރައްވާ ރަސްމިއްޔާތަށް ވަޑައިނުގެންނެވި ނަމަވެސް ޤާނޫނީ ގޮތުން ކުރައްވަން ޖެހިވަޑައިގަންނަވާ ކަންތައްތަކެއް ހުރެއެވެ. އޭގެ ތެރޭގައި ބައިޑަންގެ ޓީމަށް ބާރުތައް ބަދަލުކުރުމުގެ ކަންކަމުގައި އެހީތެރިވެދީ އެއްބާރުލުން ދޭންޖެހޭނެއެވެ. އެކަމަށް ޓްރަމްޕްގެ ސަރުކާރުގައި ހިމެނޭ ފަރާތްތަކަށް އަންގަންޖެހޭނެއެވެ. ޓްރަމްޕްގެ އޮފިޝަލުން ބުނާގޮތުން އެކަން ޓްރަމްޕް ވަނީ މިހާރު ކުރައްވާފައެވެ.\nޓްރަމްޕަކީ އެމެރިކާގައި މި ފަހުގެ ތާރީޚުގައި ގިނަ ކަންތައްތަކެއް މީގެ ކުރިން ހިނގަމުންދިޔަ ގޮތް ބަދަލުކުރެއްވި ރައީސެކެވެ. މީގެ އެތައް އަހަރެއް ކުރިން އެމެރިކާއިން ކުރަމުން އައި ކަންކަން ޓްރަމްޕް ވަނީ ބަދަލުކުރައްވާފައެވެ. އެހެން ކަމުން ވައިޓް ހައުސް ދޫކުރައްވާ ވަޑައިގަތުމުގައި ޓްރަމްޕް އަމަލުކުރައްވާނެ ގޮތެއް އަދި ނޭންގެއެވެ.\nއެމެރިކާގެ ނައިބު ރައީސްކަމަށް އިންތިޚާބުވެވަޑައިގެންނެވި ކަމަލާ ހެރިސް އާއި ފިރިކަލުން\nބާރުތައް ބަދަލުކުރުމުގެ މަރުހަލާގައި ކަމަލާ ކުރައްވާނީ ކޮންކަމެއް؟\nކަމަލާ ހެރިސް އަކީ އެމެރިކާގެ ފުރަތަމަ އަންހެން ނައިބު ރައީސްއެވެ. މީގެއިތުރުންވެސް ކަމަލާގެ މި ކާމިޔާބީއާއެކު ކަމަލާގެ ނަން އެމެރިކާގެ ތާރީޚުގައި އެތައް ގޮތަކަށް ލިޔެވިގެންދެއެވެ.\nބާރުތައް ބަދަލުކުރުމުގެ މަރުހަލާގައި ކަމަލާ ނައިބު ރައީސްގެ ސްޓާފުން އައްޔަނުކުރުމުގެ އިތުރުން މަގާމުގެ ހައިސިއްޔަތުން ކުރައްވަންޖެހިވަޑައިގަންނަވާ ކަންކަން އިތުރަށް ދެނެގަތުމަށް މަސައްކަތް ކުރައްވާނެއެވެ. މީގެ އިތުރުން ނިމިގެންދިޔަ ވެރިކަމުގެ ކަންކަން ހިނގާފައިވާ ގޮތްވެސް ބައްލަވާނެއެވެ. ނައިބު ރައީސް މަސައްކަތްކުރައްވަނީ ވައިޓް ހައުސްގެ ހުޅަނގު ވިންގުގައެވެ. ނަމަވެސް ނައިބު ރައީސް ދިރިއުޅުއްވަނީ ވައިޓް ހައުސްއަކު ނޫނެވެ.\n8 ނޮވެންބަރ 2020 | އާދީއްތަ 11:19\nވަރަށް ފުރިހަމަ. އެކަމް ތި ނަންބަރ ރަނގަޅަށް ބަލާލާފަ ލިޔުނުނަމަ. 273 އެއީ ރަނގަޅު އަދަދެއްނޫން.\n8 ނޮވެންބަރ 2020 | އާދީއްތަ 08:32\nނިންމާލާތަންކޮޅު ވަރަށް މަޖާ ލޮލް


Furaana salaamaiykoh dheyne sensor eh vehicle thakah | Mihaaru\nތުއްތު ކުއްޖަކު ކާރެއްގެ ތެރޭގައި.\nތުއްތު ކުދިންގެ ފުރާނަ ސަލާމަތްކޮށްދޭނެ ސެންސާއެއް ވެހިކަލްތަކަށް\n13 ނޮވެމްބަރ 2019 - 07:03\nމިކަމަށް ހައްލެއް ހޯދުމުގެ ގޮތުން ކެނެޑާގެ ސައިންޓިސްޓުންގެ ޓީމަކުން ރާޑާ ޓެކްނޮލޮޖީ އާއި އާޓިފިޝަލް އިންޓެލިޖެންސް (އޭއައި) ބޭނުންކޮށްގެ ސެންސާއެއް އިޖާދުކޮށްފި އެވެ. ވެހިކަލްތަކުގެ ތެރޭގައި ކުއްޖަކު ތާށިވެފައި އިން ނަމަ މި ސެންސާ އިން އެކަން ދެނެގަތުމަށް ފަހު އެލާމް ފޮނުވައިދޭނެ އެވެ. އިންޗިއެއްހާ ވަރުގެ މި ސެންސަރު އިންނާނީ ވެހިކަލްގެ ސީލިންގުގައި ނުވަތަ އެތެރޭގައި އިންނަ ލޯގަނޑުގައި ހަރުކުރެވޭ ގޮތަށެވެ. އަދި މީގެ ސަބަބުން، ކާރުގެ ދޮރުތައް ތަޅުލެވެމުން ރައްކާތެރިކޮށްދީ، ވަށައިގެން ތިބޭ މީހުންނަށް ސިގްނަލް ފޮނުވައިދޭނެ އެވެ.\n“It addressesaserious, world-wide problem,” said George Shaker, professor @WaterlooENG. This device combines radar technology with artificial intelligence (AI) to detect unattended children or animals with 100-per-cent accuracy: https://t.co/TBMaKMIhTF #UWaterloo #AI https://t.co/CGugykR26i\n— University of Waterloo (@UWaterloo) November 11, 2019\nމި ސެންސަ އުފެއްދި ޓީމުން ބުނިގޮތުގައި މިއީ 100 ޕަސެންޓް ކަށަވަރު އުފެއްދުމެކެވެ. އަދި މިއީ ކެމެރާތަކާ ހިލާފަށް ޕްރައިވެސީ ވެސް ރައްކާތެރިކޮށްދޭނެ އެއްޗެއް ކަމަށް ބުންޏެވެ.\n"މިއީ މިހާރު ދުނިޔޭގެ ހުރިހާ ހިސާބަކަށް ވެސް މުހިއްމުވެފައި އޮތް އާލާތެއް. މިއީ އަގު ވެސް މާ ބޮޑު ނުވާނެ އަދި އެއްގަމު ހުރިހާ އުޅަނދެއްގައި ވެސް ބޭނުންކުރެވޭނެ ސިސްޓަމަކަށްވާނެ،" ސެންސަ އުފެއްދި ކެނެޑާގެ ވޯޓަލޫ ޔުނިވަސިޓީގެ އިންޖިނިއަރިން ޕްރޮފެސަރު ޖޯޖް ޝޭކާ ވިދާޅުވި އެވެ.\nއެ ޔުނިވަސިޓީން އަންދާޒާކޮށްފައިވާ ގޮތުގައި މި ސެންސަ އާންމުކޮށް އަންނަ އަހަރުގެ ފަހުކޮޅު ބާޒާރަށް ނެރެވޭނެ އެވެ.\nއެމެރިކާގެ ޖަމިއްޔާއެއް ކަމަށްވާ ކިޑް އެންޑް ކާސް އިން ބުނެފައިވާ ގޮތުގައ ކާރުތަކުގެ ތެރޭގައި ބަންދުވެ، އެތައް ގަޑިއިރެއްވެ ހޫނު ގަދަވެގެން އެ ގައުމުން ކުދިން މަރުވާ އަދަދު އަހަރަކު އެވްރެޖްކޮށް 37 އަށް އަރަ އެވެ. މި އަހަރު އެކަނި ވެސް މިފަދަ ހާދިސާތަކުގައި މަރުވި ކުދިންގެ އަދަދު 52 އަށް އަރަ އެވެ. އަދި އޭގެ ތެރެއިން 87 ޕަސަންޓް ކުދިންނަކީ ތިން އަހަރު ނުވަތަ އެއަށް ވުރެ ހަގު ކުދިންނެވެ. އަދި 55 ޕަސަންޓް ކުރިންނަކީ އެ އަހަރު ނުވަތަ އެއަށް ވުރެ ތުއްތު ކުދިންނެވެ.\nއިތުރު ލިޔުންތައް ކުޑަކުދިން ޕެޓް ކެނެޑާ ސަލާމަތީ ފިޔަވަޅުތައް


Sarukaaru Thalhuvaalumuge Gaabil Kan PPM Ge Ebahuri: Siddeeq - Vaguthu\nހޯމް މިނިސްޓަރު އިމްރާން އަބްދުﷲ އަކީ މުޒާހަރާ ކުރައްވަން އެނގިވަޑައިގަންނަވާ ބޭފުޅެއް ކަމަށް ވިދާޅުވެ ކުރައްވާ ކޮސް ދައުވާ ހުއްޓާލުމަށް ހޯމް މިނިސްޓްރީގެ ކުރީގެ ސްޓޭޓް މިނިސްޓަރު އަަހުމަދު ސިއްދީގު ގޮވާލައްވައިފިއެވެ.\nމުޒާހަރާތައް ކުރިއަށް ގެންދަން އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ގެންގުޅުއްވާ ސްޓްރެޓަޖީ ވަރަށް ރަނގަޅަށް އެނގިވަޑައިގަންނަވާ ކަމަށް އިމްރާން ވިދާޅުވެފައި ވާތީ އެކަމަށް ރައްދު ދެއްވާ ސިއްދީގު ވިދާޅުވީ އިދިކޮޅު ފަރާތްތަކުން މުޒާހަރާ ކުރަން ގެންގުޅުއްވާ ސްޓްރެޓެޖީ އިމްރާން ގެ ވިސްނުމަކަށް ނާންނާނެ ކަމަށެވެ. އަދި ސަރުކާރު ތަޅުވާލުމުގެ ގާބިލްކަން އިދިކޮޅުގައި ހުރި ކަމަށް އޭނާ ވިދާޅުވިއެވެ.\n" ތިމާތީ މާ މޮޅަށް މުޒާހަރާ ކުރަން ދަންނަ މީހެއް ކަމަށް ތިކުރާ ކޮސް ދައުވާ ހުއްޓާލާ. ޕީޕީއެމްގަ، ސަރުކާރު ތަޅުވާލެވިދާނެ ކެޕޭސިޓީ އެބަހުރި." ސިއްދީގް ވިދާޅުވިއެވެ.\nސިއްދީގު ކުރެއްވި އެހެން ޓްވީޓެއްގައި ވިދާޅުވީ ގާނޫނީ އިމުގެ ތެރެއިން އިދިކޮޅު ޕާޓީން ކުރަމުންދާ ސުލްޙަވެރި އިޙްތިޖާޖަށް ހުރަސްއަޅަނީ ސަރުކާރުން ކަމަށެވެ.\nއެކަން ކުރަނީ ގާނޫނާ ޚިލާފަށް ފުލުހުން މެދުވެރިކޮށް ކަމަށާއި އެހެން މީހުން ގާނޫނަށް އަމަލުކުރަން ބުނުމުގެ ކުރިން، ފުރަތަމަ ތިމާމެން އަމިއްލަޔަށް ގާނޫނީ އިމުގެ ތެރޭ ތިބެ، މިސާލު ދައްކަވަން ސިއްދީގު ވަނީ ގޮވާލައްވައިފައެވެ.\nއިދިކޮޅު ފަރާތްތަކުން ދަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އިއްވި ހުކުމަކީ ސިޔާސީ ހުކުމެއް ކަމަށް ބުނެ އެކަމާއި މެދު އަޑު އުފުލަމުންނެވެ. މީގެ އިތުރުން ރައީސް ޔާމީންގެ ސަރުކާރުން ފެށި ބޯހިޔާވަހިކަމުގެ މަޝްރޫޢު ހިޔާ ފްލެޓް ލިބުނު މީހުންނަށް ފްލެޓް ލިބުނު ކަމުގެ ލިޔުން ދީފައި ވަނިކޮށް ލިސްޓަށް ބަދަލު ގެނައުމުން ފެލެޓް ގެއްލުނު ފަރާތްތަކުގެ ހައްގު ހޯދާ ދިނުމަށް މުޒާހަރާތަކުގައި ދަނީ ގޮވާލަމުންނެވެ.\nމުޒާހަރާގައި ދެން އޮތީ ރައީސް ސޯލިހު ގަނޑުވަރުން ނެރުމުގެ މަރުހަލާ: ސިއްދީގު\nފެބުރުއަރީ 28, 2021 11:03\nމީދެންކާކުތަ މާވެގަނެގެން ތިއުޅެނީ.\nފެބުރުއަރީ 28, 2021 11:23\nއިމްރާން ގެ ސްޓްރެޓަޖީ މިހާރު މި ޤައުމުގެ ރައްޔަތުން ނަށް އެންގޭ.އެއީ ސްޓްރެޓަޖީ ، ޕޮލިސްގަ މަސައްކަތް ކުރާ ސިވިލް އަންހެންކުދިން ގެ ސްޓްރެޓަޖީ ، ސުންނަތް ނަމާދު ކުރަން ދަސްކޮށްދޭ އަދާލަތު އޮފީހުގެ ސްޓްރެޓަޖީ ، ރޯޔަލް ކޮށް ރޭޕް ކުރުމުގެ ސްޓްރެޓަޖީ ، ރޭޕް ކުރަން މަގުމަތީގަ އާމްތަންތާގަ ގެންގުޅޭނެ ސްޓްރެޓަޖީ، މުނާފިޤު ކަން ދެމެހެއްޓޭނެ ސްޓްރެޓަޖީ، މައިން ބަފައިންށް ހަރާމް ކޯރު ވާ ގޮތުގެ ސްޓްރެޓަޖީ،\nފެބުރުއަރީ 28, 2021 12:36\nބަލަދަ ސިއްދީގު މޮޔަފުޅުވީތޯ!؟...ތުލުސްދޫ ދާއިރާއަށް ކުރިމަތިލާގެން ޗޮކުންދިޔަމީހެން ތިޔައީ ދެންކޮންއެއްޗެއް ތެޅުވޭނީ ،.. ދެންވެސްކުރިމަތިލިޔަސް ހަމަ ޗޮކުންދާނީ.\nފެބުރުއަރީ 28, 2021 14:38\nއެއްކަމެއް ވެސް ނުވާނެ!\nފެބުރުއަރީ 28, 2021 17:58\nބާގަރ ސިއްގީ ހެޔޮނުވާނެ ނުތަޅުވާތި އާދެސްކޮއްފަބުނަން ބަންޑުންވެދާނެ ސިއްދީގް އައް ރަގަޅައް އެގޭނެ ތެޅުވީމަވާގޮތް


Hulhumaleyga fuluhunge adhadhu ithuru koffi | Mihaaru\nހުޅުމާލޭގެ މަގެއް: އެ އަވަށުގައި ގިނަ އެކްސިޑެންޓްތަކާއި މާރާމާރީތައް ދަނީ ހިނގަމުން -- ފޮޓޯ: ހުސެއިން ވަހީދު/ މިހާރު\nހުޅުމާލޭގައި ފުލުހުންގެ އަދަދު އިތުރުކޮށްފި\n15 އޯގަސްޓް 2018 - 10:29 8 comments\nހުޅުމާލޭގައި މަސައްކަތް ކުރާ ފުލުހުންގެ އަދަދު އިތުރުކޮށް، އެ އަވަށް ބެލެހެއްޓުން ވަރުގަދަކޮށްފި އެވެ.\nއާބާދީގައި ގާތްގަނޑަކަށް 70،000 މީހުން ހިމެނޭ ހުޅުމާލޭގައި ފަހަކަށް އައިސް އެކްސިޑެންޓުތަކާއި މާރާމާރީތަކާއި ފޭރުން ވަނީ ވަރަށް ބޮޑަށް އިތުރުވެފަ އެވެ. މީގެ ކުރިން، ހުޅުމާލެ ބެލެހެއްޓުމުގައި މަސައްކަތް ކުރީ ގާތްގަނޑަކަށް 80 އެއްހާ ފުލުހުންނެވެ. އެކަމަކު، އެ އަދަދު މިހާރު ވަނީ އިތުރުކޮށްފަ އެވެ.\nއެކަމަކު، ހުޅުމާލޭގައި ފުލުހުންގެ އަދަދު އިތުރުކުރުމާ ގުޅޭ ގޮތުން ފުލުހުންނާއި، ހުޅުމާލެ ތަރައްގީ ކުރުމުގެ މަސައްކަތް ކުރާ އެޗްޑީސީން އެއްވެސް ވާހަކައެއް ނުދެއްކި އެވެ.\nނަމަވެސް، ފުލުހުންގެ މީޑިއާ އޮފިޝަލަކު މިއަދު ވިދާޅުވީ ހުޅުމާލޭގައި ފުލުހުންގެ ހިދުމަތް ހަރުދަނާ ކުރުމަށާއި ވަސީލަތްތައް އިތުރު ކުރުމަށް މަސައްކަތް ކުރަމުން އަންނަ ކަމަށެވެ. އިތުރު ތަފްސީލެއް ނުދެއްވަ އެވެ.\nއެނގިފައިވާ ގޮތުގައި ހުޅުމާލޭގައި 100 އާ ގާތްކުރާ އަދަދަކަށް ފުލުހުން މިހާރު އެބަތިއްބެވެ.\nހުޅުމާލޭގައި ފުލުހުންގެ އަދަދު އިތުރު މި ކުރީ، ރާއްޖޭގައި އެންމެ ހަލުއިކޮށް ތަރައްގީ ވަމުން އަންނަ ރަށުގެ އަމަން ބެލެހެއްޓުމަށް ގިނަ ފުލުހުން ނުތިބޭތީ އާންމުންގެ ޝަކުވާތައް އިތުރުވެފައިވަނިކޮށެވެ.\nފުލުހުންގެ ހިދުމަތް ހުޅުމާލޭގައި ފުޅާ ކުރުމުގެ ގޮތުން، ފުލުހުންގެ އާ އިމާރާތެއް ހެދުމުގެ މަސައްކަތް އަންނަނީ ކުރަމުންނެވެ. އެޗްޑީސީން ބުނި ގޮތުގައި، އެ އިމާރާތް ކުރިއަށް އޮތް ދެ މަހެއްހާ ދުވަހުގެ ތެރޭގައި ނިމޭނެ އެވެ. އޭރުން، ފުލުހުންގެ އަދަދު ވަރަށް ބޮޑަށް އިތުރު ކުރެވޭނެ ކަމަށް އެޗްޑީސީން ބުނެ އެވެ.\nފުލުހުން މިހާރު މަސައްކަތް ކުރަނީ، އެޗްޑީސީގެ އިމާރާތުގެ ބައެއްގަ އެވެ. އެތަނުގައި ކުށުގެ ތުހުމަތުގައި ހައްޔަރުކުރާ މީހުން ބައިތިއްބަން ޖަލެއް ވެސް ހުރެ އެވެ.\nމި އަހަރުގެ ތެރޭގައި ހުޅުމާލޭގައި ހިނގި އެކްސިޑެންޓުތަކުގައި ތިން މީހަކު މަރުވެފައިވެ އެވެ. އަދި މާރާމާރީތަކުގައި ގިނަ އަދަދެއްގެ ޒުވާނުންނަށް އަނިޔާ ލިބިފައިވެ އެވެ.\nއިތުރު ލިޔުންތައް ކުށްކުރުން އެކްސިޑެންޓް ޕޮލިސް ހަމަނުޖެހުން ގޭންގް ހަމަނުޖެހުން ހުޅުމާލެ މަގުމަތީގެ އެކްސިޑެންޓް ޓްރެފިކް އޮޕަރޭޝަން އެޗްޑީސީ ކުށްވެރިން\nހުޅުމާލޭ ގައި ފުލުހުންގެ އަދަދު އިތުރު ކުރަނީ\nރޭގެ މާރާމާރީގައި ހައްޔަރުކުރި4ކުދިން ދޫކޮށްލައިފި\nޑިވައިޑާތައް ކޮންކްރީޓުން ހަދަނީ\n21 hours ago 132


Viheumun6mas dhuvahuge chuttee eh FENAKA in dheyn ninmaifi\nވިހެއުމުން ފެނަކައިން ހަ މަސް ދުވަހުގެ ޗުއްޓީއެއް ދޭން ނިންމާފައި--\n20 ފެބްރުއަރީ 20190ކޮމެންޓް\nވިހެއުމުން ހަ މަސް ދުވަހުގެ ޗުއްޓީއެއް ދޭން ފެނަކައިން ނިންމައިފި\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ސަރުކާރުން ވައުދު ވެފައިވާ، ވިހެއުމުން ދެވޭ ހަ މަސްދުވަހުގެ ޗުއްޓީ، ކޮންމެ އަންހެން މުވައްޒަފަކަށް ދިނުމަށް ފެނަކަ ކޯޕަރޭޝަނުން ނިންމައިފި އެވެ.\nފެނަކައިން މިއަދު ބުނީ ރައީސް އިބްރާހިމް މުހައްމަދު ސޯލިހުގެ 100 ދުވަހުގެ ވައުދުގެ ތެރޭގައި ހިމެނޭ، ވިހެއުމުން ކޮންމެ މަޔަކަށް ހަ މަސް ދުވަހުގެ ޗުއްޓީއެއް ދިނުމުގެ ވައުދު އެ ކުންފުނިން ފުރިހަމަކޮށްފައިވާ ކަމަށެވެ.\nރައީސް އިބްރާހީމް މުހައްމަދު ސޯލިހުގެ ސަރުކާރުން ވަނީ ވިހެއުމާއި ގުޅިގެން ލިބިދެވޭ ޗުއްޓީ، ކޮންމެ މަޔަކަށް ހަ މަސް ދުވަސް އަދި ކޮންމެ ބައްޕައަކަށް 30 ދުވަހުގެ ޗުއްޓީއެއް ދިނުމަށް ވައުދު ވެފަ އެވެ. އެގޮތުން ފެނަކަ ކުންފުނީގެ މެނޭޖްމެންޓުން ވަނީ އެގޮތަށް އަމަލު ކުރުމަށް ނިންމާފަ އެވެ.\nރައީސުލްޖުމުހޫރިއްޔާ އިބްރާހިމް މުޙައްމަދު ޞާލިޙުގެ 100 ދުވަހުގެ ވަޢުދުގެ ތެރޭގައި ހިމެނޭ " ވިހެއުމާއި ގުޅިގެން ކޮންމެ މަޔަކަށް6މަސް ދުވަހުގެ ޗުއްޓީއެއް" ދިނުމުގެ ވަޢުދު މި ކުންފުނިން ފުރިހަމަ ކޮށްފީމެވެ. ވީމާ މިވާހަކަ އުފަލާއ ެކު ދަންނަވަމެވެ. pic.twitter.com/YopVyYSZUM\n— Fenaka Corporation Ltd (@TeamFenaka) February 20, 2019\nފެނަކައިން އެގޮތަށް އަމަލު ކުރަން ނިންމާފައިވާއިރު، ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރުސީއެމް)އިންވެސް މީގެކުރިން ވަނީ ވިހެއުމުން މައި މީހާއަށް ދެވޭ ހަ މަސް ދުވަހުގެ ޗުއްޓީ ދިނުމަށް ނިންމާފަ އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުގެ 100 ދުވަހުގެ ވައުދުތައް ފުއްދުމަށް ސަރުކާރާއެކު ސަރުކާރުގެ އެކި ކުންފުނިތަކުން ވެސް އަންނަނީ މަސައްކަތް ކުރަމުންނެވެ.\n"ޕްރޮގްރާމް ފަސްކުރެއްވިއިރު ހަަމަލާއެއްގެ ވާހަކަ ރައީސް މައުމޫނު ވިދާޅެއް ނުވޭ"


Covid-19: Eh Aailaa In4Meehun Maruve, Ithuru3Meehun ICU Gai - Vaguthu\nކޮވިޑް-19: އެއް އާއިލާއިން ހަތަރު މީހުން މަރު، އިތުރު ތިން މީހުން އައިސީޔޫގައި\nކޮވިޑް-19 ގެ ސަބަބުން އެތައް ބައެއްގެ ލޯބިވާ މީހުން އަބަދަށް ވަކިވެގެން ހިނގައްޖެއެވެ. ކޮވިޑް-19 އަކީ ވަރަށް ފަސޭހައިން ގައިން ގަޔަށް އަރާ ބައްޔަކަށް ވާތީ އާއިލާގެ އެއް މެންބަރަކަށް ބަލި ޖެހިއްޖެނަމަ އެހެން މީހުންގެ ގަޔަށް ވެސް ބަލި އެރުމުގެ ފުރުސަތު ވަރަށް ބޮޑެވެ. އެއް އާއިލާ އަކުން ގިނަ މެންބަރުންނަށް ބަލި ޖެހެނީ ވެސް މިހެންވެއެވެ.\nކޮވިޑް-19 އެއް އާއިލާއެއްގެ ގިނަ މެންބަރުންނަށް ޖެހުން އެއީ އާއްމު ޚަބަރެއް ނަމަވެސް އެއް އާއިލާއަކުން ގިނަ ބަޔަކު މަރުވެގެންދިޔަ ޚަބަރުތައް ލިބިފައި ވަނީ ނިސްބަތުން ވަރަށް މަދުންނެވެ. ކޮވިޑް-19 ޖެހިގެން އެމެރިކާގެ އެއް އާއިލާއެއްގެ ހަތަރު މެންބަރުން މަރުވެ، އަދި ހަމަ އެއާއިލާގެ އިތުރު ތިން މެންބަރުން ކޮވިޑް-19 ޖެހިގެން މިހާރުވެސް ހޮސްޕިޓަލްގައި ފަރުވާ ދެމުންދާ ޚަބަރު މިއަދު ވަނީ ލިބިފައެވެ.\nއެމެރިކާގެ ނިއުޖާޒީ އަށް ނިސްބަތްވާ އާއިލާގެ ހަތަރު މެންބަރުން މަރުވެފައިވާކަން "ނިއުޔޯކް ޓައިމްސް" އިން ވަނީ ކަށަވަރު ކޮށްދީފައެވެ. އެނޫހުގައި ބުނެފައިވާ ގޮތުގައި މިހާރު ފަރުވާ ދެމުން ގެންދާ އެއާއިލާގެ ތިން މެންބަރުންގެ ހާލު ވެސް ވަރަށް ސީރިއަސް އެވެ. އެމީހުންނަށް ފަރުވާ ދެމުން ގެންދަނީ އައިސީޔޫގައެވެ.\nއެއާއިލާގެ ޤާނޫނީ ވަކީލް ޕެރަޑިސޯ ފޮޑެރާ މީޑިއާ އަށް މައުލޫމާތު ދެމުން ބުނީ މަރުވި އެންމެ ދޮށީ މީހަކީ ގްރާސް ނަމަކަށް 73 އަހަރުގެ އަންހެނެއް ކަމަށާއި އެއީ 11 ކުދިންގެ މަންމައެއް ކަމަށެވެ. އަދި އޭނާއަށް މާމަ ކިޔާ 27 ކުދިން އެބަތިއްބެވެ. ދެން މަރުވީ ފްރާސްގެ ދެދަރިންނާއި، މާމަ ދަރިއެކެވެ. އެއީ 55 އަހަރުގެ ރިޓާ އާއި އިތުރު ދެ ފިރިހެނުންނެވެ. ރިޓާ މަރުވީ ކުއްލިއަކަށް ބަލިވުމަށް ފަހުއެވެ. އޭނާ އަށް ކޮވިޑް-19 ޖެހިފައި ހުރިކަން އެނގުނީ ވެސް މަރުވި ފަހުން ހެދި ޓެސްޓްތަކުންނެވެ.\nނިއުޖާޒީގެ އޮފިޝަލުން މިހާރު ގެންދަނީ އެއް އާއިލާއެއްގެ ގިނަ ބަޔަކު ކޮވިޑް-19 ޖެހިގެން މަރުވެފައި ވާތީ އެއާއިލާ މެންބަރުންގެ އިތުރު ސިއްހީ މައްސަލަތަކެއް ހުރިތޯ ބަލަމުންނެވެ.\nއެމެރިކާ އަކީ މިހާރު ކޮވިޑް-19 އެންމެ ހަލުވިކަމާއި އެކު ފެތުރެމުންދާ އެއް ގައުމެވެ.


Leverate Media aa gulhigen taajje isthihaaru kuranee - vNews.mv\nލެވެރޭޓް މީޑިއާއާ ގުޅިގެން ރާއްޖެ އިޝްތިހާރުކުރަނީ\nމަރްޔަމް ލީން 24 July 2021, 13:29\nއިންޑޮނޭޝިއާ މާކެޓްގައި ދިވެހިރާއްޖޭގެ މަގްބޫލުކަން އިތުރުކޮށް، ދިވެހިރާއްޖެއަކީ އެންމެ ރައްކާތެރި އެއް މަންޒިލްގެ ގޮތުގައި އިޝްތިހާރުކުރުމަށް ވިޒިޓް މޯލްޑިވްސްއިން ލެވްރޭޓް މީޑިއާއާއެކު ކެމްޕެއިނެއް ފަށައިފިއެވެ.\nލެވްރޭޓްއަކީ ޕްރޮމޯޝަނަށް ހާއްސަ މީޑިއާއެެކެވެ.\nއެއްމަސް ދުވަހަށް ކުރިއަށްގެންދާ މިކެމްޕެއިންގައި ގޫގްލް އަދި ޔޫޓިއުބް އެޑްސް މެދުވެރިކޮށް ދިވެހިރާއްޖެ އިޝްތިހާރު ކުރެވިގެންދާނެކަމަށް ވިޒިޓް މޯލްޑިވްސްއިން ބުނެއެވެ.\nމި ކެމްޕޭންގައި ދިވެހިރާއްޖޭގެ ޓުއަރިޒަމް ޕްރޮޑަކްޓްސް ކަމުގައިވާ ރިސޯޓްތަކާއި، ގެސްޓްހައުސް، ލިވަބޯޑްސް އަދި ހޮޓެލްތަކުން ލިބޭ ހާއްސަ ތަޖުރިބާތައް ގޫގްލް ޑިސްކަވަރީ މެދިވެރިކޮށް ގޫގްލް އެޕްގެ އެޑްސްގެ ޒަރީއްޔާއިން އިޝްތިހާރު ކުރެވޭނެއެވެ.\nދެ މިލިއަނަށްވުރެ ގިނަ ވެބްސައިޓް އަދި ވީޑިއޯ ހިމެނޭ ގޫގުލް ޑިސްޕްލޭ ނެޓްވޯކްގައިވެސް ރާއްޖޭގެ އިޝްތިހާރުތައް ހިމެނޭނެއެވެ.\nވޭތުވެދިޔަ އަހަރުތަކުގެ ތެރޭގައި ދެކުނު އިރުމަތީ އޭޝިއާގެ ފަތުރުވެރިން ރާއްޖެއަށް ޒިޔާރަތްކުރި މިންވަރު ވަނީ އިތުރުވެފައެވެ. އަދި މިސަރަހައްދުން އިތުރު ފްލައިޓްތައް ރާއްޖެއަށް ދަތުރުކުރަން ފެށުމުން ފަތުރުވެރިން ޒިޔާރަތްކުރުންވަނީ އިތުރުވެފައެވެ.\n2019 ވަނަ އަހަރު މިސަރަހައްދުން 87،636 އަށް ވުރެ ގިނަ ފަތުރުވެރިން ވަނީ ރާއްޖެ ޒިޔާރަތްކޮށްފައެވެ.\nބޯޑަރުތައް އަލުން ހުޅުވުމާއެކު ރާއްޖެއަކީ މިސަރަހައްދުގެ ފަތުރުވެރިން ދަތުރުކުރުމަށް އެންމެ ޝައުގުވެރިވާ މަންޒިލަށް ހެދުމަށްޓަކައި ތަފާތު މާކެޓިން ހަރަކާތްތަކެއް ވިޒިޓް މޯލްޑިވްސްއިން ދަނީ ކުރިއަށް ގެންދަމުންނެވެ.\nވިޒިޓް މޯލްޑިވްސްއިން ވަނީ ޓްރެވެލް މީޓް އޭޝިޔާ-ސައުތު އީސްޓް އޭޝިޔާ, ޓްރެވެލް މީޓް އޭޝިޔާ -ޕަރެޓް, އަންތަވަޔަ ވަރޗުއަލް ޓްރެވެލް ފެއަރ, އައިއެމްއެމް އޭޝިޔާ ވަރޗުއަލް އަދި ސިންގަޕޫރު ގައި ހުންނަ ދިވެހިރާއްޖޭގެ ހައި ކޮމިޝަނާއި މައިސް އެންޑް ކޯނާޓާސް އާއި ގުޅިގެން ކުރިއަށް ގެންދިޔަ ރާއްޖެއަށް ހާއްސަ ވެބިނާ ގައި ބައިވެރިވެފައެވެ.\nމީގެއިތުރުން ޓްރެވެލް ޕްލަސް ލެޝާ, ޓްރިޕްޒިލާ އަދި ހޭވް ހަލާލް ވިލް ޓްރެވެލްއާ ގުޅިގެން މުސްލިމް ފަތުރުވެރިންނަށް އަމާޒުކޮށް ކެމްޕެއިނެއް ވަނީ ކުރިއަށް ގެންގޮސްފައެވެ.


Samsung Battery Factoryehgai Hulhu Hifaifi | Mihaaru\nޗައިނާގައި ހުންނަ ސެމްސަންގް ބެޓެރީ ފެކްޓަރީގައި ބެޓެރީތަކެއް ގޮވައި، ހުޅުހިފައި ދުންއަރަނީ\nބެޓެރީތަކެއް ގޮވައި ސެމްސަންގް ފެކްޓަރީއެއްގައި ހުޅުހިފައިފި\n10 ފެބުރުއަރީ 2017 - 06:27 1 comment\nނައްތާލަން ބަހައްޓާފައި ހުރި ބެޓެރީތަކެއް ގޮވައި، ސެމްސަންގް ފެކްޓަރީއެއްގައި ހުޅުހިފައިފި އެވެ. ޗައިނާގައި ހުންނަ ސެމްސަންގް ބެޓެރެީ ފެކްޓަރީގައި އަލިފާން ހިފަން މެދުވެރިވީ އުކާލަން ފުނިޖަހާފައި ހުރި ބެޓެރީ ބަންޑެލިތަކުގައި ހޫނުގަދަވެގެން ކަމަށް ބެލެވެ އެވެ. އެ ހާދިސާގައި މީހަކަށް އަނިޔާއެއް ލިބިފައެއް ނުވެ އެވެ. އެހެން ނަމަވެސް ވަރަށް ބޯކޮށް، އޮލަ ދުން އަރައި މުޅި ސަރަހައްދު އަނދިރިވި އެވެ.\nސެމްސަންގުން ވާހަކަ ދެއްކި އޮފިޝަލަކު ބުނި ގޮތުގައި، އެ ހާދިސާގެ ސަބަބުން ފެކްޓަރީގެ މަސައްކަތްތަކަށް ހުއްޓުމެއް ނާދެ އެވެ. އެނާ ބުނި ގޮތުގައި ހުޅުހިފީ ކުނިއަޅަން ޚާއްސަކޮށްފައިވާ ތަނެއްގަ އެވެ. އެހެންކަމުން ދުވަހުން ދުވަހަށް ކުރަންޖެހޭ މަސައްކަތްތައް އެއްވެސް ބަދަލެއް ނާދެ އެވެ.\nޗައިނާގެ އެ ސަރަހައްދުގައި އަލިފާން ނިއްވަން މަސައްކަތްކުރި މީހުންނާ ހަވާލާދީ ސޯޝަލް މީޑިއާގައި ދައްކާފައި ހުރި ވާހަތަކަށް ބަލާއިރު، އަލިފާން ރޮއިވެފައި ވަނީ ބެޓެރީ އުފައްދާ ފެކްޓަރީގަ އެވެ. އަލިފާން ނިއްވާ މަރުކަޒުން ވެސް އެހެން ވަނީ ބުނެފަ އެވެ.\nއަލިފާން ހިފާފައި ވަނީ ބެޓެރީ އުފައްދާ ފެކްޓަރީގައި، އަދި އަނދައިގެން ދިއަ ބެޓެރީތަކުގެ ތެރޭގައި މުޅިން ނުނިމޭ ބެޓެރީ ވެސް ހުރި ކަމަށް އެ އިދާރާއިން އާންމުކުރި ސޯޝަލް މެސެޖެއްގައި ވެ އެވެ. އެ މެސެޖުން އެނގޭ ގޮތުގައި އަލިފާން ނިއްވުމަށްޓަކައި 110 އަލިފާން ނިއްވާ މީހުންނާއި 19 ފެން ލޮރީ ސެމްސަންގް ފެކްޓަރީ އަށް ފޮނުވި އެވެ.\nސެމްސަންގް ބެޓެރީ ފެކްޓަރީގައި އަލިފާން ހިފާފައި އެ ވަނީ ގެލަކްސީ ނޯޓް7ގެ ބެޓެރީތައް ގޮވައި ގިނަ ބަޔަކު ފިހިފައި ވަނިކޮށެވެ. އެ ހާދިސާއިން އަރައިގަތުމަށް ކުންފުނި ހަރުދަނާކުރަމުން ދިއަ ދަނޑިވަޅެއްގަ އެވެ. އަނެއްކޮޅުން، ބޭނުންކުރާ މީހުންގެ އިތުބާރު ގެލަކްސީ އެސް8 ހޯދުމަށްޓަކައި ސެމްސަންގުން ވަރަށް ބޮޑަށް ފިކުރުކުރަނިކޮށެވެ.\nއިތުރު ލިޔުންތައް ސެމްސަންގް ބެޓެރީ ސެމްސަންގް ގެލެކްސީ ނޯޓް 7


Covid 19 ge alaamaiyy thakeh fenumun Werner test koffi - One Online\nޖަރުމަނު ގައުމީ ޓީމު ފޯވަޑް ވާނާ --- ފޮޓޯ/ ގެޓީ\nކޮވިޑް 19ގެ އަލާމާތްތަކެއް ފެނުމުން ވާނާ ޓެސްޓް ކޮށްފި\nޖަރުމަނުގެ ގައުމީ ޓީމު އަދި ޗެލްސީގެ ފޯވަޑް ޓީމޯ ވާނާގެ ފަރާތުން ހުން އައުމުގެ އަލާމަތްތަކެއް ފެނި ކޮވިޑް 19 އަށް ޓެސްޓް ކޮށްފިއެވެ.\nޖަރުމަނުގެ ގައުމީ ޓީމުން ކުރިއަށް އޮތް މެޗުތަކަށް ތައްޔާރުވުމަށް މިހާރު ވަނީ ފަރިތަކުރުންތައް ފަށާފައެވެ. ވާނާ ފިޔަވައި އެހެން ކުޅުންތެރިން ތަމްރީނުތަކާ ގުޅިފައިވީ ނަމަވެސް، ވާނާ ތަމްރީނުތަކާ ގުޅޭނީ އޭނާގެ ކޮވިޑް ޓެސްޓް ނެގެޓިވް ވުމުންނެވެ.\nއާންމުކޮށް ކުޅުންތެރިން ކޮންމެ ހަފްތާއަކުވެސް ޓެސްޓް ހަދައެވެ. ގައުމީ ޓީމަށް ދިޔުމަށް ފަހުވެސް ޓެސްޓް ހަދައެވެ. ވާނާގެ އިތުރު ޓެސްޓެއް ހަދަން ޖެހުނީ ހުން އައިސް، ކޮވިޑް 19ގެ އަލާމާތްތަކެއް ފެނުމުން ކަމަށް ޖަރުމަނުގެ ކޯޗު ޔޮކިމް ލޯވް ވަނީ ބުނެފައެވެ.\nޖަރުމަނުން މިފަހަރުގެ އިންޓަނޭޝަނަލް ބްރޭކްގައި ތުރުކީއާއެކު އެކުވެރިކަމުގެ މެޗެއް ކުޅުމަށް ފަހު ދެން ކުޅޭނީ ނޭޝަންސް ލީގުގެ ދެމެޗެވެ. އެ ދެމެޗު ކުޅޭނީ ޔުކުރެއިންއާއި ސްވިޒަލޭންޑާ ދެކޮޅަށެވެ. ކޮވިޑް 19 އަށްފަހު ޖަރުމަނުގެ ގައުމީ ޓީމުން މިހާތަނަށް ކުޅުނު ދެމެޗުވެސް އެއްވަރު ވެގެން ނިމުނުއިރު، އެންމެފަހުން ސްޕެއިންއާ ދެކޮޅަށް ކުޅެ 1-1 އިން އެއްވަރުވި މެޗުގައި ގޯލް ޖެހީ ވާނާއެވެ.\nމެޗުތަކާއި ގުޅިގެން ކޯޗު ލޯވް ބުނެފައި ވަނީ މެޗުތަކުގައި މާ އަވަހަށް ލީޑު ގެއްލުވާލައި، ކުރާ ހުރިހާ މަސައްކަތެއް ފެނަށް ދުއްވާލުމަކީ މިހާރު ޖަރުމަނު ޓީމުގެ އާދައަކަށް ވެއްޖެ ކަމަށެވެ. ކުރިއަށް އޮތް މެޗުތަކަށް ނުކުންނައިރު، ޓީމުން މޮޅުވުމަށް އިތުރަށް މަސައްކަތް ކުރަން ޖެހޭ ކަމަށް ލޯވް ބުނެފައިވެއެވެ. އެގޮތުން ރަނގަޅު ސްކޮޑަކާއެކު ތިން މެޗަށްވެސް ނުކުންނަން ވިސްނާފައިވާ ކަމަށް ލޯވް ބުނެފައި ވެއެވެ.\nލީގުގައި ހަތަރު މެޗު ކުޅުމަށްފަހު މި ދަނޑިވަޅުގައި އިންޓަނޭޝަނަލް މެޗުތަކަށް ކުޅުންތެރިން ދާން ޖެހުމުން، ކްލަބުތަކުގެ ކޯޗުން ވަނީ އެކަމާ ހިތްހަމަ ނުޖެހުން ފާޅުކޮށްފައެވެ. އެގޮތުން ދިގު ދަތުރުތައް ކުރުމާއި، ގައުމީ ޓީމުގައި އެހެން ގައުމުތަކުގައި ކުޅޭ ކުޅުންތެރިންނާ ބައްދަލުވާން ޖެހުމުން ކޮވިޑް 19 ޖެހުމަށް ގިނަ ކަންކަން މަގުފަހިވާނެ ކަމަށް ގިނަ ކޯޗުން ވަނީ ފާހަގަކޮށްފައެވެ.\nގުޅޭ ޓެގު ޖަރުމަނުވިލާތް ޔޫއެފާ ނޭޝަންސް ލީގު ކޮވިޑް 19 ފުޓްބޯޅަ\nނަބާގެ ކެރިއަރުގެ އެންމެ ބޮޑު ކާމިޔާބީ، އަބަދުވެސް އުންމީދަކީ ރާއްޖެއަށް ރީތި ނަން ހޯދައިދިނުން!\nއިންޑިއާގެ ޓެނިސް މުބާރާތުގެ ޗެމްޕިއަންކަން ނަބާ ހޯދައިފި\nއިކުއެޑޯރ ޑިސްކޮލިފައި ކުރިޔަސް އެޖާގަ އިޓަލީއަށް ލިބޭނެ ގޮތަކީ ނެތް ގޮތެކެވެ.\nރާއްޖޭގެ 15 ކޯޗަކަށް އިންޓަނޭޝަނަލް ހޭންޑްބޯލް ކޯޗިން ލައިސަންސް\nރޭންޖާސްއަށް ހިތްދަތި ބައްޔެއް، ފްރޭންކްފާޓަށް 42 އަހަރަށްފަހު ޔޫރަޕްގެ ކާމިޔާބީއެއް


vnews - Dhivehi thaareekhah muhimmu binaa eh kamugaivaa kendhoo maqaam veeraanaa vanee\nދިވެހި ތާރީޚަށް މުހިއްމު ބިނާއެއް ކަމުގައިވާ ކެންދޫ މަޤާމް ވީރާނާ ވަނީ\nކެންދޫ މަޤާމު ރަމްޒުކޮށްދޭ ބޭރު ފާރުވެއްޓި ހަލާކުވެފައި --\nދިވެހި ރާއްޖެ އިސްލާމްވީ ގޮތުގެ ތާރީޚާއި ގުޅިގައިވާ ބ ކެންދޫގައި ހުންނަ ތަބްރޭޒްގެފާނުގެ މަޤާމްގައި ބައްތިދިއްލާފައި ބަހައްޓާ ބޭރުފާރު ވެއްޓިއްޖެއެވެ.\nކެންދޫ ކައުންސިލް މެމްބަރު އިބުރާހިމް އަބުދުއްރަޙުމާން ވިދާޅުވީ، މަޤާމްގެ ބޭރު ފާރު ވެއްޓިފައިވަނީ، ދުވަސްވެ ބަލިކަށިވުމުން ކަމަށާއި، ފާރުވެއްޓުނީ، ރާއްޖެއިސްލާމްވި ދުވަހުގެ ގޮތުގައި ފާހަގަކުރާ ޖުމާދަލް އާޚިރާމަހުގެ 2ވީ އާދީއްތަ ދުވަސްނޫން އަނެއް ދުވަހުގައި ކަމަށެވެ. އޭނާ ވިދާޅުވީ ފާރު ވެއްޓުނީ، ވައިގަދަ ވުމުގެ ސަބަބުން ކަމަށެެވެ.\nރާއްޖޭގެ ތާރީޚީ އަދި އާސާރީތަނެއްގެ ގޮތުގައި ފާހަގަކޮށް އާއްމުކޮށް އެމަޤާމްގެ ރަމްޒެއްގެ ގޮތުގައި ކުރެހުންތަކާއި ފޮޓޯތަކުން ދައްކުވައިދެނީވެސް ބައްތި ދިއްލާފައި ބަހައްޓާ ވެއްޓުނު އެފާރެވެ. 1900ގެ އަހަރުތަކުގެ ތެރޭގައި މަޤާމްފުޅުގެ ފާރުގައި ދިއްލާފައި ބަހައްޓާ އެބައްތީގެ އައްޔަކީ ކެންދޫކައިރިން ދަތުރުކުރާ އުޅަނދު ފަހަރުން ނިޔަމިކަމުގައި ބަލައިއުޅުނު ބައްތިއެއް ކަމަށްވެސް ވެއެވެ.\nއަބުދުރަހުމާން ވިދާޅުވީ، އުވަޔާއި ތެޅިގަލުން ރާނާފައިވާ ސަތޭކަ އަހަރާއި ގާތްކުރާ އެފާރުވެއްޓިފައިވާކަން ހެރިޓޭޖަށާއި ކަމާއި ބެހޭ މުއައްސާތަކަށްވެސް ހިއްސާކޮށްފައި ވާނެ ކަމަށެވެ.\nއަދިތަނަށް ލިބިފައިވާ ގެއްލުންތައް ބެލުމަށާއި މަރާމާތު ކުރުމަށް ބޭނުންވާ މައުލޫމާތު އެއްކުރުމަށް ހެރިޓޭޖުގެ ޓީމެއް ފޮނުވާނެ ކަމުގައި ބުނެފައިވާ ކަމަށެވެ.\nކެންދޫ މަޤާމްގެ ބޭރުފާރު ހަލާކުވެ ނުވެ ހުރި އިރު ނަގާފައިވާ ފޮޓޯއެއް --\nރާއްޖެ އިސްލާމް ވުމުގެ ތާރީޚާއި ގުޅިގައިވާ ކެންދޫ މަޤާމަކީ ދިވެހިރާއްޖޭގެ މާއްދީ ތަރިކައިގެ ވަގުތީ ލިސްޓުގައި ހިމަނާފައިވާ ތަނެކެވެ. ކުރިން މަހު މުސާރައަށް ދައުލަތުގެ ފަރާތުން މީހުން ލައްވައިގެން މަޤާމް ބެލެހެއްޓި ނަމަވެސް އެބިނާގެ މަރާމާތަށާއި ދެމެހެއްޓުމަށް އެއްވެސް މަސައްކަތެއް ނުކޮށް ދޫކޮށްލާފައިވާތާ 20 އަހަރަށްވުރެ ގިނަ ދުވަސް ވެއްޖެކަމުގައި ކެންދޫގެ ބައެއް އާއްމުން ބުނެފައިވެއެވެ.\nކެންދޫ މަޤާމަކީ 800 އަހަރަށް ވުރެ ދިގު ތާރީޚެއް އޮތް ތަނެއް ނަމަވެސް މިހާރު އެތަން ފެންނަން އެހުރިގޮތަށް އުވަޔާއި ތެޅިގަލުން މަޤާމް ބިނާކޮށްފައި ވަނީ 1900ގެ އަހަރުތަކުގެ ކުރީ ކޮޅުގައި، ކުޑަރިކިލު މުހައްމަދު ކަލޭފާނު ނަމަކަށް ކިޔުނު ބޭކަލެކެވެ. އެތަނުގެ ފާރު ބިނާކުރުމުގައި މާލޭގެ މެދުޒިޔާރަތުގެ ބޭރުފާރު ނަމޫނާއަކަށް ބަލާފައިއެވެ. އަދި ކުޑަރިކިލު މުހައްމަދު ކަލޭފާނަކީ މިހާރު ފެންނަން އެހެރަ ގޮތަށް މެދު ޒިޔާރަތްވެސް އަދި މުލީއާގެ ވެސް ބިނާކުރެއްވުމުގެ މަސައްކަތް ކުރެއްވި ބޭކަލެކެވެ.


މިއަދު ފެންނަމުންދަނީ ދަރިން ތަނަވަސްކަންމަތީ ތިބެމެ އެހެން މީހުން ގާތަށް ގޮސް ސަލާމް ޖަހައިގެން، ކައި ބޮއި އުޅޭ މަންޒަރު – ޚުތުބާ – Ilm\nމިއަދު ފެންނަމުންދަނީ ދަރިން ތަނަވަސްކަންމަތީ ތިބެމެ އެހެން މީހުން ގާތަށް ގޮސް ސަލާމް ޖަހައިގެން، ކައި ބޮއި އުޅޭ މަންޒަރު – ޚުތުބާ\nމިއަދު ފެންނަމުންދަނީ ދަރިން ތަނަވަސްކަންމަތީ ތިބެމެ އެހެން މީހުން ގާތަށް ގޮސް ސަލާމް ޖަހައިގެން، ކައި ބޮއި އުޅޭ މަންޒަރުކަމުގައި މިއަދުގެ ހުކުރު ޚުތުބާގައި ވިދާޅުވެއްޖެއެވެ.\nމިއަދު ޚުތުބާގައި ވިދާޅުވީ ” މިއަދު އަޅުގަނޑުމެންގެ ތެރެއިން ފެންނަމުންދާ ބައެއް މަންޒަރު ތަކަކީ ހިތާމަހުރި މަންޒަރު ތަކެކެވެ. ބައެއް ދަރިން، އެމީހުންގެ މައިންބަފައިންގެ ޢުމުރުން ދުވަސްވުމުން އަޅައިނުލައި ގެއިން ބޭރުކޮށްލާ މަންޒަރެވެ. މައިން ބަފައިން ބިކަ ހާލުގައި ޖައްސާ މަންޒަރެވެ. ދަރިން ތަނަވަސްކަންމަތީ ތިބެމެ އެހެން މީހުން ގާތަށް ގޮސް ސަލާމް ޖަހައިގެން، ކައި ބޮއި އުޅޭ މަންޒަރެވެ. އަދި ޢުމުރުން ދުވަސްވެފައި ތިބި ތިމާގެ މައިންބަފައިންނަށް އެއްޗެހި ކިޔައި، އަޑުލައި، މޫނު މަތީގައި ޒުވާބުކޮށް އުޅޭ މަންޒަރެވެ. މިއީ ހިތާމަހުރި ކަމެކެވެ. މިގޮތަށް ކަންތައްކުރުމަކީ ހުއްދަވެގެންވާ ކަމެއްނޫނެވެ. ކޮންމެ އިންސާނަކު ވެސް ދުނިޔޭގައި ލަހައްޓަވައިފި ނަމަ މުސްކުޅި ޢުމުރާ ކުރިމަތި ލާން ޖެހޭނޭކަން، ދަންނަން ޖެހޭނެވެ. ތިމާގެ ޙަޔާތުގައި މަންމަ ނުވަތަ ބައްޕަ ޢުމުރުން ދުވަސްވެ، ލޯ ބޯ ކޮށިވެފައިވާ ޙާލުގައި، އެ މީހުންގެ ފަރާތުން ދިމާވާ ކަންކަމަށް ކެތްތެރިވާން ޖެހޭނެއެވެ. އެބައިމީހުންނަށް އިޙްތިރާމު ކުރަންވާނެ އެވެ.”\nމައިންބަފައިންނަށް އިޙުތިރާމް ކުރުމުގެ މުހިއްމުކަން ބަޔާން ކުރަމުން ޚުތުބާގައި ވިދާޅުވީ ” އިސްލާމް ދީނުގައި އަޅުގަނޑުމެންނަށް އަންގަވައިފައި ވަނީ، މައިންބަފައިންގެ ކުރިމަތީގައި އެންމެ ކުޑަމިނުން “އުއްފު” ވެސް ނުބުނުމަށެވެ. އަދި މައިންބަފައިންނަށް އަދަބު އިޙްތިރާމު އަދާކުރުމުގެ ގޮތުން އެބައިމީހުންގެ ކުރިމަތީގައި މަޑުމޮޅިވުމަށެވެ. އަދި މައިންބަފައިންނަށްޓަކައި ހެޔޮ ދުޢާކުރުމަށެވެ.”\nމައިންބަފައިން ދުނިޔޭގައި ނެތް ހާލަތެއް ޢަމަލުކުރަންވީ ގޮތް ބަޔާންކުރަމުން ޚުތުބާގައި ވިދާޅުވީ ” އަޅުގަނޑުމެން ކުރެ މީހެއްގެ މަންމަ ނުވަތަ ބައްޕަ މަރުވުމުން، އެމީހުންގެ ދަރިން އެމީހުންނަށް ކޮށްދެވޭނީ ކޮން ހެޔޮކަމެއްތޯ ބަލާނެއެވެ. މިގޮތުން ކޮށްދެވޭނެ ހެޔޮކަމަކީ އެ މީހުންނަށް ޓަކައި ހެޔޮ ދުޢާ ކޮށް ޞަދަޤާތް ކުރުމެވެ. މައިންބަފައިންނަށް ކަމޭހިތުމުގެ ތެރޭގައި، އެބައިމީހުން ދުނިޔެދޫކޮށް ދިއުމުން، އެބައިމީހުންނަށްޓަކައި ހެޔޮ ދުޢާ ކުރުމާއި، އެބައިމީހުންގެ ރަޙްމަތްތެރިންނާ އޮތްގުޅުން ދެމެހެއްޓުން ހިމެނެއެވެ. “


Cancer Aai Kidney Ge Balin Salaamaiy Vaan Cranberry Juice - Vaguthu\nކެންސަރާއި، ކިޑްނީގެ ބަލިން ސަލާމަތް ވާން ކްރީންބެރީ ޖޫސް\n6 މަސް ކުރިން ( މެއި 22, 2019 )\nކްރޭންބެރީ ޖޫހަކީ އޭގެން ލިބޭ ސިއްހީ ފައިދާތަކަށްޓަކައި ދުނިޔޭގެ ގިނަ ބައެއްގެ މެދުގައި ނަން މަޝްހޫރު ވެފައިވާ އެއްޗެކެވެ. ތާޒާ ކްރޭންބެރީ ޖޫހަކީ އޭގެ ސަބަބުން ކުޑަކަމުދާ ނިޒާމުގެ އެކި މައްސަލަތަކުގެ އިތުރުން، ނޭވާލާ ނިޒާމުގެ އެކި މައްސަލަ، ކިޑްނީގައި ހިލަ އުފެދުން، ކެންސަރު އަދި ހިތުގެ ބަލިތަކުންވެސް މީހާ ރައްކާތެރިކޮށްދޭ އެއްޗެކެވެ. ހަޖަމްކުރުމާއި ބަނޑުގެ އެކި އެކި މައްސަލަތަކާއި ކްރޭންބެރީ ޖޫހުގެ ސަބަބުން މީހާ ދުރުކޮށްދޭއިރު ދަތްތަކުގެ ސިއްހަތުވެސް ކްރޭންބެރީ ޖޫހުގެ ސަބަބުން ރަނގަޅުކޮށްދެއެވެ.\nކްރޭންބެރީ ޖޫހަކީ އެންޓި އޮކްސިޑެންޓްސް ގިނަ އަދަދަކަށް އޭގައި ހިމެނޭ އެއްޗެކެވެ. އޭގެ އިތުރުންވެސް ވިޓަމިން ސީ އަދި ސެލިސިލިކް އެސިޑް ފަދަ މާއްދާތައްވެސް ކްރޭންބެރީ ޖޫހުގައި ގިނަ އަދަދަކަށް ހިމެނެއެވެ. ހަށިގަނޑަށް ހަކަތަ، ޕްރޮޓީން، މިނަރަލްސް އަދި ކާބޯހައިޑްރޭޓްސް ލިއްބައިދޭ އެއްޗެއްކަމުގައިވާ ކްރޭންބެރީ ޖޫހަކީ އޭގެ ސަބަބުން މީހާގެ ވަރުބަލިކަން ފިލުވައިދީ މީހާގެ ބުންވަރުވެސް ރަނގަޅުކޮށްދޭ އެއްޗެކެވެ.\nވަކިން ހާއްސަކޮށް ކްރޭންބެރީ ޖޫސް މަޝްހޫރުވެފައިވަނީ ކުޑަކަމުދާ ނިޒާމުގެ އެކި އެކި މައްސަލަތައް ހައްލުކުރުމަށް ރަނގަޅު ބުއިމެއްގެ ގޮތުގައެވެ. ކްރޭންބެރީ ޖޫހަކީ މާބަނޑު ދުވަސްވަރު އަދި މުސްކުޅި އުމުރުފުރާގައި އާންމުކޮށް ކުރިމަތިވާ ކުޑަކަމުދާ ނިޒާމުގެ މައްސަލަތަކަށް ހުރި ވަރަށް ރަނގަޅު ހައްލެކެވެ.\nކްރޭންބެރީ ޖޫހުގެ ސަބަބުން ޔުރިނަރީ ޓްރެކްޓްގެ އިންފެކްޝަން ފަދަ މައްސަލަތަކުން މީހާ ކުރިއާލައި ސަލާމަތްކޮށްދޭއިރު އެކި ކަހަލަ ޓިއުމަރތައް އުފެދި ފެތުރުނަނުދިނުމުގައި ކްރޭންބެރީ ޖޫހުގައި ހިމެނޭ މާއްދާތައް ވަރަށް ބޮޑު ދައުރެއް އަދާކޮށްދޭނެއެވެ. މިއީ ކޮންމެ ދުވަހަކުވެސް ބުއިމަށް ވަރަށް އެކަށީގެންވާ ވަރަށް ފައިދާހުރި ބުއިމެކެވެ.\nދަރިފަންޏަށްވެސް އެލާޖިކް ވެދާނެ\nހަށިގަނޑުގެ ރީތިކަން ނުގެއްލި އަވަހަށް ހިކޭނެ ގޮތަކީ މިއީ\nހިކެން ބޭނުންވެ، ނާކާމިޔާބުވެފައިވާ މީހުންނަށް އޮތް ހައްލަކީ މިއީ\nރާއްޖޭގެ މި ރަށުގައި އެންމެ ބުޅަލެއްވެސް ނޫޅޭ!\nރާޅުބޯއި އާއި އިތުރު ހަތަރު މީހަކަށް ވަޅިން ހަމަލާދީފި\nކޯޓުން ބޭރުގައި ކައިވެނި ކުރި ކުއްޖަކަށް ދެ ކުދިން ލިބިއްޖެ\nނާދިރާ އިދިކޮޅަށް: ތިއުޅެނީ ޔާމީން މާލޭ ފަސްގަނޑުގައި ބަހައްޓާފައި ހުރެގެންވެސް ކަމުނުގޮސްގެންތަ؟


Raeeseh ge nimun 1m dollarun? Dhera! | Mihaaru\nހުކުމް އިއްވުމުގެ ޝަރީއަތަށް ކްރިމިނަލް ކޯޓަށް މިއަދު ވަޑައިގަތުމުގެ ކުރިން ޔާމީން، އެމަނިކުފާނުގެ ސަޕޯޓަރުންނާ ގެކޮޅު ކައިރީގައި ސަލާމް ކުރެއްވުމަށް އަތްޕުޅު ހިއްލާލައްވަނީ.---ފޮޓޯ: ނިޝާން އަލީ/މިހާރު\nރައީސެއްގެ ނިމުން 1 މިލިއަަން ޑޮޮލަރުން؟ ދެރަ!\n28 ނޮވެމްބަރ 2019 - 18:55 70 comments\nމިހާތަނަށް ރާއްޖެ ދުށް އެންމެ ވަރުގަދަ އެއް ރައީސް، ކުޑަ މުއްދަތެއްގެ ތެރޭގައި ތަަރައްގީގެ އެންމެ ބޮޑެތި މަޝްރޫއުތައް ހިންގެވި އެކަމަކު ހިޔާނާތާއި އަނިިޔާވެރިކަން އިސްކުރެއްވި ލީޑަރުގެ ބާރު ކެނޑި، ފަސް ގާޒީންގެ އިއްތިފާގުވި ހުކުމް އައީ އެމަނިކުފާނާ ދެކޮޅަށެވެ. މަނީ ލޯންޑަރިންގެ ކުށް ސާބިތުވެ، ފަސް އަހަރުގެ ޖަލުގެ ހުކުމާއި ފަސް މިލިއަން ޑޮލަރު (77 މިލިއަން ރުފިޔާ) ގެ ޖޫރިމަނާ އެކެވެ.\nމިއީ ޔާމީންގެ ސިޔާސީ ހަޔާތްޕުޅުގެ ނިމުން އަންނާނެ ގޮތް ކަމަށް، ސެޕްޓެމްބަރު 28، 2015 ގައި، "ފިނިފެންމާ" ލޯންޗުކޮޅުގައި އެއްޗެއް ގޮއްވާލި ހާދިސާ އަށް ފަހު އޭރުގެ ނައިބު ރައީސް އަހުމަދު އަދީބު ހައްޔަރުކޮށް، އެމްއެމްޕީއާރުސީގެ ބޮޑު ހިޔާނާތް ފަޅާއެރުމުގެ ކުރިން، އެކަކަށް ވެސް ހީކުރެވިފައި ނުވެދާނެ އެވެ.\nއެކަމަކު އެމަނިކުފާނާއި އަނބިކަނބަލުން ފާތިމަތު އިބްރާހިމް، ހައްޖުގެ އަޅުކަމަށް ފަހު މާލެ ވަޑައިގެންނެވި ލޯންޗު ކޮޅުގައި އެއްޗެއް ގޮއްވާލުމާ އެކު، ހިންގި ބޮޑު ތަހުގީގުން، ޔާމީންގެ ވެރިކަމުގެ އަނދިރި ސަފުހާތައް ރަައްޔިތުންނަށް ހުޅުވެން ފެށުނެވެ. އަދީބުގެ ބޮލަށް އެ ކަންކަން ކަނޑާލައްވަން ޔާމީން މަސައްކަތްޕުޅު ކުރެއްވި ނަމަވެސް، އެމަނިކުފާނަށް އެނގިވަޑައިނުގެން ހިޔާނާތުގެ އެވަރުގެ ބޮޑެތި ކުށްތަކެއް ނުހިންގޭނެ ކަން، އޭރު ވެސް ގިނަ ބަޔަކު ގަބޫލުކުރި އެވެ.\nރިޔާސީ ލޯންޗުކޮޅުގައި އެއްޗެއް ގޮވުމުން، އޭގައި ތިއްބެވި ބޭފުޅުން ސަލާމަތް ވާން މަސައްކަތް ކުރަނީ: ޔާމީންގެ ސިޔާސީ އަނދިރި ފަރާތް ފެންނަން ފެށީ މި ހާދިސާ އަށް ފަހު.\nރާއްޖޭގެ ވެރިކަމާ ޔާމީން ހަވާލުވެވަޑައިގަތީ އިގްތިސާދީ ބޮޑެތި ޕްލޭންތަކަކާ އެކު އެވެ. ހަމައެއާ އެކު، އެމަނިކުފާނު ބޯލަނބަން ޖެހިވަޑައިގަންނަވާ ގާނޫނުއަސާސީ އޮތީ، ބޭބޭފުޅު ކުރީގެ ރައީސް މައުމޫން އަބްދުލްގައްޔޫމާއި އޭގެ ކުރިން ރައީސްކަން ކުރެއްވި އިބްރާހިމް ނާސިރުގެ ދުވަސްވަރުހާ ހަނި ގޮތަކަށެއް ނޫނެވެ. ސިޔާސީ ޕާޓީތައް ހަރަކާތްތެރިވުމާއި މިނިވަން މުއައްސަސާތައް އުފެއްދުމާއި އަސާސީ އެތައް ހައްގެއް، ސީދާ ބަހުން އެ ގާނޫނުއަސާސީގައި ލިއެފައިވެ އެވެ. އެހެންކަމުން އިދިކޮޅުގެ އަޑު ކަނޑުވާލައި، އިދިކޮޅު ލީޑަރުންނަށް ނުހައްގު އަދަބުތައް ދިނުމާއި، ގިނި ކަންޏާ މުޅި ދައުލަތް ހިންގެވުމުގެ ފުރުސަތެއް، ގާނޫނީ ގޮތުން ލިބިވަޑައިގެންފައެއް ނުވެ އެވެ.\nޔާމީނަށް އެކަން ގަބޫލުފުޅުކުރެއްވުނު ހެނެއް ހިއެއްނުވެ އެވެ. އެހެންކަމުން، އަޑިން ހިޔާނާތުގެ ބޮޑެތި މުއާމަލާތްތައް ސަަރުކާރު ތެރޭގައި، އެމަނިކުފާނުގެ އަރިސް ބޭފުޅުން ހިންގަވަމުން ގެންދެވި އިރު، ރައްޔިތުންގެ ލޯމަތިން ފެނުނީ ސިޔާސީ އިދިކޮޅު ހަރަކާތްތައް ވަޅުލެއްވުމުގެ މަސައްކަތެވެ.\nއެކަމަކު، އެއީ ފަސޭހަފުޅުވި މަސައްކަތަކަށް ނުވި އެވެ. ބެދެމުން، ދުޝްމަނުން ގިނަވަމުން، ކޮންޓްރޯލްގައި އޮތް ރައްޔިތުންގެ މަޖިލިހުގެ މެޖޯރިޓީ ގެއްލެމުން ދިޔައީ، ބޮޑެތި މަޝްރޫއުތަކުގައި މާލޭ/ހުޅުލޭ ބްރިޖް އެޅެމުން، ހުޅުމާލޭގައި 25 ބުރީގެ ފްލެޓް އިމާރާތްތައް މައްޗަށް އަރަމުން ދަނިކޮށެވެ.\nރައީސްކަމުގެ މަގާމު ގެއްލުމުން ކޮންމެ ލީޑަރެއްގެ ވެސް ބާރު ކެނޑެ އެވެ. ގާނޫނާ އެއްގޮތަށް ވެރިކަން ކުރަން ޖެހެނީ އެހެންވެގެންނެވެ. އެކަމަކު ޔާމީންގެ ފަރާތްޕުޅުން ފެނުނީ ބާރު ކެނޑުމުގެ އިތުރުން ކޯޓުތަކަށް ދަމާނެ އެތައް ސަބަބުތަކެއް ތިލަކުރެއްވި ތަނެވެ. އެހެންކަމުން ވެރިކަމުން ދުރުވެވަޑައިގަންނަވާ ހިނދެއްގައި ޝަރީއަތާ ކުރިމަތިލައްވަން ޖެހޭނެ އެތައް ތުހުމަތެއް އޮތީ އިސްތަށިފުޅުގައި އެޅިފަ އެވެ.\n1 މިލިއަން ޑޮލަރަށްޓަކައި މުޅި ހަޔާތްޕުޅު!\nރާއްޖޭގެ ތާރީޚުގައި ފުރަތަމަ ފަހަރަށް ލައިވްކުރި ޝަރީއަތުގައި، އެއް މިލިއަން ޑޮލަރުގެ މަނީ ލޯންޑަރިންގެ ކުށުން ބަރީއަވާން އަމިއްލަފުޅަށް ވެސް ޔާމީން އެތައް ވާހަކަފުޅެއް ދެއްކެވި އެވެ. އެކަމަކު އެމްއެމްޕީއާރުސީ މެދުވެރިކޮށް ދައުލަތަށް މަދުވެގެން ވަންނަން ޖެހޭ 73 މިލިއަން ޑޮލަރު ފޭރިގަތް އަމިއްލަ ކުންފުނި، އެސްއޯއެފްގެ ދެ ޗެކަކުން، ޔާމީންގެ އެކައުންޓަށް ޖަމާކުރި 1 މިލިއަން ޑޮލަރުން ބަރީއަވެވޭ ވަރަށް ވުރެ، ހިންގެވި މުއާމަލާތްތައް މާ ސާފެވެ. އެއީ ކްރިމިނަލް ކޯޓުގެ ފަސް ފަނޑިޔާރުންގެ ބެންޗުގެ ހުކުމުގައި ބުނެފައިވާ ގޮތަށް، އެންމެ އާދައިގެ މީހެއްގެ ވިސްނުމުން ވިސްނާލިޔަސް، ގޯސް މުއާމަލާތްތަކެއްކަން އެނގޭ ވަރުގެ އަމަލެކެވެ.\nމަނީ ލޯންޑަރިން ހުއްޓުވާ ގާނޫނު ބުނާ ގޮތުން ކުށް ކޮށްގެން ހޯދި ފައިސާ ކަމަށް ޝައްކު ކުރެވޭ މުއާމަލާތެއްގައި ވެސް ބައިވެރިވުމަކީ ކުށެކެވެ. އެސްއޯއެފުން ދިވެހި ދައުލަތުގެ ބޮޑު އާމްދަނީއެއް ފޭރިގަތް ކަމާއި އެ ފައިސާ އެކި މީހުންނަށް ފޯރުކޮށްދީފައިވާކަން އެނގިވަޑައިގަންނަވާނެ އެއް ބޭފުޅަކީ އޭރުގެ ރައީސުލްޖުމްހޫރިއްޔާގެ ހައިސިއްޔަތުން ޔާމީނެވެ. "ފިނިފެންމާ" ލޯންޗުގެ ހާދިސާ އަށް ފަހު، ރައްޔިތުންގެ މަޖިލިހުގެ ޕީޕީއެމް ކޯލިޝަންގެ މެމްބަރުންނާ މުލިއާގޭގައި ބައްދަލުކުރައްވައި ޔާމީން އެ ހިޔާނާތުގެ ވާހަކަ ފުރަތަމަ ފަހަރަށް ދެއްކެވި އެވެ. އޭރު އެކަން ކަނޑާލެއްވީ އަދީބުގެ ބޮލަށެވެ.\nކްރިމިނަލް ކޯޓުގައި އޮތް ޝަރީއަތުގެ އަޑުއެހުމެއްގައި ޔާމީން ވާހަކަފުޅު ދައްކަވަނީ.\nމޯލްޑިވްސް އިސްލާމިކް ބޭންކްގައި ޔާމީން ހުޅުވާާފައި އޮތް ޑޮލަރު އެކައުންޓަކަށް، އޮކްޓޯބަރު 13-15، 2015 ގައި އެސްއޯއެފްގެ ދެ ޗެކަކުން 1 މިލިއަން ޑޮލަރު ޖަމާވެފައި އެ އޮތީ، މަޖިލިހުގެ މެމްބަރުން ކުރިމަތީގައި، އެމްއެމްޕީއާރުސީގެ ހިޔާނާތުގެ ވާހަކަ އިއުލާން ކުރެއްވި ފަހުންނެވެ. އެހެންކަމުން އެ ފައިސާއާ މެދު އެމަނިކުފާނުގެ ހިތްޕުޅުގައި އެއްވެސް ޝައްކެތް އުފެދެން ނުޖެހޭ ސަބަބެއް ނެތެވެ.\nއެތެރޭގެ މައުލޫމާތު ހުރި ބައެއް މީހުން އޭރު ހީކުރީ އެއީ، އަދީބު އަޑީގައި ހުންނަވައިގެން ޔާމީނުގެ އިތުބާރު ނެތްކަމުގެ ވޯޓު ރައްޔިތުންގެ މަޖިލިހުގައި ނަގަން ކުރި ކަމެއް ކަމަށެވެ. ރައީސްގެ އެކައުންޓަކަށް ގޮތް ނޭނގޭ އެވަރުގެ ބޮޑު އަދަދެއްގެ ފައިސާ ވަން ކަމަށް ހަދާފައި، އެއީ ކުށެއް ކަމަށް ބަލައި، މަޖިލިހުގެ ތެރެއިން ވޯޓަކާ ހަމައަށް ދާން އަދީބު މަސައްކަތް ކުރެއްވުން ކައިރި އެވެ.\nޔާމީނާ ދެކޮޅަށް އެއްވެސް މައްސަލައެއް ރައްޔިތުންގެ މަޖިލިހަށް ވެއްދޭ ވަރެއް ނުވި އެވެ. އޭގެ ކުރިން އަދީބު ހައްޔަރުކުރި އެވެ. އެކަމަކު 1 މިލިއަން ޑޮލަރު، ޔާމީންގެ އެކައުންޓްގައި އޮތީ އެވެ.\nސަލާމަތްވާން ފުރުސަތު ލިބިވަޑައިގެންނެވި\nއެ މުއާމަލާތް ފަޅާއެރުމުން، އެ ފައިސާ ދައުލަތާ ހަވާލުކުރައްވަން ޔާމީން ދެކޮޅުހެއްދެވި އެވެ. އޭގެ ބަދަލުގައި އެމަނިކުފާނު އެއްބަސްވެވަޑައިގަތީ އޭސީސީއާ އެކު ވެވޭ އެއްބަސްވުމެއްގެ ދަށުން ބީއެމްއެލްގައި އެސްކްރޯ އެކައުންޓެއް ހުޅުވައި، އިސްލާމިކް ބޭންކްގެ އެކައުންޓުން 1 މިލިއަން ޑޮލަރު، އެސްކްރޯ އެކައުންޓަށް ޖަމާކުރެއްވުމަށެވެ.\nއެކަމަކު އެ މުއާމަލާތުގައި ވެސް ޔާމީން ހެއްދެވީ މަކަރެވެ. އޭރު އިސްލާމިކް ބޭންކްގެ އެކައުންޓްގައި ހުރި ފައިސާ އިން އެއް މިލިއަން ޑޮލަރު ވަނީ އެ ބޭންކްގައި އިންވެސްޓްމެންޓް އެކައުންޓެއް ހުޅުއްވައި އެއިން އިތުރު މަންފާ ނެރެވޭ ގޮތަށް ޖަމާކުރައްވައިފަ އެވެ.\nކްރިމިނަލް ކޯޓުގައި އޮތް ޝަރީއަތުގެ އަޑުއެހުމަކަށް ވަޑައިގަތުމަށްޓަކައި ޔާމީން ގެކޮޅުން ނުކުމެވަޑައިގަންނަވަނީ.---ފޮޓޯ: މިހާރު\nއެސްކްރޯ އެކައުންޓަށް ލެއްވީ، ތަހުގީގުން އެނގޭ ގޮތުގައި، އެމަނިކުފާނުގެ ސަރުކާރުގެ ޓޫރިޒަމް މިނިސްޓަރު މޫސާ ޒަމީރު އަތުން، ފަހުން ދައްކަވާ ގޮތަށް ހޯއްދެވި 1 މިލިއަން ޑޮލަރެވެ.\nމި ހުރިހާ މުއާމަލާތްތަކެއް ފެތެނީ މަނީ ލޯންޑަރިންނަށް ކަމަށް، ދައުލަތުން ވަނީ ކޯޓުގައި ސާބިތުކޮށްދީފަ އެވެ.\nމިއީ ގޮތްދޫނުކުރެއްވުމުގެ ނަތީޖާ ކަމާ މެދު އެއްވެސް ޝައްކެއް ނެތެވެ. ސިޔާސީ ގޮތުން ކޮންމެ ވާހަކަފުޅެއް ދެއްކެވިޔަސް، އަަދި މިހާރުގެ ސަރުކާރާއި ޝަރުއީ ނިޒާމުގެ ބޮލަށް ކަންކަން ކަނޑާލެއްވިޔަސް، ޔާމީންގެ އެކައުންޓަށް ހިޔާނާތުގެ ފައިސާ ވަދެފައިވާ ކަމުގެ އެތައް ހެއްކެއް، ތަހުގީގީ އިދާރާތަކަށް ލިބިފައިވެ އެވެ. މިހާތަނަށް ހާމަވި މައުލޫމާތުތަކަށް ބަލާއިރު ރާއްޖޭގެ ވެރިކަން ކުރެއްވި ރައީސުންގެ ތެރެއިން 100 މިލިއަން ރުފިޔާ ހުރިކަން އެނގިފައި ވަނީ ޔާމީންގެ އެކައުންޓްތަކުގައި އެކަންޏެވެ.\nހިޔާނާތުގެ ތުހުމަތުތަކެއްގައި، ޔާމީން ނޫނީ، ފަހުގެ އެއްވެސް ރައީސެއްގެ އެކައުންޓްތައް ފްރީޒްކޮށް، އޭގައި ހުރި ފައިސާގެ އަދަދެއް ރަސްމީ އިދާރާތަކުން ހާމަކޮށްފައެއް ނުވެ އެވެ.\nހިތާމައަކީ ވެރިކަން ކުރުމުގެ ނިޔަތް ގޯސްވުން\nރާއްޖޭގެ ރައީސެއްގެ މައްޗަށް އެފަދަ ހުތުރު އަމަލެއްގެ ކުށް ސާބިތުވުމަކީ، ގައުމީ ނަޒަރަކުން ވިސްނާލާ ނަމަ، ވަރަށް ދެރަ މައްސަލައެކެވެ. ގައުމުގެ ރައީސުންނާއި މަތީ އެހެން ވެރިން ވާން ޖެހެނީ ނަމޫނާ ބަޔަކަށެވެ. އެކަމަކު ރާއްޖޭގެ ސިޔާސީ ދާއިރާ އިން، އާ ގާނޫނުއަސާސީއަކާ އެކު ވެސް، ފެންނަނީ ހިޔާނާތަށް މަގުފަހިވާ ގޮތަށް ސަރުކާރުތަކުން އަމަލްކުރާ ތަނެވެ. އޭގެ ފަހުގެ ނަތީޖާއަކަށް މިވަނީ، ވެރިކަން ނިމޭ އިރު، ގާނޫނުތަކާ ހިލާފު ކުށްތައް ވެރިންގެ އިސްތަށިފުޅުގައި އެޅި، ޝަރީއަތާ ކުރިމަތިވާ ތަނެވެ.\nހުކުމް އިއްވުމުގެ ޝަރީއަތަށް ކްރިމިނަލް ކޯޓަށް ވަޑައިގަތުމުގެ ކުރިން ޔާމީން، ޕީޕީއެމް/ޕީއެންސީގެ އިސްބޭފުޅުންނާ މިއަދު ސަލާމް ކުރައްވަނީ.---ފޮޓޯ: ނިޝާން އަލީ/މިހާރު\nވެރިކަން ހިންގުމުގެ ނިޔަތާއި ތެދުވެރިކަމާއި އަމާނާތްތެރިކަން އިސްނުކުރާހާ ހިނދަކު މި ނޫން ދުވަހެއް ރާއްޖެ ނުދެކޭނެ އެވެ. ކުޑަކުޑަ ގައުމަކަށް ވާތީ، މިފަދަ ކޮންމެ ޝަރީއަތަކާއި ހުކުމަކާ އެކު އުފެދޭ ދެކޮޅުވެރި ހިޔާލުތަކާއި ޒުވާބުން ލިބޭ ގެއްލުން ބޮޑެވެ. އެކަމަކު މިހާރުގެ ސަގާފަތަށް ބަލާ ނަމަ މިއީ ހަމަޖެހުމެއް އޮތް ސަފުހާއެއް ނޫނެވެ.\nސިޔާސީ ހަމަޖެހުން ރާއްޖެއަށް އަންނާނީ، ގާނޫނުއަސާސީ އާއި ގާނޫނުތަކާ އެއްގޮތަށް ވެރިކަން ކޮށްގެންނެވެ. ދައުލަތުގެ ކޮންމެ ވެރިޔަކު ވެސް، ގާނޫނުއަސާސީ އާއި ގާނޫނުތަކަށް ބޯލަނބައި ކިޔަމަންވެގެންނެވެ. އެ ކިޔަމަންތެރިކަން ދަސްނުވާހާ ހިނދަކު ފެންނާނީ މި މަންޒަރެވެ.\nތަފާތު ވާނީ ކޯޓަށް އެފަހަރަކު ދަމާ ސިޔާސީ ލީޑަރެކެވެ.\nއިތުރު ލިޔުންތައް ކްރިމިނަލް ކޯޓް ކޮރަޕްޝަން މަނީ ލޯންޑްރިން ރައީސް އަބްދުﷲ ޔާމީން


Hithaadhoo school "Dhivehi foavahi 2017" higgaimu manzareh!\nހިތާދޫ ސްކޫލު "ދިވެހި ފޯވަހި 2017" ގެ ތެރެއިން\nހިިތާދޫ ސްކޫލު "ދިވެހި ފޯވަހި 2017" ހިތްގައިމު މަންޒަރެއް!\nޢާމިރު ޢަބްދުއްލަތީފު | 05 އޯގަސްޓު 2017\nދިވެހިރާއްޖޭގެ މިނިވަން ކަމަށް 52 އަހަރު ފުރުނު ދުވަހާއި ގުޅުވައިގެން ހިތާދު ހިތާދޫ ސްކޫލުގެ ދިވެހި ކްލަބުން "ދިވެހި ފޯވަހި 2017" ނަމުގައި ވަނީ ތަފާތު އެކި ޡަޤާފީ އަދި އަދަބީ ހަރަކާތްތަށް ހިމެނޭ ކުޑަވަރެއްގެ އީދެއް ފާހަގަ ކޮށްފައެވެ. ދަރިވަރުންގެ އެކި އުުމުރު ފުރާތަކުގެ އެކި ފަންތީގެ ހަރަކާތްތަކާއި ބެލެނިވެިރިންނާއި މުދައްރިސުންގެ ހުނަރުތައް ފެނިގެން ދިޔަ މިއިވެންޓުފެނުމުން ހީވަނީ ކުޑަވަރެއްގެ ޢީދެއް އައިސްގެން އުޅޭ ހެންނެވެ.\nކޮންމެއަކަސް ދައްކަން މިއުޅެނީ އެ އިވެންޓުގައި ފެނުނު އައިޓަމްތަކުގެ ފުރިހަމަކަމުގެ ވާހަކައެއް އަދި ތަނުގެ ރީތި ވަހަކަައެއްވެސް ނޫނެވެ. މިހުރިހާ ކަމެއްގެ ތެރެއިން އަޅުގަނޑަށް ސިފަވި އެހެން މަންޒަރެއްގެ ވަހަކައެވެ.\nސްކޫލް އޭ ބުނުމުން އަޅުގަނޑަށް ދޭހަވަނީ ވަކި ތަނަކަށް ވަކި ގަޑިއަކަށް ގެންދަން ޖެހޭ ބަރު އެއްޗެއް ހިފައިގެންދަ ގިނަބައްގެ ގޮތުގައެވެ. ތަފާތު އެކި އުމުރުފުރައިގެ މީހުން ބައިވެރިވާ އެންމެން އަކުގައި އެއްވަރަށް މަސައްކަތް ކޮށްގެން ނޫނީ އަމާޒަށް ވާޞިލު ނުވެވޭ މަސައްކަތެއް ކުރަމުންދާ ބައެއްގެ ގޮތުގައެވެ. އެހެން ކަމުން ސްކޫލަކުން ނެރެވޭ ނަތީޖާ ބިނާ ވެގެން ދާނީ ގުޅިފައިވާ އެތަށް ބައެއް އެއްވަރަކަށް އެންމެން އެކުގައި ކުރެވޭ މަސައްކަތާއި އެއްވަރަކަށެވެ.\n"ވަރަށް މަޖާ.. ހިހީ ހަލަކުވެއްޖެ! އެކުދިން ހާދަ ފަރިހަމަ ޑުަރާމައެކޭ ގެނެސްދިނީ" މިއީވެސް އަޑަކެއެވެ.\n"ޓީޗަރު ބުނީ މިހާުރ އެނގިއްޖެ ބަލެނިވެރިން މީ ކުޅަދާނަ ހުނަރުވެރި ބައެއްކަން" ބެލެނިވަރިއަކު ބުންޏެވެ.\n"ހާދަ މަޖަލޭ ޓީޗަރުންގެ އައިޓަމްސް .. ޕްރިންސިޕަލްވެސް ޑަރާމާއަށް އަރާހުރި. އެންމެންވެސް ތިބީ ހީހީ ބަނޑަށް ގޮއްލާ ވަރުވެފައި" މިފަދަ އެތައް އަޑުތަކެއް އެދުވަހު އިވިގެން ދިޔައެވެ.\nމި އިވެންޓަށް ތައްޔާރުވަން ފެށި ހިސާބުންވެސް ފެނުނީ މުވައްޒަފުންނާއި ބެލެނިވެރިން ގުޅިގެން އެކަތި ގަނޑެއްހެން މަސައައްކަތް ކުރަމުން ދިޔަތަނެވެ. ތަން ޒީނަތްތެރި ކުރުމާއި އިވެންޓުތަކަށް ތައްޔާރުވުމާއި ހުށައަޅައި ދިނުމާ ހިސާބުން އަދި މުޅީ އިވެންޓުގައިވެސް މިފަދައިންނެވެ.\n"މިހާތަނަށް ބޭއްވުން އެންމެ ކާމިޔާބު ދިވެހި ފޯވަހި ކަމަށް ދެކެން. މިއީ ބެލެނިވެރިންނާ މުވައްޒަފުންގެ މިންނެތް މަސައްކަތް. ޒުވާނުންގެ އެހީތެރިކަން ވަރަށް ފުރިހަމައަށް ލިބުނު. މި ހުރިހާ ފަރާތްތަކަށް ޝުކުރު ދަންނަވަން އަދި ކުރިމަގުގައިވެސް މިފަދައިން އެއްބާރުލުން ލިބޭނެ ކަމަށް އުންމީދު ކުރަން" ޕްރިންސިޕަލް ވިދާޅުވިއެވެ.\nމިއީ ހެޔޮފާލެއް ކަމަގުައި ދެކެމެވެ. ހިތާދޫ ސްކޫލުގެ ތާރީޚްގައި އެންމެން ގުޅިގެން މިގޮތަށް ޖޯޝުގައި މަސައްކަތް ކުރި ޒަމާނެއް ނާދެއޭ ބުނުމަކީ ގޯހެއް ކަމަުގައި ނުވާނެވެ.\nއަޅުގަނޑުމެންގެ ދަރިންގެ ކުރިމަގަށް މަސައްކަތް ކުރަން ތިބި އެންމެން އެއްއަމާޒާކަށް އެކުއެކީގައި މަސައްކަތް ކޮށްގެން ނޫނީ ބޭނުންވާ ނަތީޖާއެއް ނުހޯދޭނެއެވެ. މިއަދު މިދެއްކެވި މަނަޒަރު އަބަދުވެސް ދެއްކުމަށް ހުރިހާ ރައްޔިތުންވެސް އަޒުމު ކަނޑައަޅަމާ ހިނގާށެވެ. ޒާތީ އަދި ސިޔާސީ ފިކުރު އެއްފަރާތް ކޮށް އަޅުގަނޑުގެ މަޤްޞަދު ޙާޞީލު ކުރުމާއި މެދު ވިސްނަމާތޯއެވެ.


Cabin Crew Akah Vaan Beynuntha? Mi Othee Ranuge Furusatheh - Vaguthu\nކެބިން ކްރޫއަކަށް ވާން ބޭނުންތަ؟ މި އޮތީ ރަނުގެ ފުރުސަތެއް\n3 އަހަރު ކުރިން ( މާޗް 2, 2018 )\nދިވެހި ކެބިން ކްރޫ އެކަޑަމީން މީގެ ކުރިން ހިންގި ކޯހުގެ ތެރެއިން\nކެބިން ކްރޫއަކަށްވުމަށް ގިނަ ޒުވާނުން ބޭނުންވެއެވެ. މިހާރުވެސް ރާއްޖެ އާއި ރާއްޖެއިން ބޭރުގެ އެކި އެއާލައިންތަކުގައި ދިވެހި ކެބިން ކްރޫއިން މަސައްކަތް ކުރަމުންދެއެވެ. އޭގެ ތެރެއިން ގިނަ ޒުވާނުންނަށް އެ ފުރުސަތު ފަހިކޮށްދިނީ، ދިވެހި ކެބިން ކްރޫ އެކަޑަމީންނެވެ. އެ އެކަޑަމީން ހިންގާ ކްބިން ކްރޫ ފައުންޑޭޝަން ލެވެލްގެ ކޯސްތަކެވެ.\nއެ އެކަޑަމީން ކެބިން ކްރޫ އާއި ގުޅުން ހުރި ކޯސްތައް ހިންގަމުން ގެންދާތާ ފަސް އަހަރުވީއެވެ. އެ އެކަޑަމީގެ ހިންގާ ކޯސްތައް ހަދައިގެން ވަރަށް ފަސޭހައިން ކެބިން ކްރޫއަކަށް ވެވޭނެއެވެ.\nދިވެހި ކެބިން ކްރޫ އެކަޑަމީން މައުލޫމާތުދޭ ގޮތުގައި، އެ ތަނުން ހިންގާ ކޯސްތަކުގައި ބައިވެރިވާ ކުދިންގެ އަދަދު މި ވަނީ ގިނަވެފައެވެ. އެއީ އެތަނުން ހިންގާ ކޯސްތައް ހަދައިގެން ކެބިން ކްރޫ ވަޒީފާ ފަސޭހައިން ލިބޭތީއެވެ.\nއެގޮތުން ގިނަ ކުދިންތަކަކަށް އެ ފުރުސަތު ހޯދަ ދިނުމުގެ ގޮތުން މިދިޔަ މަހުވެސް މާލޭގައި ކެބިން ކްރޫއަށް ހާއްސަ ކޯހެއް ހިންގިއެވެ. އަދި މި މަސް ތެރޭގައިވެސް އިތުރު ކޯހެއް ހިންގުމަށް އެ އެކަޑަމީން ވަނީ ނިންމާފައެވެ.\nއެ އެކަޑަމީން ބުނީ ކެބިން ކްރޫ ފައުންޑޭޝަން ލެވެލްގެ އެ ކޯހުގައި ބައިވެރިވާން ބޭނުންވާ ފަރާތްތަކުން މި މަހުގެ ހަތް ވަނަ ދުވަހާއި ހަމައަށް ފުރުސަތު އެބަ އޮތް ކަމަށެވެ.\nއެގޮތުން އެ ކޯހުގައި ރެޖިސްޓަރވުމަށް އެ ކުއްޖެއްގެ ފުރިހަމަ ނަމާއި، އައިޑީކާޑް ނަމްބަރު، އަދި ގުޅޭނެ ފޯން ނަމްބަރުގެ އިތުރުން އީމެއިލް އެޑްރެސް ޖެހުމަށްފަހު 9958800 އަށް ނުވަތަ ދިވެހި ކެބިން ކްރޫ އެކަޑަމީގެ ފޭސްބުކް ޕޭޖަށް މެސެޖް ކުރުމުން އެ އެކަޑަމީން އެ ފަރާތަކަށް ގުޅާނެއެވެ.\nކޯހުގައި ކިޔަވާދޭނީ ޖުމްލަ 50 ގަޑިއިރު ހަމަވަންދެންނެވެ.\nމި ކޯސް ހަދައިގެން ހަމައެކަނި ފައިދާ ކުރާނީ ކެބިން ކްރޫއިންނަށް ވާން ބޭނުންވާ ފަރާތްތަަކަށް ނޫނެވެ. މި ކޯސް ހަދައިގެން އޭވިއޭޝަން ދާއިރާގެ އެހެނިހެން ވަޒީފާތައް ހޯދުމަށް ފަސޭހަވާނެއެވެ. އޭގެ ތެރޭގައި، ރިޒަވޭޝަން އަދި ޓިކެޓިންގ، އެއާޕޯޓް ކަސްޓަމަރުންނަށް ހޭންޑްލް ކުރުން ފަދަ ވަޒީފާތައް ހިމެނެއެވެ.\nމި ކޯހުގައި ކިޔަވާދެއްވާނީ އެކަމުގެ ތަޖުރިބާ ލިބިފައި ތިބި، ސިވިލޭވިއޭޝަންގެ ހުއްދަ ލިބިފައިވާ ލެކްޗަރާއިންނެވެ.\nރާއްޖޭގެ ބައެއް ފިހާރަތަކުގައި ގަނޑުކުރިތަކެތި ވިއްކަނީ ސިއްހަތަށް ގެއްލުންހުރިގޮތަށް\nއަބުހަރީ ގްރޭންޑުގައި ޒަމާނީ ފެންވަރުގެ ސްވިމިން ޕޫލެއް، ވަރަށް ހިތްގައިމު!\nމާޗް 2, 2018 14:36\nލާރި ހޯދާނެ ގޮތެއްނެތިގެން އެކެޑަމީ ޕުރޯމޯޓު ކުރަން މޮޅެތި ވާހަކަ ދައްކާނެ ކަމެއްނެތް. ތިތަނުން ކޯސް ހެދިޔަސް އެއްމެނަކަށް ވަޒީފާ ނުލިބޭނެ. ހަމަ އިންޓަވިއު ޕެނަލުގަ ތިބި މީހުން ހިތަށް އެއރި ބަޔަކަށް ދޭނީ\nމާޗް 2, 2018 21:43\nމާޗް 2, 2018 14:37


މިދިޔަ ދެ އަހަރު 148 މިލިއަން ރުފިޔާ އދ. އަތޮޅުގެ ޕީއެސްއައިޕީއަށް ހޭދަކުރި\nއޮމަދޫގައި އައު އިންޖީނުގެއެއް އެޅުމުގެ މަސައްކަތް މިހާރު ދަނީ ކުރިއަށް\nދިގުރަށަކީ އަބަދުވެސް ބާކީކޮށްފައިވާ ރަށެއް، މި ސަރުކާރުން ވެސް ބޮޑުކަމެއް ނުފަށާ: ކެންޑިޑޭޓް\nރައީސް ވިދާޅުވީ އދ. އަތޮޅުގައި ވެސް 265 ދަރިވަރުން ހިލޭ މަތީތައުލީމް ހާސިލްކުރަމުން އަންނަ ކަމަށާއި 891 ފަރާތަކަށް 14.8 މިލިއަން ރުފިޔާ އިންކަމް ސަޕޯޓްގެ ގޮތުގައި ދޫކޮށްފައިވާ ކަމަށް ރައީސް ވިދާޅުވިއެވެ.\nރައީސް ވިދާޅުވީ އެސްއެމްއީ ލޯން 17 ފަރާތަކަށް 32.5 މިލިއަން ރުފިޔާ ދޫކޮށްފައިވާ ކަމަށް ވެސް ރައީސް ވިދާޅުވިއެވެ.\n9 މާރޗް 2021 | އަންގާރަ 22:25\nއޮމަދޫ ގައި އިންޖީނުގެ ތަރައްގީކޮށްފައިވާ ކަމަށާއި، އައު އިންޖީނުގެއެއް އެޅުމުގެ މަސައްކަތް ވެސް ކުރަމުން އަންނަ ކަމަށް ރައީސް ވިދާޅުވިއެވެ. އަދި ފެނުގެ ނިޒާމުގެ މަސައްކަތް ވެސް ޓެންޑާކޮށްފައިވާ ކަމަށް ވިދާޅުވިއެވެ.\nރަށް ގިރުމުގެ މައްސަލައިގައި އީއައިއޭ ހަދަމުން އަންނަ ކަމަށޢި ހަތަރު ވަނަ ކުއަރޓަރުގައި އެ މަސައްކަތް ފަށާނެ ކަމަށް ވެސް ވިދާޅުވިއެވެ. ރައީސް ވިދާޅުވީ ބަނދަރު ހަދައި، ސިއްހީ މަރުކަޒު ތަރައްގީކުރުމުގެ މަސައްކަތް ވެސް ކުރައްވާނެ ކަމަށެވެ.\nމިދިޔަ ދެ އަހަރު ތެރޭގައި 23.4 މިލިއަން ރުފިޔާގެ ޕީއެސްއައިޕީ މަޝްރޫތައް ހިންގާފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 22:20\nދިގުރަށަކީ ލޯކަލް ޓޫރިޒަމް އެންމެ ފުޅާ އެއް ރަށަށްވާއިރު އެރަށުގައި ފެނާއި ނަރުދަމާގެ ނިޒާމެއް ގާއިމްކޮށްފައި ނުވާކަން ފާހަގަކުރެއްވުމުން ރައީސް ސޯލިހު ވިދާޅުވީ އެ މަޝްރޫ މި މަހުގެ 16ގެ ކުރިން ބަޔަކާ ހަވާލުކޮށް ސޮއުކުރާނެ ކަމަށެވެ.\nދިގުރަށުން ގޯތިދޫކުރުމުގެ ކަންކަން ޕްލޭނުން މިނިސްޓްރީން އެޕްރޫވްކޮށްފައިވާ ކަމަށާއި ކައުންސިލްއަށް އެކަން ކުރެވޭނެ ކަމަށް ވިދާޅުވިއެވެ. ރަށްގިރުމުގެ މައްސަލައިގެ ސަރވޭ ދެވަނަ ކުއަރޓަރުގައި ފަށާނެ ކަމަށް ވިދާޅުވިއެވެ. މިސްކިތް އެޅުމުގެ މަސައްކަތް ވެސް އޮތީ ޓެންޑާ މަރުހަލާގައި ކަމަށް ވިދާޅުވިއެވެ.\nދިގުރަށުގެ އެއްވެސް ކަމެއް ނުވެ ނުދާނެ ކަމަށާއި، ހުރިހާ ވައުދެއްވެސް ފުއްދަވާނެ ކަމުގެ ޔަގީންކަން ރައީސް ދެއްވިއެވެ. އަދި 17 މިލިއަން ރުފިޔާ މިދިޔަ އަހަރު ހަރަދުކޮށްފައިވާކަން ވެސް އެމަނިކުފާނު ފާހަގަކުރެއްވިއެވެ.\n9 މާރޗް 2021 | އަންގާރަ 22:13\nދަނގެތި ނަރުދަމާގެ މަސަައްކަތް މި މަހު 16ގެ ކުރިން ހަވާލުކުރާނެ\nދަނގެތި ނަރުދަމާގެ މަސަައްކަތް މި މަހު 16ގެ ކުރިން ހަވާލުކުރާނެ ކަމަށާއި ފެނުގެ ނިޒާމް ގާއިމްކޮށްފައިވީ ނަމަވެސް އެކަމުގައި މައްސަލަތަކެއް އުޅޭ ކަމަށް ވިދާޅުވިއެވެ. އަދި އެކަން ވީ އެންމެ އަވަހަކަށް ހައްލުކޮށް ކުރިއަށްގެންދާނެ ކަމަށް ވިދާޅުވިއެވެ.\nސިއްހީ ނިޒާމު ހަރުދަނާކުރުމަށް މި ހަފްތާ ބަންދުގައި ސަރވޭ ޓީމެއް ގޮސް ބެލުމަށް ފަހު ބަދަލުތައް ގެނައުމުގެ މަސައްކަތް ކުރާނެ ކަމަށް ވިދާޅުވިއެވެ. އަދި ބޭސް ލިބުމުގައި ހުރި ދަތިތައް ވެސް އަންނަ ހަފްތާގެ ފަހުން ލިބޭނެ މަގު ހަމަޖައްސާނެ ކަމަށް ވިދާޅުވިއެވެ.\nސްކޫލުން ބޭނުންވާ ކަންކަމާއި ގުރުއާނާ ބެހޭ މަރުކަޒުގެ ގޮތްޕެއްގެ އިތުރަށް ޔޫތު ސެންޓަރެއް އެޅުން މި އަހަރުގެ ބަޖެޓުގައި ނެތް ކަމަށް ވިދާޅުވިއެވެ. އަދި ރަށްގިރުމާއި ބަނދަރާއި ޖެޓީގެ ކަންކަން ވެސް ބައްލަވާނެ ކަމަށް ވިދާޅުވިއެވެ.\n9 މާރޗް 2021 | އަންގާރަ 22:08\nމަންދޫގައި އަރާފައިބާނެ ގޮތެއް ނެތްތާ 10 ވަރަކަށް އަހަރު ވެއްޖެ: ކެންޑިޑޭޓް\nމަންދޫގައި އަރާފައިބާނެ ގޮތެއް ނެތި 10 އަހަރުވެފައިވާ މައްސަލަ ކައުންސިލް އިންތިހާބުގެ ކުރިން އެކަން ހައްލުކޮށްދެއްވުމަށް އެރަށު ކެންޑިޑޭޓް އެދިވަޑައިގަތުމުން ރައީސް ވިދާޅުވީ އެކަން އެމްޓީސީސީއާ ކޮންޓްރެކްޓް ކުރެވި އީއައިއޭ ކުރިއަށްދާ ކަމަށެވެ. އެކަން ނިމުމާ އެކު އަމަލީ މަސައްކަތް ފަށަނެ ކަމަށް ވިދާޅުވިއެވެ.\nސްކޫލްގައި ދެބުރި އިމާރާތެއް އެޅުމުގެ މަސައްކަތާއި ފުޓުބޯޑަ ދަނޑުގެ މަސައްކަތް ވެސް އަންނަ އަހަރުގެ ބަޖެޓަށް އިތުރުކުރައްވާނެ ކަމަށް ވިދާޅުވިއެވެ. އަދި ރަށު ކައުންސިލަށް މުވައްޒަފުން ނެގުމުގެ މަސައްކަތް ވެސް މިއަހަރު ތެރޭގައި ކުރައްވާނެ ކަމަށް ވިދާޅުވިއެވެ.\nރަށުގެ ސިއްހީ މަރުކަޒުން ލެބޯޓްރީގެ ހިދުމަތް ލިބޭނެ މަގު ވެސް ފަހިކޮށްދެއްވާނެ ކަމަށާއި، އިތުރު ވަގުތަށް ހިދުމަތް ދެވޭނެ ގޮތް ހެލްތު މިނިސްޓްރީން ބަލާނެ ކަމަށް ވިދާޅުވިއެވެ. އަދި ސިއްހީ މަރުކަޒު ހެދުމުގެ މަސައްކަތް ޓެންޑާކޮށްފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 22:03\nމުޅި ރާއްޖެއިން ބިން ދޫކުރުމުގެ މަޝްރޫއެއް މި އަހަރު ފަށަނީ\nމަހިބަދޫގެ ބޯހިޔާވަހިކަމަށް ބިން ދޫނުކޮށް 30 އަހަރުވެފައިވާކަން ކެންޑިޑޭޓް ފާހަގަކުރެއްވުމުން ރައީސް ވިދާޅުވީ މި އަހަރު ތެރޭގައި މުޅި ރާއްޖޭގެ އެކި ހިސާބުން ބިން ދޫކުރުމުގެ މަސައްކަތް ފަށާނެ ކަމަށެވެ.\nމަހިބަދޫ މަގު ހެދުމުގެ ފޭސް2ގެ މަސައްކަތް މި އަހަރު ފަށާނެ ކަމަށާއި، އަމަލީ މަސައްކަތް މި އަންނަ އަހަރު ފަށާނެ ކަމަށް ވިދާޅުވިއެވެ. ރައީސް ވިދާޅުވީ އަތޮޅު ހޮސްޕިޓަލް އަޕްގްރޭޑް ކުރުމުގެ ޓެންޑާ ޑޮކިއުމަންޓް ތައްޔާރުކޮށް އަންނަ މަހު ހުޅުވާލާނެ ކަމަށެވެ. އަދި ޑޮކްޓަރުން ވެސް އިތުރުކުރާނެ ކަމަށް ވިދާޅުވިއެވެ.\nމީގެ އިތުރަށް މެރިކަލްޗާ ތަރައްގީކުރަން މަހިބަދޫގެ މަސައްކަތްތައް7ފަރާތަކަށް ހަވާލުކޮށްފައިވާ ކަމަށެވެ. އެގޮތުން މަހިބަދޫ ކޮށިތަކުގައި 4،000ށް ވުރެ ގިނަ ފާނަ ބޮޑުކޮށްފައިވާ ކަމަށް ވިދާޅުވިއެވެ.\n34 މިލިއަން ރުފިޔާގެ ޕީއެސްއައިޕީ ހިންގާފައިވާ ކަމަށް ވެސް ވިދާޅުވިއެވެ.\n9 މާރޗް 2021 | އަންގާރަ 21:57\nކުނބުރުދޫގެ ތަރައްގީއަށް މިދިޔަ ދެ އަހަރު މާބޮޑު ކަމެއް ކުރެވިފައި ނެތް\nކުނބުރުދޫ ގައި ފެނާއި ނަރުދަމާގެ މަސައްކަތް މިހާރު ވަނީ ކޮންޓްރެކްޓްކޮށްފައި ކަމަށް ރައީސް ވިދާޅުވިއެވެ.\nރައީސް ވިދާޅުވީ ބަނދަރާއި ސްކޫލް އަދި ކައުންސިލް އިދާރާގެ މަސައްކަތް މިއަހަރު ފަށާނެ ކަމަށެވެ.\nއެރަށުގައި މާބޮޑު މަސައްކަތްތަކެއް ކުރެވިފައިނުވާކަން ފާހަގަކުރައްވައި ރައީސް ވިދާޅުވީ3މިލިއަން ރުފިޔާގެ ޕީއެސްއައިޕީ ޕްރޮޖެކްޓު ހިންގިފައިވާ ކަމަށެވެ.\n9 މާރޗް 2021 | އަންގާރަ 21:51\nމާމިގިލީ ސިއްހީ މަރުކަޒު އަޕްގްރޭޑްކުރުމުގެ ބިޑް އަލުން ހުޅުވާލަނީ ކުރިން ލިބުނު އަގު ބޮޑުވެގެން\nމާމިގިލި ސިއްހީ މަރުކަޒަށް ރަނގަޅު އަޕްގްރޭޑެއް ގެނައުމުގެ މަސައްކަތްކުރާ ކަމަށާއި މާމިގިލީ ސިއްހީ މަރުކަޒު އަޕްގްރޭޑްކުރުމުގެ ބިޑް އަލުން ހުޅުވާލަނީ ކުރިން ލިބުނު އަގު ބޮޑުވެގެން ކަމަށް ރައީސް ވިދާޅުވިއެވެ.\nސްކޫލްގެ ޑިޒައިން ނިންމައި މި މަހުގެ ފަހުކޮޅު ޓެންޑާކޮށްފައިވާ ކަމަށް ވިދާޅުވިއެެވެ. އެގޮތުން އޭވީ ރޫމާއި ހޯލު ފަދަ ތަންތަން ހުންނާނެ ކަމަށް ވިދާޅުވިއެވެ.\nއަދި އެރަށުގައި ވެސް ހުރި 12،000 ޓަނުގެ ކުނި ކުރިއަށް އޮތް ހަތް މަސްުދުހުގެ ތެރޭގައި ވެމްކޯއިން ނިންމާނެ ކަމަށާއި، ކުނި މެނޭޖްކުރާ މަރުކަޒުގެ މަސައްކަތް ދެވަނަ ކުއަރޓަރުގައި ފަށާނެ ކަމަށް ވިދާޅުވިއެވެ.\nރަށު މަގު ހެދުމުގެ މަސައްކަތް މިދިޔަ އަހަރު ހަވާލުކޮށްފައިވާ ކަމަށާއި ވަރަށް އަވަހަށް ނިމެނެ ކަމަށް ވިދާޅުވިއެވެ. މިދިޔަ ދެ އަހަރު 21 މިލިއަން ރުފިޔާގެ ޕީއެސްއައިޕީ މަސައްކަތްތައް ފަށާފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:47\nބޮޑުކާށި ހުރާ އަދި ދިއްގިރި ހަންޏާމީދޫ ކައުންސިލްގެ ދަށަށް ގެނެވޭތޯ ބަލާނަން: ރައީސް\nހަންޏާމީދޫ ބަނދަރުގެ މަސައްކަތް މިހާރު ކުރިއަށްދާ ކަމަށާއި ފެނުގެ ނިޒާމުގެ މަސައްކަތް ކޮންޓްރެކްޓްކޮށްފައިވާ ކަމަށް ރައީސް ވިދާޅުވިއެވެ.\nރައީސް ވިދާޅުވީ ބޮޑު ކާށި ހުރަޔާ ދިއްގިރި ކައުންސިލްގެ ދަށަށް ބަދަލުކޮށް ރަށު ރައްޔިތުންނަށް އާމްދަނީ ހޯދޭނެ ގޮތެއްވޭތޯ ބަލާއިރު ދިއްގިރި އަކީ އެ އަތޮޅު ކައުންސިލް އަށް ވަރުވާއަށް ދޫކޮށްފައިވާ ރަށެއް ކަމަށް ވިދާޅުވިއެވެ. އަދި ބޮޑު ކާށިހުރާ އަކީ ޓޫރިޒަމް މިނިސްޓްރީގެ ރަށެއް ކަމަށާއި ބަޔަކަށް ދޫނުކުރާ ނަމަ ހެދޭނެ ގޮތެއް ބައްލަވާނެ ކަމަށް ވިދާޅުވިއެވެ.\nސްކޫލަށް ކްލާސް އިތުރުކުރުން މި އަހަރުގެ ބަޖެޓުގައި ނެތް ކަމަށާއި އެއަށް ގޮތެއް ހެދޭތޯ ބައްލަވާނެ ކަމަށް ވިދާޅުވިއެވެ. ޒުވާނުންނަށް އިޖުތިމާއި މަރުކަޒު ވެސް މިއަހަރުގެ ބަޖެޓުގައި ނެތް ކަމަށް ވިދާޅުވިއެވެ. އަދި ހެލްތު ސެންޓަރުގެ އިމާރާތްވެސް ބަޖެޓުގައި ނެތް ކަމަށް ވިދާޅުވިއެވެ.\nމިދިޔަ ދެ އަހަރު 8.3 މިލިަން ރުފިޔާގެ ޕީއެސްއައިޕީ މަޝްރޫތައް ކުރިއަށް ގެންގޮސްފައިވާ ކަމަށް ރައީސް ވިދާޅުވިއެވެ.\n9 މާރޗް 2021 | އަންގާރަ 21:42\nއއ. އަތޮޅުގައި 151 މިލިއަން ރުފިޔާގެ ޕީއެސްއައިޕީ ޕްރޮޖެކްޓުތައް ކުރިއަށް\nމުޅި އަތޮޅަށް 62 ޕްރޮޖެކްޓު ޕްލޭންކޮށްފައިވާ ކަމަށް ރައީސް ވިދާޅުވިއެވެ. އެ ހުރިހާ މަޝްރޫއެއްގެ ވެސް މަސައްކަތްތައް އެކި ސްޓޭޖްތަކުގައި ފަށާފައިވާއިރު އެއްބައި ނިމިފައިވާ ކަމަށް ވެސް ރައީސް ވިދާޅުވިއެވެ.\nރައީސް ވިދާޅުވީ 200 ދަރިވަރުންނަށް އެ އަތޮޅުން ހިލޭ ފަސްޓު ޑިގްރީ ފަށާފައިވާ ކަމަށާއި، އިންކަޕް ސަޕޯޓަށް 1،265 މީހަކަށް 22.6 މިލިއަން ރުފިޔާ ދޫކޮށްފައިވާ ކަމަށާއި، އެސްއެމްއީ ލޯނު 25 މީހަކަށް 36 މިލިއަން ރުފިޔާ ދޫކޮށްފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:34\nރަށްރަށުގެ ބިން ހިއްކުމުގެ މަސައްކަތް މި ދެ އަަހަރު ވެސް ނުނިމޭ ވަރަށް އެބަހުރި\nއއ. އަތޮޅުގައި ހިންގަން ހުރި ބައިވަރު މަޝްރޫތަކުގައި ސޮއިކޮށްފައިވާ ކަމަށާއި މި މަހު ތެރޭގައި އަދިވެސް ސޮއިކުރައްވާނެ ކަމަށް ޕްލޭނިން މިނިސްޓަރ މުހައްމަދު އަސްލަމް ވިދާޅުވިއެވެ.\nއަސްލަމް ވިދާޅުވީ ހުރިހާ ރަށެއްގައި ވެސް މަސައްކަތްތައް ވީހާ ވެސް އަވަހަކަށް ނިންމާތޯ ބަލައި މަސައްކަތުގެ ސްޕީޑް ރަނގަޅުކުރައްވާނެ ކަމަށެވެ. އަދި އެމްޓީސީސީއާ ހަވާލުކޮށްފައި ހުރި ބިން ހިއްކުމުގެ މަސައްކަތްތައް ކުރިއަށް އޮތް ދެ އަހަރުވެސް ހުސްނުވާ ވަރަށް ހުންނާނެ ކަމަށާއި، އެކަން ވެސް ވަރަށް އަވަހަށް ނިންމޭތޯ މަސައްކަތްކުރައްވާނެ ކަމަށް ވިދާޅުވިއެވެ.\nވަކިން ހާއްސަކޮށް މާޅޮހުގައި މަސައްކަތްތައް މަދުކަން ފާހަގަކުރައްވާފައިވާތީ މިނިސްޓަރ ވިދާޅުވީ އެރަށު ބަދަރުގެ މަސައްކަތް މި މަހުގެ ތެރޭގައި ވެސް ފެށޭތޯ ބައްލަވާނެ ކަމަށެވެ. ފެނާއި ނަރުދަމާގެ މަސައްކަތް ވެސް މި މަހު ފަށާނެ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:28\nމުޅި އަތޮޅުގެ ހުރިހާ ރަށެއްގެ ހެލްތު ސެންޓަރުތައް ތަރައްގީކުރަން ޖެހޭ: މިނިސްޓަރ ނަސީމް\nހެލްތު މިނިސްޓަރ އަހުމަދު ނަސީމް ވިދާޅުވީ އއ. އަތޮޅުގެ ގިނަ ރަށްރަށުގައި ހެލްތު ސެންޓަރުތަކަށް ވަރަށް ގިނަ މަސައްކަތް ކުރަން އެބަހުރި ކަމަށެވެ. އެގޮތުން ހުރިހާ ރަށްރަށެއްގެ ސިއްހީ މަރުކަޒު ބޮޑުކޮށް ހިދުމަތް ފުޅާކުރަން ޖެހޭ ކަމަށް ވިދާޅުވިއެވެ.\nމުޅި އަތޮޅުގައި ވެސް މޮބައިލް ލެބޯޓްރީ ހިދުމަތް ފަށާނެ ކަމަށާއި، އެކަހެރިވެފައިވާ ރަށްރަށުގައި ވަކި ލެބެއް ހެދުމުގެ މަސައްކަތް ކުރާ ކަމަށް ވިދާޅުވިއެވެ.\nއއ. އަތޮޅުގެ ހޮސްޕިޓަލް އެއް ހެދުމުގެ މަސައްކަތް ވެސް ކުރިއަށްދާ ކަމަށާއި، ޕްރައިމަރީ ހެލްތު ކެއާގެ މަސައްކަތް އެ އަތޮޅުގައި މި މަހު 15 ގަައި ފަށާނެ ކަމަށް ވިދާޅުވިއެވެ. އަދި ވިދާޅުވީ ހުރިހާ ރަށަކަށް ވެސް އައު އެމްބިއުލާންސް ފޯރުކޮށްދޭން މަސައްކަތް ކުރާ ކަމަށާއި، މާ ބޮޑަށް ދަތިވާ ނަމަ ކުރިން ބޭނުންކުރި އެއްޗެއް މަރާމާތުކޮށްފައި ފޯރުކޮށްދެއްވާނެ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:23\nމާޅޮހު ބަނދަރު ހެދުމުގެ މަސައްކަތް އޭޕްރިލް މަހު ފަށާނެ\nމާޅޮހުގައި ތަރައްގީގެ އެއްވެސް މަޝްރޫއެއް މިދިޔަ ދެ އަހަރު ތެރޭގައި ކޮށްފައި ނުވާ ކަމަށް އެރަށު ކެންޑިޑޭޓުން ފާހަގަކުރެއްވިއެވެ.\nބަނދަރުގެ މަސައްކަތް އެމްޓީސީސީއާ ހަވާލުކޮށްފައިވާ ކަމަށާއި އޭޕްރިލް މަހު އަމަލީ މަސައްކަތް ފަށާނެ ކަމަށް ރައީސް ވިދާޅުވިއެވެ. ނަރުދަމާގެ މަސައްކަތް މާޗު 16ގައި ބަޔަކާ ހަވާލުކޮށްލާނެ ކަމަށް ރައީސް ވިދާޅުވިއެވެ.\nރައީސް ވިދާޅުވީ ދެ އަހަރު މާ ބޮޑު ކަމެއް ނުވިޔަސް ހުރިހާ ވައުދެއް ވެސް ފުއްދާނެ ކަމަށާއި، މަސް ފެކްޓްރީއެއް ހަދަން އެހީވުމަށް އެދިފައިވުމުން އެކަމާ ގުޅިގެން މަޝްވަރާކުރާނެ ކަމަށް ވެސް ވިދާޅުވިއެވެ.\nރައީސް ވިދާޅުވީ ސްކޫލްގެ މަސައްކަތް ވެސް މި މަސް ނިމެންވާއިރަށް ޓެންޑާ އަށް ހުޅުވާނެ ކަމަށެވެ. މިދިޔަ ދެ އަހަރު ތެރޭގައި ރަށުގައި ކުރެވުނީ 3.3 މިލިއަން ރުފިޔާގެ ޕީއެސްއައިޕީ މަޝްރޫތައް ކަމަށް ވެސް ރައީސް ވިދާޅުވިއެވެ.\n9 މާރޗް 2021 | އަންގާރަ 21:20\nމުޅި ރާއްޖޭގައި ހައި ސްޕީޑް ފެރީގެ ނިޒާމް ގާއިމްކުރުން މި އަހަރު ތެރޭގައި ފަށާނެ\nހިމަންދޫއާ ގުޅިގެން ރައީސް ވިދާޅުވީ ފެނާއި ނަރުދަމާ ގާއިމްކުރުމުގެ އަމަލީ މަސައްކަތް މި މަހު ފަހުކޮޅު ފެށޭނެކަމަށެވެ.\nފުޓުބޯޅަ ދަނޑު މި މަހު ފަހުކޮޅު ޓެންޑާ ޒުވާނުންގެ މަރުކަޒު ދެވަނަ ކުއަރޓަރުގައި ޓެންޑާ ކުރާނެ ކަމަށާއި ސްކޫލުގެ ތަރައްގީ ޑިޒައިންކުރުމުގެ މަސައްކަތް މިހާރު ދަނީ ކުރިއަށް ކަމަށް ވިދާޅުވިއެވެ. އަދި މި މަހު ޓެންޑާ ކުރާނެ ކަމަށް ވެސް ވިދާޅުވިއެވެ.\nފެރީގެ ނިޒާމް ހަރުދަނާކޮށް ހައި ސްޕީޑް ފެރީއަކަށް އެދި އެމްޓީސީސީއާ މަޝްވަރާކުރާނަން، މުޅި ރާއްޖޭގައި ވެސް މި މަޝްރޫ މި އަހަރު ފަށާއިރު ފަށަނީ ބޮޑު ތިލަދުންމަތި އަދި ދެވަނައަށް ހުވަދޫ އަތޮޅުން ކަމަށް ރައީސް ވިދާޅުވިއެވެ.\nހިމަންދޫގެ ބަނދަރުގެ މަސައްކަތް މިހާރު ނިމިފައިވާ ކަމަށާއި 47 މިލިއަން ރުފިޔާ ޕީއެސްއައިޕީއަށް ހަރަދުކޮށްފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:11\nބޮޑުފުޅަދޫގެ ޕީއެސްއައިޕީ ޕްރޮޖްކްޓުތަކަށް5މިލިއަން ރުފިޔާ ހަރަދުކުރި\nބޮޑުފުޅަދޫގައި ފުޓުބޯޅަ ދަނޑުގެ އަހަރުގެ ތިން ވަނަ ކުއަރޓަރުގައި އިއުލާންކުރާނެ ކަމަށާއި މި އަހަރު ތެރޭގައި ޓަރފް ދަނޑެއް އަޅާނެ ކަމަށް ރައީސް ވިދާޅުވިއެވެ. އަދި ކުޑަކުދިންގެ ޕާކުގެ މަސައްކަތް ވެސް ކުރިއަށްގެންދާނެ ކަމަށް ރައީސް ވިދާޅުވިއެވެ.\nރަށުގެ ބިން ހުކުއްކުމުގެ މަސައްކަތް އެމްޓީސީސީއާ ހަވާލުކޮށް އީއައިއޭ ހަދަމުންދާ ކަމަށް ވިދާޅުވިއެވެ.\nރައީސް ވިދާޅުވީ ބޯހިޔާވަހިކަން ބޭނުންވާ ރަށްރަށަށް ލޯނު ސްކީމެއް ހުޅުވާލާ ކަމަށާއި، ބޮޑުފުޅަދޫއަށް އެ އެހީ ލިބޭނެ ކަމަށެވެ.\nފެނާއި ނަރުދަމާ ވެސް ބަޔަކާ ހަވާލުކޮށް ދެވަނަ ކުއަރޓަރުގައި އެކަން ނިމޭނެ ކަމަށް ވެސް ވިދާޅުވިއެވެ. ރަށުގައި ވާރޭ ފެން ރައްކާކުރާ ނިޒާމެއް ގާއިމްކޮށްފައިވާ ކަމަށާއި މިސްކިތުގެ މަސައްކަތް އަދި ކަރަންޓު އަޕްގްރޭޑް ކުރުމުގެ މަސައްކަތް ވެސް ކުރިއަށްދާ ކަމަށް ރައީސް ވިދާޅުވިއެވެ.\nއަދި ޕީއެސްއައިޕީ ޕްރޮޖްކްޓުތަކަށް5މިލިއަން ރުފިޔާ ހަރަދުކޮށްފައިވާ ކަމަށް ވިދާޅުވިއެވެ.\n9 މާރޗް 2021 | އަންގާރަ 21:07\nމަތިވެރި ސިއްހީ މަރުކަޒުގެ މަސައްކަތް މިއަހަރުގެ ބަޖެޓުގައި ނެތް\nމަތިވެރި ސިއްހީ މަރުކަޒު 16 ގަޑިއިރަށް ބަދަލުކުރީމަ ދިމާވާ ދަތިތައް ހެލްތު މިނިސްޓްރީން މިހާރު ކުރަމުންދާ މަސައްކަތުގެ ތެރެއިން ފުރިހަމަވާނެ، އަދި އެމްބިއުލާންސް ވެސް އޭޕްރިލް މަހު ތެރޭގައި ލިބެން ފަށާނެ ކަމަށް ރައީސް ވިދާޅުވިއެވެ.\nރައީސް ވިދާޅުވީ ސިއްހީ މަރުކަޒުގައި ވޯޑުގައި ކެޕޭސިޓީ އިތުރުކުރުން ބަޖެޓުގައި ނެތް ކަމަށެވެ. އެކަމަކު އެކަމަށް ގޮތެއް ހޯއްދަވާނެ ކަމަށް ވިދާޅުވިއެވެ.\nސްކޫލްގެ މަސައްކަތް މިހާރު ޑިޒައިންކުރާ ކަމަށާއި އޭޕްރިލް މަހު ޓެންޑާކުރާނެ ކަމަށް ވިދާޅުވިއެވެ. މަތިވެރިއަށް އޭޓީއެމް އެއްވެސް ވަރަށް އަވަހަށް ފޯރުކޮށްދޭނެ ކަމަށް ވިދާޅުވިއެވެ.\nމިއަހަރު ތިން ވަނަ ކުއާޓަރގައި ރަށް ގިރުމުގެ މައްސަލައަށް ވެސް ހައްލު ހޯއްދަވާނެ ކަމަށް ވިދާޅުވިއެވެ. މީގެ އިތުރަށް ފިނޮޅަކީ އެމްއެމްޕީއާރްސީން ކުއްޔަށް ދޫކޮށްފައިވާތަނެއް ކަމަށާއި އެތަނަށް ހެދޭނެ އިތުރު ގޮތެއް އޮތްތޯ ޓޫރިޒަމް މިނިސްޓްރީ މެދުވެރިކޮށް ބަލާނެ ކަމަށެވެ.\n9 މާރޗް 2021 | އަންގާރަ 21:00\nއުކުޅަހު ސްކޫލް ތަރައްގީކުރުން މި މަހު ޓެންޑާ ކުރާނެ، ސިއްހީ މަރުކަޒު ފަހު ކުއާޓަރ އަށް\nއުކުޅަހުގެ ބަނދަރުގެ ފެރީ ޓާމިނަލްގެ ތޮށި ހެދުން އެމްޓީސީސީއާ ހަވާލުކޮށް ފުންކުރުމުގެ މަސައްކަތް ކުރިއަށްދާ ކަމަށް ރައީސް ވިދާޅުވިއެވެ. ފުޓުބޯޅަ ދަނޑުގެ މަސައްކަތް މި މަހަށް ބަޖެޓުކޮށްފައިނުވާ ކަމަށާއި ޒުވާނުންގެ މަރުކަޒު މި އަހަރުގެ ތިންވަނަ ކުއާޓަރގައި ޓެންޑާކުރާނެ ކަމަށް ވިދާޅުވިއެވެ.\nސްކޫލްގެ 12 ކްލާސްރޫމްގެ މަސައްކަތް މި މަހު ޓެންޑާ ކުރާނެ ކަމަށާއި، ބިން ހިއްކުމުގެ މަސައްކަތް ވެސް އެމްޓީސީސީއާ ހަވާލުކޮށްފައިވާ ކަމަށާއި ފަށާނެ ދުވަހެއް އަދި ޔަގީން ނޫން ކަމަށް ވިދާޅުވިއެވެ. އެކަމަކު އީއައިއޭ ގެ މަސައްކަތް މިހާރު ވެސް ކުރިއަށްދާ ކަމަށް ވިދާޅުވިއެވެ.\nސިއްހީ މަރުކަޒުގެ މަޝްރޫ މި އަހަރުގެ ހަތަރުވަނަ ކުއާޓަރގައި ޓެންޑާއަށް ހުޅުވާނެ ކަމަށް ވިދާޅުވިއެވެ. ރައީސް ވިދާޅުވީ އުކުޅަހު މަގު ހެދުމުގެ މަސައްކަތް މި މަހު ނުފެށޭނެ ކަމަށެވެ.\n9 މާރޗް 2021 | އަންގާރަ 20:54\nރަސްދޫ ސްކޫލުގެ މަސައްކަތް އޭޕްރިލް މަހު ޓެންޑާ ކުރާނެ\nރަސްދޫ ސްކޫލްގެ ޑިޒައިންގެ މަސައްކަތް މިހާރު ދަނީ ކުރިއަށް އޭޕްރިލް މަހު ތެރޭގައި ޓެންޑާ ކުރާނެ ކަމަށް ވިދާޅުވިއެވެ.\nރައީސް ވިދާޅުވީ ހޮސްޕިޓަލްގެ މަސައްކަތް ވެސް މި މަހު ޓެންޑާއަށް ހުޅުވާލާނެ ކަމަށާއި، ފެނުގެ މައްސަލަ ވެސް ހައްލުކުރުމަށް އާރްއޯ ޕްލާންޓުގެ މަސައްކަތްކުރާ ކަމަށެވެ. އަދި މީގެ އިތުރަށް އައު އުންޖީނުގެ އެއް އެޅުމުގެ މަސައްކަތް ސްޓެލްކޯއިން ކުރާ ކަމަށް ވިދާޅުވިއެވެ.\nރައީސް ވިދާޅުވީ ފުޓުބޯޅަ ދަނޑު އެޅުން ލަސްވަނީ ވެލި ލިބުމުގެ ދަތިތަކެއް ހުރީމަ ކަމަށެވެ. އަދި ޕީސީއާރް ޓެސްޓު ހެދުން ލަސްވާ ސަބަބު ހެލްތު މިނިސްޓްރީ މެދުވެރިކޮށް ބަލާނެ ކަމަށް ވިދާޅުވިއެވެ.\nއައިސް ޕްލާންޓު އެޅުމުގެ މަސައްކަތް ވެސް ފަންޑު އެޕްރޫވްވުމާ އެކު ފަށާނެ ކަމަށް ވިދާޅުވިއެވެ.\nރަށުގެ ނަރުދަމާ މަސައްކަތް ވެސް ނިމިފައިވާ ކަމަށް ރައީސް ވިދާޅުވިއެވެ. ރަސްދޫގައި ވެސް 50% ސޯލާ ކަރަންޓަށް ބަދަލުކުރުމުގެ މަސައްކަތް އަންނަ މަހު ފަށާނެ ކަމަށް ވެސް ރައީސް ވިދާޅުވިއެވެ.\n9 މާރޗް 2021 | އަންގާރަ 20:48\nތޮއްޑޫ ބަނދަރު 16 މާޗުގައި ބިޑަށް ހުޅުވާނެ\nއއ. ތޮއްޑޫގެ ބަނދަރު ހެދުމުގެ މަޝްރޫ މިދިޔަ މަހުގެ ޓެންޑާ ކޮށްފައިވާ ކަމަށާއި، މި މަހު 16 ގައި ބިޑަށް ހުޅުވާނެ ކަމަށް ރައީސް ވިދާޅުވިއެވެ.\nރައީސް ވިދާޅުވީ ތަރައްގީގެ މަޝްރޫތަކުގައި ތޮއްޑޫ ފަހަތަށް ލައި ބާކީކޮށްފައި ނުވާނެ ކަމަށެވެ. އެގޮތުން ސިއްހީ މަރުކަޒު އިމާރާތްކުރާނެ ބަޔަކު ހޯދަން މިދިޔަ މަހު 11ގައި ޓެންޑާ ކޮށްފައިވާ ކަމަށާއި މި މަހު 11 ގައި ބިޑަށް ހުޅުވާނެ ކަމަށް ވިދާޅުވި އެވެ، އެގޮތުން 163 ޑޮކްޓަރުން މި ޖޫން އަށް ހަމަވާނެ ކަމަށް ވިދާޅުވިއެވެ.\nރަށުގައި 12 ކްލާސްރޫމް ހަދައި އައުޓްޑޯ ޖިމްއެއްވެސް ހަދާފައިވާ ކަމަށާއި ނަރުދަމާގެ މަސައްކަތް ވެސް މި މަހު 16 ގެ ކުރިން ހަވާލުކުރާނެ ކަމަށް ވިދާޅުވިއެވެ. ރަށުގެ ކަރަންޓުގެ 50% ސޯލާ ކުރުމަށް މި އަހަރު ތެރޭގައި މަޝްރޫ ނިމޭނެ ކަމަށް ވެސް ވިދާޅުވިއެވެ.\n9 މާރޗް 2021 | އަންގާރަ 20:43\nމިރޭގެ ކެމްޕޭން ބައްދަލުވުން އޮތީ އއ. އަދި އދ. އަތޮޅުގެ ކެންޑިޑޭޓުންނާއެކު\n9 މާރޗް 2021 | އަންގާރަ 20:36


Coronavirus aa gulhigen maruvi meehun ge adhadhu 170 ah araifi – Iru\nކޮރޯނާ ވައިރަސްއާ ގުޅިގެން މަރުވި މީހުންގެ އަދަދު 170 އަށް އަރައިފި\nހަލުވިކަމާއެކު މިހާރު ފެތުރެމުންދާ ނޮވެލް ކޮރޯނާ ވައިރަސްއާ ގުޅިގެން ޗައިނާ އިން މަރުވި މީހުންގެ އަދަދު 170 އަށް އަރައިފިއެވެ.\nޗައިނާގެ ކަމާބެހޭ ފަރާތްތަކުން މިއަދު އާންމުކުރި މައުލޫމާތަށް ބަލާއިރު މަރުވި 170 މީހުންގެ ތެރެއިން 162 މީހުން މަރުވެފައިވަނީ މި ބަލި އެންމެ ބޮޑަށް ފެތުރެމުންދާ ވޫހާން ސިޓީގެ ހުބެއި ޕްރޮވިންސުންނެެވެ.\nމި ބަލި ޗައިނާގެ ޖުމްލަ 7811 މީހުންނަށް ޖެހިފައިވާއިރު، އޭގެތެރެއިން 1370 ހާލު ސީރިއަސް ކަމަށްވެސް ކަމާބެހޭ ފަރާތްތަކުން ހާމަކުރެއެވެ.\nމިދިޔަ ހަފްތާއާ އަޅާ ބަލާއިރު މި ބަލީގައި މަރުވި މީހުން އަދި މި ބަލި ޖެހުނު މީހުންގެ އަދަދު މިހާރު ވަނީ ބޮޑުތަނުން އިތުރުވެފައެވެ. މި ބަލީގައި މިހާތަނަށް މަރުވެފައިވާ އެންމެން ވެސް ނިސްބަތްވަނީ ޗައިނާ އަށެވެ.\nކޮރޯނާ ވައިރަސް އެންމެ ފުރަތަމަ ފެނިފައިވަނީ މިދިޔަ މަހުގެ ފަހުކޮޅު ޗައިނާގެ ވޫހާން ސިޓީންނެވެ. ނަމަވެސް ވޫހާންގެ އިތުރުން ޗައިނާގެ އިތުރު ސިޓީތަކުން މި ބަލި ޖެހިފައިވާ މީހުން ފެނިފައިވާއިރު އެގައުމުގެ ބައެއް ސިޓީތަކުން މީހުން ދަތުރުކުރުމާއި އަދި އައުން ވެސް ވަނީ މަނާކޮށްފައެވެ.


Samaaluvey! Hafthaa bandhaa dhimaakoh #COVID19 ginavehje - 247.mv\n07:39 PM, Saturday 17, April 2021\nސަމާލުވޭ! ހަފްތާ ބަންދާ ދިމާކޮށް ކޮވިޑް ގިނަވެއްޖެ\nHulhukolhu 00:23 AM, Friday 19, March 2021\nމަގޭ ފްލެޓް ކޮބާ؟ގެ ނަމުގައި މާލޭގައި ބޭއްވި އިހްތިޖާޖެއްގެ ތެޜޭން-- ފޭސްބުކް ފޮޓޯ: ޕީޕީއެމް\nތަފާސްހިސާބުތަކަށް ބަލާއިރު، ނިމިގެން ދިޔަ ހަފްތާ ފެށިގެން އައިއިރު، ކޮވިޑް19އަށް ފައްސިވާ މީހުންގެ އަދަދު ވަނީ، އޭގެ ކުރީގެ ދުވަސްތަކާ އަޅައިބަލާއިރު، މަދުވާން ފަށައިފައެވެ. އެގޮތުން، އެ ހަފްތާ ފެށުނުއިރު، ކޮވިޑަށް ފައްސިވި މީހުންގެ އަދަދު ވަނީ 100އަށްވުރެ ދަށްވެފައެވެ.\nމި ނިމިދިޔަ ހަފްތާގެ އާދީއްތަ ދުވަހު، މުޅި ރާއްޖޭން ކޮވިޑް19އަށް ފައްސިވީ 96 މީހުންނެވެ. ޖެހިގެން އައި ދުވަހު 94 މީހުންނެވެ. އަދި އޭގެ އަނެއް ދުވަހު ކުއްލިއަކަށް، 153އަށް އެރިއެވެ. މިއީ ފަހަރެއްގައި ހަފްތާގެ މެދުތެރޭގައި، ސިޔާސީ މަޝްރަހަށް އެރި ކުއްލި ލޮޅުމަކާއެކު، މީހުންތައް ހަލަބޮލިވުމުގެ ސަބަބުން މެދުވެރިވީ ކަމަކަށްވެސް ވެދާނެއެވެ. ދެން އެއަށް ފަހު، މިދިޔަ ބުދަ ދުވަހުވެސް 142 މީހުން މިކޮވިޑް19އަށް ފައްސިވިއެވެ. ހަފްތާ ނިންމާލީ 186 މީހުން ކޮވިޑަށް ފައްސިވެގެންނެވެ.\nރާއްޖޭން ކޮވިޑަށް ފައްސިވި މީހުންގެ ޖުމުލަ އަދަދު މިހާރު މިވަނީ، 22714އަށް އަރައިފައެވެ. ބަލިޖެހި ރަނގަޅުވި މީހުންގެ ޖުމުލަ އަދަދު 19642އަށް އަރައިފައެވެ. އަދި މި ބަލީގައި ނިޔާވި މީހުންގެ އަދަދު 65އަށް އަރައިފައެވެ.\nލަފާކުރެވޭ ގޮތުގައި ކުރިއަށް މިއޮތީ ވަރުގަދަ ހަފްތާބަންދެކެވެ. އުތުރު ތިލަފަޅުގެ މައްސަލައާ ގުޅިގެން ރައްޔިތުންގެ ހިތްނުތަނަވަސްވުންތަކެއް ހުރި ހަފްތާބަންދެއްކަމުން، ފުރަމާލޭގެ މަގުތަކަށް ބާރުބޮޑުވުމަކީ، ކޮވިޑް19ގެ މި ބަލިމަޑުކަމުގެ ތެރޭގައި އެންމެންވެސް ކަންބޮޑުވެ ސަމާލުވާން ޖެހޭ ކަމެކެވެ. ރައްކާވެ ތިބިޔާ ދަތުރެވެ. އެހެންކަމުން، އެޗްޕީއޭގެ ގައިޑްލައިންތަކާ އެއްގޮތަށް، ކޮވިޑް19އިން ސަލާމަތްވުމަށް އެންމެވެސް ސަމާލުކަން ދޭންޖެހެއެވެ.\nހެލްތު ޕްރޮޓެކްޝަން އޭޖެންސީ ހޭލުންތެރިކުރުވުން ކޯވިޑް19 އާންމު ސިއްހަތު މާލެ ގްރޭޓަރ މާލެ


މިއަދުގެ ވަގުތެއްގައި އިންތިޚާބަކަށް ގޮވާލަންޖެހޭނޭ ކަމަށް ރައީސް ނަޝީދު ވިދާޅުވެއްޖެ – Maldivian Democratic Party\nމިއަދުގެ ވަގުތެއްގައި އިންތިޚާބަކަށް ގޮވާލަންޖެހޭނޭ ކަމަށް ރައީސް ނަޝީދު ވިދާޅުވެއްޖެ\nމިއަދުގެ ވަގުތެއްގައި ރިޔާސީ އިންތިޚާބަކަށް ގޮވާލަންޖެހޭނޭ ކަމަށް ރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nމަދަނީ ޖަމިއްޔާތަކާއެކު މިއަދު މެންދުރުފަހު ރައީސް ނަޝީދުގެ ގެކޮޅު، ގ.ކެނެރީގޭގައި ބޭއްވި ބައްދަލުވުމެއްގައި ރައީސް ނަޝީދު ވިދާޅުވީ މި ވަގުތަކީ އިންތިޚާބީ މަޢުލޫމާތު އެންމެނަށް ވެސް ފޯރުކޮށްދޭންވީ ވަގުތު ކަމަށާއި، އެންމެ ލަސްވެގެން ރޯދަ މަސް ނިމި، އަންނަ އޮގަސްޓް މަހުގެ ތެރޭގައި އިންތިޚާބު ބޭއްވެން ވާނެ ކަމަށެވެ. އަދި މިކަމަށް ހުރިހާ ފަރާތްތަކުން ވެސް ތައްޔާރުވެ ތިބެންޖެހޭ ކަމަށް ރައީސް ނަޝީދު ވިދާޅުވިއެވެ.\n“އެއްވެސް ކަމަކާހެދި ވޯޓުލުން ލަސް ވެއްޖެ ނަމަ ރާއްޖޭގެ ހާލަތު ވަރަށް ގޯސްވާނެ،” ކަމަށް ވެސް ރައީސް ނަޝީދު ވިދާޅުވިއެވެ. އަދި “އިންތިޚާބަކަށް ގޮވާލައި، އިންތިޚާބެއް ބާއްވާނޭ ދުވަސް ކަނޑަނާޅާހާ ހިނދަކު އެމްޑީޕީން ކުރިޔަށް ގެންދާ މަދަނީ ބަސްނޭހުން ހުއްޓާނުލާނޭ،” ކަމަށް ވެސް އެމަނިކުފާނު ވިދާޅުވިއެވެ.\nމި ސަރުކާރު ގެނައީ ބަޣާވާތަކުން ކަމަށް އެމަނިކުފާނު ވިދާޅުވާ ވިދާޅުވުން ތަކުރާރުކުރައްވައި، އެމްއެންބީސީ އަށް ހަމަލަދިން ފޮޓޯއާއި ވީޑިއޯ އިން އެކަނިވެސް މި ހިނގާ ދިޔަ ކަންތައް ސާފްވާނޭ ކަމަށް އެމަނިކުފާނު ވިދާޅުވިއެވެ. އަދި “އެމްއެންބީސީ ހިފުމަކީ ބަނޑޭރިގެ ހިފުން ކަހަލަ ކަމެއް،” ކަމަށާއި، އެމްއެންބީސީ ހިސާރުކުރީ އެމަނިކުފާނު އިސްތިއުފާ ވެސް އިއުލާން ނުކުރައްވަނީސް ކަމަށް ރައީސް ނަޝީދު ވިދާޅުވިއެވެ.\nއަދި ސަރުކާރު ބަދަލުވި ގޮތުގެ ފުރިހަމަ ތަޙުގީގަކަށް ދާންޖެހޭނޭ ކަމަށާއި، މި ތަހުގީގަށް ބައިނަލްއަގްވާމީ މާހިރުންގެ އެހީތެރިކަން ބޭނުންވާނޭ ކަމަށް ވެސް ރައީސް ނަޝީދު ވިދާޅުވިއެވެ.\nބައިނަލް އަޤްވާމީ މުޖުތަމަޢުން އެމްޑީޕީގެ ބައިބޯ ޖަލްސާތަކާއި، އެއްވުންތައް ވަރަށް ގާތުން ބަލަމުން އައި، އަދި އާންމުން ތިބީ ކޮންގޮތަކަށް ކަން ބައިނަލް އަޤްވާމީ ފަރާތްތަކަށް މިހާރު އިނގޭނޭ ކަމަށް ރައީސް ނަޝީދު ވިދާޅުވިއެވެ.\nމިއަދުގެ ބައްދަލުވުމުގައި ބައިވެރިވި މަދަނީ ޖަމިއްޔާތަކުގެ މެންބަރުން ވެސް އެކި ދާއިރާތަކުން ރައީސް އަށް ސުވާލު ދެންނެވިއެވެ. އެ ގޮތުން ތިމާވެއްޓާ ބެހޭ ގޮތުން މަދަނީ ޖަމިއްޔާއެއްގެ ފަރާތުން ކުރި ސުވާލަކަށް ޖަވާބު ދެއްވަމުން ރައީސް ވިދާޅުވީ ” ތިމާވެށި ހިމާޔަތް ކުރުމުގެ މަސައްކަތް ވެސް އެކަށީގެންވާ ގޮތެއްގައި ކުރިޔަށް ގެންދެވޭނީ ހެޔޮވެރިކަމެއް ގާއިމްކުރެވިގެން،” ކަމަށެވެ.


Doctorungge Vaahaka: Hurihaa Kammeh Fenan, Kaivenyahfahu Enburi Massakkathah - Vaguthu\nޑޮކްޓަރުންގެ ވާހަކަ: ހުރިހާ ކަމެއް ފެނަށް، ކައިވެންޏަށްފަހު އެނބުރި މަސައްކަތަށް\nކައިވެނީގެ ހަފްލާގައި ލާނެ ހެދުން ނެގިއްޖެއެވެ. ކައިވެންޏަށްފަހު ހަނީމޫނަށް ދާނެ ތަންވެސް ކަނޑައަޅައިފިއެވެ. އަދި ކައިވެނި ކުރީ މާރިޗް ފަހުކޮޅުގައިކަމަށްވެސް ނިންމައިފިއެވެ. ނަމަވެސް ދެންވީ ގޮތް މާ ދެރައެވެ. އެ އުފާވެރި ކަންކަމަށް ހުރަސް އެޅީ ކޮވިޑް-19 އެވެ.\nއެމެރިކާއަށް ނިސްބަތްވާ ޒުވާން ދެ ޑޮކްޓަރުން ކަމަށްވާ ކަޝިފް ޗައުދްރީ އާއި ނައިލާ ޝީރީން ކައިވެނީގެ ބޮޑު ޕެލޭންތައް ހެދި އަލަތު ކައިވެންޏަށްވުމުންނެވެ. ނަމަވެސް ހުރިހާ ކަމެއް ކެންސަލްކޮށް، ކުޑަގޮތަކަށް ކައިވެނި ކޮށްލީއެވެ.\nނިއުޔޯކްގައި ދެމީހުންގެ ކައިވެނި ކުޑަ ގޮތަކަށް ކުރިއަށް ގެންދިޔައެވެ. ދެ އާއިލާ މީހުންނާއި އެކު ގޭގައެވެ.\nދެ މީހުންގެ ކައިވެނީގެ ހަފްލާއަސްފަހު، ސީރީން އޭނާގެ ފިރިމީހާ އެއާޕޯޓަށް ލާން ދިޔައެވެ.\n"އަހަރުމެން ގުޑްބާއި ކިޔާލީ، އަހަރުމެން ތިބީ ވަރަށް ދެރަވެފައި ރޮވެންވެސް ރޮވުނު އަހަރެން އޭނާއަށް މަލެއްވެސް ދިނިން". ޝީރީން ބުންޏެވެ.\nޝީރީން އޭނާ ފުރުވާލުމަށްފަހު އެނބުރި ނުކުތީ މަސައްކަތަށެެވެ. އޭނައަކީ އިންޓާނަލް މެޑިސިން ޗީފް ރެޒިޑެންޓް އޯވާސީއިންގ ޓީމް އޮފް ރެޒިޑެންޓްގެ މީހެއްކަމުން، އޭނާ ދަނީ ނިއުޔޯކްގެ އެކި ހޮސްޕިޓަލްތަކުގައި މި ދަނޑިވަޅުގައި މަސައްކަތް ކުރަމުންނެވެ.\nޝީރީން ބުރަބޮޑު މަސައްކަތުން ވަގުތު ހޯދައިގެން ފިރިމީހާއަށް ވަގުތު ދެއެވެ.\nއޭނާ ބުނީ، ނިއުޔޯކް އޮތީ ވަރަށް ދެރަ ހާލުގައި ކަމަށާއި، އެއަށްވުރެ ގޯސްވެދާނެ ކަންވެސް އިނގޭ ކަމަށެވެ.\nޗައުދަރީއަށް ބަލާއިރު، އޭނަކީ ކާޑިއެކް އިލެކްޓްރޯފިޒިއޮލޮޖިސްޓެކެވެ. އޭނާ ބަލި މީހުން ބަލަމުން ދަނީ ވީޑިއޯ ކޮންފަރެންސް މެދުވެރިކޮށެވެ. ލޯވާގެ މާރސީ މެޑިކަލް ސެންޓަރުގައި އޭނާ މަސައްކަތް ކުރަމުންދާއިރު، އެތަނުގެ ހުރިހާ އިލެޓްވް އޮޕަރޭޝަނެއް ވަނީ ހުއްޓާލާެފައެވެ. އެއީ އެތަނުގައި ހުރި ތަކެތި ކޮވިޑް-19ގެ ކަންކަމަށް ދިނުމުންނެވެ.\n"އަހަރެން ވަރަށް ބޮޑަށް އޭނާއާ މެދު ކަންބޮޑުވޭ، އެކަމަކު އޭނާއާ މެދު ވަރަށް ބޮޑަށް ފަހުރުވެރިވޭ". ޗައުދަރީ ބުނެފައި ވެއެވެ.\nމި ދެ ޑޮކްޓަރުން ފޭސްތައިމްކޮށް ވަގުތު ހޭދަ ކުރެއެވެ.\nޝީރީން ބުނީ، ޗައުދަރީ އަކީ ވަރަށް މަޖާ މީހެއް ކަމަށެވެ.\nމިއީ ދާދި ފަހުން ކައިވެނި ކުރި ދެ ޑޮކްޓަރެއްގެ ވާހަކައެވެ. މިހެން އެތައް ޑޮކްޓަރުންނެއް މިހާރުވެސް ކޮވިޑް-19 އާ ދެކޮޅަށް މަސައްކަތް ކުރަމުން ދެއެވެ.\nޑޮކްޓަރުންތައް ހަނާވެ ބަޔަކު މީހުން މަރުވެ ދިޔައީމަ، އައިސް އެމީހުންގެ ރޯލު ކުޅެ މަޝްހޫރު ވެ ލާރި ގަނޑެއް ނަގަން އެބަ ތިބި އެއްކަލަ ގަޓު ކަމަށް ހެދިގެން އުޅޭ ތަރިންތައް ފިލާ ހޮހޮޅަށް ވަދެ


Council Inthihaabu Ge Dhevana Buru Ge Vote Lun Fashaifi - Vaguthu\nކައުންސިލް އިންތިޚާބުގެ ދެވަނަ ބުރުގެ ވޯޓުލުން ފަށައިފި\nށ.ގޮއިދޫގައި ވޯޓް ލުން ކުރިއަށް ދަނީ - ވަގުތު އިމޭޖްސް: އަބުޅޯ\nމިދިޔަ މަހުގެ 10 ވަނަ ދުވަހު ބޭއްވި ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީގެ ކޮމިޓީތަކުގެ އިންތިޚާބުގައި ނަތީޖާ ކަށަވަރު ނުކުރެވި ދިޔަ ދާއިރާތަކުގެ ދެވަނަ ބުރުގެ ވޯޓު ލުން މިއަދު ފަށައިފިއެވެ.\nއިންތިހާބުގެ ދެވަނަ ބުރެއް އޮތީ 10 ރަށެއްގައެވެ. އެއީ ހއ. ތަކަންދޫއާއި، ހއ. އުލިގަމާއި، ނ. މަގޫދޫއާއި، ރ. މާކުރަތާއި، ބ. ކެންދޫއާއި، ބ. ކިހާދޫއާއި، ވ. ފުލިދޫއާއި، މ. ރަތްމަންދޫއާއި ފ. ދަރަނބޫދޫ، އަދި ލ. ކަލައިދޫގައެވެ. މީގެ އިތުރުން ދާއިމީ ނަތީޖާ އިއުލާން ކުރުމުގެ ކުރިން ދެ ރަށެއްގެ ވޯޓުފޮށީގައި މައްސަލަތަކެއް ދިމާވެގެން އެ ދެ ރަށުގައި އަލުން ވޯޓުނެގުމަށް އީސީން ވަނީ ނިންމާފަ އެވެ. އެއީ ލ. މާވަށާއި ތ. ގާދިއްފުއްޓެވެ.\nމި ރަށްރަށުގައި ކައުންސިލް އިންތިޚާބުގެ ދެވަނަ ބުރުގެ ވޯޓް ލުން ފަށާފައި ވަނީ މިއަދު ހެނދުނު 9:00 ގައެވެ. އިލެކްޝަންސް ކޮމިޝަން (އީސީ) އިން މައުލޫމާތު ދެއްވާ ގޮތުގައި މިއަދު ހަވީރު 4:00 ޖެހުމާ ހަމައަށް ވޯޓް ލުން ކުރިއަށް ދާނެއެވެ.\nގިނަ ރަށްރަށުގައި ދެވަނަ ބުރަކަށް ދާން ޖެހުނީ ބައެއް ރަށްރަށުގައި ވޯޓު އެއްވަރުވެގެންނެވެ. މި ރަށްރަށުގައި ވޯޓް ނަގާނީ އެއްވަރުވި ބައިން އެކަންޏެވެ. މީގެ އިތުރުން، ބައެއް ރަށްރަށުގައި ދާއިރާއިން ބޭރު މީހުން ވޯޓުލުމާ ގުޅިގެން އެ ރަށްރަށުގައި މުޅި އިންތިހާބު އަލުން ބާއްވަން ވަނީ ނިންމައިފައެވެ. އެ ރަށްރަށުގައި ވޯޓް ލުން ދަނީ ކުރިއަށެވެ.\nމިހާތަނަށް ނަތީޖާ ދައްކާ ގޮތުން ކައުންސިލްތަކުގެ 400 ގޮނޑިއެއް ވެރިކަން ކުރާ އެމްޑީޕީއިން ވަނީ ކާމިޔާބުކޮށްފައެވެ. އިދިކޮޅު ޕީޕީއެމްއާއި ޕީއެންސީއިން ވަނީ 325 ގޮނޑި ކާމިޔާބުކޮށްފައެވެ. އަމިއްލަ ކެންޑިޑޭޓުން 173 ގޮނޑި ކާމިޔާބު ކޮށްފައިވެއެވެ. ޖުމްހޫރީ ޕާޓީއިން 26 ގޮނޑި، އަދާލަތު ޕާޓީއިން 13 ގޮނޑި، އަދި އެމްޑީއޭއިން 16 ގޮނޑި ކާމިޔާބުކޮށްފައިވެއެވެ. އެމްއާރުއެމްއިން ގޮނޑިއަކާއި ލޭބާ ޕާޓީއިން ގޮނޑިއެއް ކާމިޔާބުކޮށްފައިވެއެވެ.\nއެމްޑީޕީއިން ކާމިޔާބު ކޮށްފައި އެ ވަނީ އެ ޕާޓީއިން ކުރިމަތިލި ގޮނޑިތަކުގެ 49.75 އިންސައްތައެވެ. ޕީޕީއެމްއިން ކާމިޔާބު ކޮށްފައި އެ ވަނީ އެ ޕާޓީއިން ކުރިމަތިލި ގޮނޑިތަކުގެ 50.35 އިންސައްތައެވެ.


މުހައްމަދު އުސާމް 06 ސެޕްޓެމްބަރ 2020\nޗެނަލް 13 އިން ގެނެސްދިން ޕްރޮގްރާމެއްގައި ބައިވެރިވި އާންމު މީހަކު، ރައީސް އިބްރާހިމް މުހައްމަދު ސޯލިހްގެ ހަށިކޮޅުގައި ހުޅުޖަހަން ގޮވާލި ގޮވާލުން ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު ގާސިމް އިބްރާހިމް ކުށްވެރި ކުރައްވައިފައެވެ.\nރައްޔިތުންގެ މަޖިލީހުގައި މާމިގިލި ދާއިރާ ތަމްސީލު ކުރައްވާ ގާސިމް ކުރެއްވި ޓްވީޓުގައި ވިދާޅުވީ، ދިވެހި އެއްވެސް ރައްޔިތަކަށް އެއްވެސް ބޭނުމެއްގައި، އެއްވެސް ބާވަތެއްގެ އަނިޔާއެއް ދިނުމަށް އެއްވެސް މީހަކު ގޮވައި، ހިތްވަރުދީ ހަދައިގެން ނުވާނެ ކަމަށެވެ.\n"ރައީސް އިބްރާހިމް މުހައްމަދު ސޯލިހްގެ ހަށިކޮޅުގައި ހުޅު ޖެހުމަށް އާަންމު ޓީވީއެއްގައި ގޮވާލި ގޮވުން ހަރުކަށި އިބާރާތުން ކުށްވެރިކުރަން." ގާސިމް ވިދާޅުވިއެވެ.\nރައީސްގެ ހަށިކޮޅުގައި ހުޅު ޖަހަން ގޮވާލި މައްސަލައަކީ ޓެރަރިޒަމްގެ މައްސަލައެއްގެ ގޮތުގައި ފުލުހުން އަންނަނީ މައްސަލަ ބަލަމުންނެވެ. އަދި އެހެން ގޮވާލާ އަޑު ބްރޯޑްކާސްޓް ކޮށްފައިވާތީ ބްރޯޑްކާސްޓިން ކޮމިޝަނުން ދަނީ ޗެނަލް 13 ގެ މައްސަލަ ވެސް ބަލަމުންނެވެ. ޗެނަލް 13 އިން ވަނީ މި ކަމާ ގުޅިގެން މައާފަށް އެދި ބަޔާނެއް ވެސް ނެެރެފައެވެ.\nމީހަކަށް ގެއްލުމެއް ދޭނެ ކަމުގެ އިންޒާރު ދިނުމަކީ ވެސް ބިރު ދެއްކުމާއި ތޫނު ހަތިޔާރު ގެންގުޅުން މަނާ ކުރުމުގެ ގާނޫނުގެ ދަށުން ކުށެކެވެ. އަދި ޓެރަރިޒަމްގެ އަމަލެއް ހިންގާނެ ކަމުގެ އިންޒާރު ދިނުމަކީ ޓެރަރިޒަމް މަނާ ކުރުމުގެ ގާނޫނުގެ ދަށުން ކުށެކެވެ.\n"ރައްޔިތުންގެ އަޑު"ގެ ނަމުގައި ގެެނެސްދިން އެ ޕްރޮގްރާމުގައި ވާހަކަ ދެއްކީ ތ. ވިލުފުށި މީހެކެވެ. އޭނާ ވަނީ ސަރުކާރުގެ އަމަލުތަކާ މެދުގައި ވަރަށް ބޮޑަށް ފާޑު ކިޔައިފައެވެ. އޭނާ ބުނީ "މިހާރުން މިހާރަށް އިބްރާހިމް މުހައްމަދު ސޯލިހު ގައިގައި އަލިފާން ޖަހަން ޖެހޭ" ކަމަށެވެ.\nމިކަމާ ގުޅިގެން ޗެނަލް 13 އިން ނެރުނު ބަޔާނެއްގައި ބުނީ ރައީސް އިބްރާހިމް މުހައްމަދު ސޯލިހާ ބެހޭ ގޮތުން އެމީހާ ވާހަކަ ދެއްކީ އަމިއްލަ ހައިސިއްޔަތުން ކަމަށެވެ. އެމީހާ އެހެން ބުނުމާއެކު ވަގުތުން ފޯނު ކަނޑާލާފައިވާ ކަމަށް އެ ޓީވީ ޗެނަލުން ބުންޏެވެ.\nއަރުޝީފަށް ނެގީ 06/09/2020 09:24\nއެންމެފަހުން އަޕްޑޭޓްކުރީ 06/09/2020 09:24


އަލް ޙާފިޡް މުޙައްމަދު މުސްޠަފާ މިރޭ ހުޅުދުއްފާރުގައި އިމާމްވެ ތަރާވީޙް ނަމާދު ކުރަނީ – Ungoofaaru\nބަނޑޭރިގަނޑު/ޙަބަރު/އަލް ޙާފިޡް މުޙައްމަދު މުސްޠަފާ މިރޭ ހުޅުދުއްފާރުގައި އިމާމްވެ ތަރާވީޙް ނަމާދު ކުރަނީ\nމުނާޒު މުޙައްމަދު 17 ޖޫން 2017\nއަލްޙާފިޡް މުޙައްމަދު މުސްޠަފާ – ފޮޓޯ: ފޭސްބްކް/ހުޅުދުއްފާރު ދަޢްވާ ކޮމިއުނިޓީ\nދިވެހިރާއްޖޭގައި މިވަގުތު ހުރި އެންމެ ހަގު ޙާފިޡް ބ.އޭދަފުށި ޖަންބުމާގެ އުމުރުން 11 އަހަރުގެ މުޙައްމަދު މުސްޠަފާ މިއަދު ހުޅުދުއްފާރުގައި ޙިފްޡްކޮށް އިމާމްވެ ތަރާވީޙް ނާމާދު ކުރާގޮތަށް ހަމަޖެހިއްޖެއެވެ.\nހުޅުދުއްފާރު ކައުންސިލްގެ ނައިބް ރައީސް ޢަލީ ޖާވިދް “އުނގޫފާރު.ކޮމް” އަށް މަޢުލޫމާތު ދެއްވި ގޮތުގައި އަލް ޙާފިޡް މުޙައްމަދު މުސްޠަފާ ހުޅުދުއްފާރުގައި މިރޭ ތަރާވީޙް ނަމާދު ކުރާނެއެވެ. ހުޅުދުއްފާރު ކައުންސިލާ ހުޅުދުއްފާރު މުއައްސަސާތަކާ ގުޅިގެން ޙާފިޡް މުސްޠަފާ ހުޅުދުއްފާރަށް ގެނެސްފައި ވަނީ މިއަދު ހެދުނުއެވެ. ޖާވިދް މަޢުލޫމާތު ދެއްވި ގޮތުގައި ޙާފިޡް މުސްޠަފާ ހުޅުދުއްފާރުގައި މަޑުކުރާނީ 1 ދުވަހުގެ މުއްދަތަކަށެވެ.\nޙާފިޡް މުޙައްމަދު މުސްޠަފާ ވަނީ ޖޫން9ވަނަ ދުވަހު މަޑުއްވަރީ ކައުންސިލްގެ އެދުމުގެ މަތިން ރ.މަޑުއްވަރީގައި ވެސް ޙިފްޡްކޮށް އިމާމްވެ ތަރާވީޙް ނަމާދުކޮށްފައެވެ.\nމުސްޠަފާ ވަނީ އިންޑިއާގައި ކީރިތި ޤުރްއާން އެއްކޮށް ހިތުދަސްކޮށްފައެވެ. އަދި އޭނާ އަކީ ރާއްޖޭގައި މިހާތަނަށް ޙިފްޡްކޮށް ތަރާވީސް ނަމާދުކޮށްފައިވާ އެންމެ ހަގު އިމާމެވެ. މުސްޠަފާ ކިރީތި ޤްރުއާން ކިޔަވާ ފަރިތަ ކަމާއި އެހާ ހަގު އުމުރެއްގައި ޤުރްއާން ހިތުދަސްކޮށްފައި ވާތީ އޭނާއަށް ވަނީ ގިނަ ބައެއްގެ ތައުރީފު ލިބިފައެވެ.\nމި ރަމަޟާން މަހު މުސްޠަފާ ވަނީ ބ.އޭދަފުށީގައި ހިފްޒްކޮށް ތަރާވީސް ނަމާދުކޮށް އެންމެން ހައިރާންކޮށްލާފައެވެ. އަދި އޭނާއަށް ވަނީ ގިނަ މީޑިއާތަކެއްގެ ސަމާލުކަން ހުއްޓިފައެވެ.\nއުނގޫފާރު.ކޮމް އަށް މައުލޫމާތު ލިބިފައިވާ ގޮތުގައި މުސްޠަފާގެ މި ހުނަރާއި ޤާބިލްކަމުގެ ސަބަބުން ގިނަ ރަށްރަށެއްގެ ކައުންސިލުން ދަނީ އެރަށްރަށުގައި އިމާމްވެ ތަރާވީސް ނަމާދު ކުރުމަށް މުސްޠަފާގެ ކިބައިން އެދެމުންނެވެ.\nއުފާ ރޯދަ ކުއިޒް 1438 - 22 ވަނަ ސުވާލު


SunOnline: Online koh baiveriyaku hoadhun rangalhukamah gina meehun gaboolu kuranee mi sababuthakaa hure!\nއޮންލައިންކޮށް ބައިވެރިއަކު ހޯދުން ރަނގަޅުކަމަށް ގިނަ މީހުން ގަބޫލުކުރަނީ މި ސަބަބުތަކާ ހުރެ!\nފާޠިމަތު ރާޔާ ރައޫފް 17 Dec 2021, 07:39\nއޮންލައިންކޮށް ހަޔާތުގެ ބައިވެރިޔާ ހޯދައި ކައިވެނިކުރުމަކީ މިހާރު ކޮންމެ ގައުމެއްގައިވެސް ވަރަށް އާންމުވެފައިވާ ކަމެކެވެ. އެކި އެކި ސައިޓްތަކާއި ޕޭޖްތަކުގެ އެހީގައި އޮންލައިންކޮށް ބައިވެރިޔާ ހޯދުމުގެ ސަބަބުތަކެއް ހުންނާނެ ކަމާމެދު ޝައްކެއްނެތެވެ. މިކަން އާންމުވެ، ގިނަ ބަޔަކު މިކަމަށް އާއެކޭ ބުނާނީ މިކަމުގެ ސަބަބުން ފައިދާތަކެއް ލިބޭތީއެވެ.\nއެކި ދިރާސާތަކުން ދައްކާ ގޮތުގައި އޮންލައިންކޮށް ބައިވެރިން ހޯދާ މީހުންގެ އަދަދު އެހެން އަހަރުތަކަށް ވުރެ މިއަހަރު ގިނައެވެ. ހާއްސަކޮށް ފުރަބަންދުގެ ދުވަސްވަރު އެ އަދަދު ވަރަށް ބޮޑަށް އިތުރުވި ކަމަށް، އެފަދަ ޕޭޖްތަކާއި ސައިޓުތައް ހިމަނައިގެން ކުރިއަށްގެންދިޔަ ދިރާސާއަކުން ވަނީ ހާމަވެފައެވެ. މި ދިރާސާއިން ހާމަވެފައިވާ ގޮތުގައި މިކަން ކުރިއަރަމުން ގޮސްފައިވަނީ މިދިޔަ އަހަރުގެ މާޗުމަހުން ފެށިގެންނެވެ. އަދި މިކަން އެންމެ ގިނަ ކަމަށް ފާހަގަކުރެވިފައިވަނީ އެމެރިކާގެ ނިއުޔޯކުގައެވެ.\nމި ކުޑަކުޑަ ދިވެހިރާއްޖޭގައިވެސް އޮންލައިންކޮށް ބައިވެރިޔާ ހޯދުން އާންމުވެފައިވާއިރު އެކަމުން ލިބޭ ފައިދާތައް ދެނެގަތުމަކީ މުހިންމު ކަމެކެވެ.\nއެގޮތުން ބައްދަލުވުންތަކާއި އެކަހެރިވުންތަކުގެ ބަދަލުގައި އޮންލައިންކޮށް ވާހަކަ ދައްކައިގެން ބައިވެރިޔަކު އިހުތިޔާރުކުރާނަމަ އެއީ ކައިވެނީގެ އަޒުމުގައި ހުރި މީހެއް ނަމަ އެ އަމާޒަށް ވާސިލުވުމަށް ފަސޭހަވެގެންދާނެއެވެ.\nއޮންލައިންކޮށް ބައިވެރިޔާ އިހުތިޔާރުކުރުމުގައި ދެން ލިބިދޭ ފަސޭހައަކީ ވާހަކަދެކެވުމުގައި މިނިވަންކަމާއެކު ވާހަކަދެކެވުމެވެ. ބަޔަކު ދިމާކޮށްފާނެތީ ބިރުގަނެ ހާސްވާކަށް ނުޖެހޭނެއެވެ. ދިމާވުމުން ލަދުގަތުމާއި ވާހަކަ ދައްކަން ނުކެރުމުގެ މައްސަލަ މިކަމުން ހައްލުވެ، ގިނަ ވާހަކަތަކެއް ދެއްކުމުގެ ފުރުސަތު ފަހިވެގެންދެއެވެ.\nގިނަ ބަޔަކު ފާހަގަކުރާ ގޮތުގައި އޮންލައިންކޮށް ބައިވެރިޔަކު އިހުތިޔާރު ކުރުމަކީ ހަރަދުކުޑަ ކަމެކެވެ. މަދު ބަޔަކު މިގޮތަށް ގަބޫލުކުރާ ސަބަބަކީ ކައިވެނީގެ ކުރިން އެކަކު އަނެކަކު ދިމާވެ އުޅުމަކީ ދެމީހުންނާ ގުޅުންހުރި ކޮންމެ މުނާސަބަތުތަކެއްވެސް ފާހަގަކޮށް، އެކަމަށް ބޮޑު ހޭދައެއް ކުރަން ޖެހޭ ކަމެކެވެ. އަދި ދިމާވެ ބައްދަލުވެ އުޅޭނަމަ އެކި ގޮތްގޮތުން ލޯބިވެރިޔާއަށް ހަރަދުތައް ކުރުމަށް މަގުފަހިކުރުވައެވެ. ނަމަވެސް ކައިވެންޏާ ހަމައަށް، އޮންލައިންކޮށް ބައިވެރިޔާއާ ވާހަކަދެކެވޭ ނަމަ، އެބުނާ ހަރަދުތަކުން ސަލާމަތްވެއެވެ.\nއިންސްޓަގްރާމްގެ އާ ފީޗާސްތަކެއް ތައާރަފްކޮފި!


Microsoft Office application thah eh Application akah | Mihaaru\nމައިކްރޮސޮފްޓް އޮފީސް ޕެކޭޖްގައި ހިމެނޭ ތިން އެޕްލިކޭޝަނެއް އެއްކޮށްލައި ސްމާޓްފޯނުތަކަށް\nމައިކްރޮސޮފްޓް އޮފީސް ޕެކޭޖްގައި ހިމެނޭ ތިން އެޕްލިކޭޝަން އެއްކޮށްލައި ސްމާޓްފޯނުތަކަށް\n19 ފެބުރުއަރީ 2020 - 07:30\nމި ފެންނަނީ އެންޑްރޮއިޑް މާކެޓްގައި މައިކްރޮސޮފްޓް ހަރަކާތްތެރިވާ މަންޒަރެވެ. މިކަމުން ކޮންމެވެސް މާނައެއް ދޭހަވާން އެބަ ޖެހެ އެވެ. ބެލެވެނީ، އެންޑްރޮއިޑް އޮޕަރޭޓިން ސިސްޓަމް އިން ހިންގާ ގޮތަށް ޑިވައިސްތަކެއް މައިކްރޮސޮފްޓުން އުފައްދަން އުޅޭ ކަމަށެވެ.\nމައިކްރޮސޮފްޓް ވޯޑް، އެކްސެލް އަދި ޕަވާޕޮއިންޓް އަކީ މީގެ ކުރިން ވަކިވަކިި ތިން އެޕްލިކޭޝަނެކެވެ. މި ތިން އެޕްލިކޭޝަނަކީ، އެންމެ ފުރަތަމަ މައިކްރޮސޮފްޓް ވިންޑޯޒްގައި ބޭނުންކުރެވޭ ގޮތަށް އުފެއްދި ތިން އެޕްލިކޭޝަނެވެ. އެޕްލިކޭޝަންތައް ވަކި ވަކިން އުފައްދާފައި ވަނީ ވިޔަފާރި ނަފާ އިތުރުކުރުމަށެވެ. އެހެން ނަމަވެސް، ސްމާޓްފޯންތައް ބޭނުންކުރާ މީހުން އޮބިނޯންނަ ވަރަށް އިތުރުވެ، ފަސޭހަ ގޮތްތައް ބޭނުންވާ ފެށުމުން މި ވަނީ ތިން އެޕްލިކޭޝަން އެއްކޮށްލާފަ އެވެ. އެކަމަކު، އަދި އެންޑްރޮއިޑް ސްމާޓްފޯންތަކަށެވެ. ޓެބްލެޓްތަކަށްކަށް ނޫނެވެ.\nމައިކްރޮސޮފްޓް އިން އެންޑްރޮއިޑް ސްމާޓްފޯނުތަކަށް ހަދިޔާ ދޭ މިންވަރު އިތުރުކުރުމަކީ އެންޑްރޮއިޑް ފޯނުތައް ބޭނުންކުރާ މީހުން އުފާކުރާނެ ކަމެކެވެ. ސްމާޓް އޮޕަރޭޓިން ސިސްޓަމްތަކަށް ގާބިލު އެޕްލިޭޝަންތައް އުފެއްދުމަކީ މައިކްރޮސޮފްޓް އަށް މީގެ ކުރިން ވެސް ކުރެވެން އޮތް ކަމެކެވެ. އެހެން ނަމަވެސް، އަމަލުން ދައްކާފައެއް ނުވެ އެވެ.\nގޫގްލް އެންޑްރޮއިޑް މައިކްރޮސޮފްޓް ސްމާޓް ފޯން


މާތް ﷲ އީ ކޮންފަރާތެއް؟ — Ihavandhoo.com\nމާތް ﷲ އީ ކޮންފަރާތެއް؟\nއަހަރެންގެ އިސްލާމް މުދައްރިސާ ސުވާލުކުރީމެވެ. މުދައްރިސް ޖަވާބު ދެއްވި އެވެ. " އަހަރެމެން ހެއްދެވި ފަރާތެވެ. " އެހެން މުދައްރިސެއްގެ ގާތުގައި އެހީމެވެ. މުދައްރިސް ވިދާޅުވީ " މާތްﷲ އީ މިކާއިނާތުގެ ވެރި ރަސްކަލާނގެ އެވެ." އެހެން މުދައްރިސަކާ މިސުވާލުކުރީ މެވެ. އެމުދައްރިސް ވިދާޅުވިއެވެ. " މާތްﷲ އީ އަހަރެމެން އަޅުކަންކުރާ، އަހަރެމެންނަށް ރިޒުގުދެއްވާ، އެންމެހައި ފުރިހަމަ ސިފަފުޅުތަކާއި އިސްމުފުޅުތައް ލިބިވޮޑިގެންވާ ފަރާތެވެ."\nމި ތިން މުދައްރިސުންގެ ޖަވާބު ތަފާތެވެ.\nކީރިތި ޤުރުއާނުގެ ފަސްތަނެއްގައި މާތްﷲ ވަނީ އެކަލާނގެއީ ކޮންފަރާތެއްކަން ، އެކަލާނގެ ބަޔާންކޮށްދެއްވާފައެވެ. ކީރިތި ޤުރުއާނުގެ އެތައް އާޔަތްތަކެއްގައި އެކަލާނގެވަނީ ، އެކަލާނގެ ސިފަފުޅުތައް ވެސް ބަޔާންކޮށް ދެއްވާފައެވެ.\nއޭގެތެރެއިން ، ބަގަރާ ސޫރަތުގެ 255 ވަނަ އާޔަތުގައި އެކަލާނގެ ސިފަފުޅުތަކުގެ ތެރެއިން ބައެއް ސިފަފުޅުތައްވަނީ ބަޔާންކޮށްދެއްވާފައެވެ. އެއާޔަތުގައި ވެއެވެ. އެކަލާނގެއީ:\nاللَّه ، އެކަލާނގެ ފިޔަވައި حق ވެގެން އަޅުކަމެއް ވެވޭ إله އަކުނުވާ ރަސްކަލާނގެއެވެ.\nއަވަހާރަފުޅު އައުމެއް އަދި، އަވަހާރަފުޅު ލެއްޕެވުމެއްވެސް ނުވާ ކަލާނގެއެވެ.\nއެއުރެންގެ ކުރިން (އެބަހީ: خلق ތަކުންގެ ކުރިން) އިސްވެގޮސްފައިވާހައި ކަމަކާއި، އެއުރެންގެ ފަހުން ވާނޭހައި ކަމެއްވެސް ދެނެވޮޑިގެންވާ ކަލާނގެ އެވެ.\nއެކަލާނގެ كرسى، އުޑުތަކާއި، ބިމުގެ އެންމެހައި ކަންކޮޅުތަކަށް ތަނަވަސް ވެގެންވާ ކަލާނގެ އެވެ.\nއުޑުތަކާއި، ބިން، ރައްކާތެރި ކުރައްވައި ހިފެހެއްޓެވުމަށް އެކަލާނގެ حضرة އަކަށް ކުޑަވެސް ބުރަކަމެއް ނުވާ ކަލާނގެ އެވެ.\nނޫރު ސޫރަތުގެ 35 ވަނަ އާޔަތުގައި ، މާތްﷲ އީ ކޮންފަރާތެއްކަން އެކަލާނގެ ވަނީ ވަރަށް ފުރިހަމަޔަށް ބަޔާންކޮށްދެއްވާފައެވެ. މިހާ ތަފްޞީލްކޮށް އެކަލާނގެއީ ކޮންފަރާތެއްކަން ބަޔާންކޮށްދެއްވާފައިވަނީ ހަމަ އެކަނި މި އާޔަތުގައެވެ. އެއާޔަތުގައި ވެއެވެ.\n" اللَّه އީ، އުޑުތަކާއި، ބިމުގެ نور އެވެ. އެކަލާނގެ نور ފުޅުގެ مثال އަކީ، އެއްފަރާތުން އަނެއްފަރާތަށް ފޫވެއްޓިފައިނުވާ، އާނގެއްގެ مثال އެވެ. އެ އާނގުގެ ތެރޭގައި، ބައްތިއެއްވެއެވެ. އެ ބައްތިވަނީ ބިއްލޫރިގަނޑެއްގެ ތެރޭގައެވެ. އެ ބިއްލޫރިގަނޑު، ރަންމުތުގެ ތަރިއެއްފަދައެވެ. އެ ބައްތި ދިއްލެނީ، بركات ތެރި ޒައިތޫނި ގަހަކުންނެވެ. އިރުމަތީގެ ގަހެއްނޫނެވެ. ހުޅަނގުގެ ގަހެއްވެސް ނުމެނޫންމެއެވެ. އެ ގަހުގެ ތެޔޮ، އޭގައި އަލިފާން ނުބީހުނަސް އަލިކުރާން ގާތްވެފައިވެއެވެ. އަލިކަމެއްގެ މައްޗަށްހުރި އަލިކަމެކެވެ. އަދި اللَّه، އެކަލާނގެ އިރާދަކުރެއްވި މީހަކަށް، އެކަލާނގެ نور ފުޅަށް މަގުދައްކަވަތެވެ. އަދި اللَّه، މީސްތަކުންނަށް مثال ތައް ޖައްސަވައިދެއްވަތެވެ. اللَّه އީ، ކޮންމެކަމެއްމެ، މޮޅަށްދެނެވޮޑިގެންވާ ރަސްކަލާނގެއެވެ."\nކީރިތި ޤުރުއާނުގެ ސޫރަތުލް އިޚްލާޞް އަދި ސޫރަތުލް ސޫރާގެ 11 ވަނަ އާޔަތަށް ނަޒަރު ހިންގަމާތޯ އެވެ. އިޚްލާޞް ސޫރަތާއި ސޫރާ ސޫރަތުގެ 11 ވަނަ އާޔަތުގައި ވަނީ އެކަލާނގެ އީ؛\nއެއްކައުވަންތަ اللَّه އެވެ.\nއެއްވެސް އެއްޗެއް އުފަންވެގެނެއް ނުވާ ކަލާނގެ އެވެ. އަދި އެއްވެސް އެއްޗަކަށް އެކަލާނގެ އުފަންވެވޮޑިގެނެއް ނުމެވާ ކަލާނގެ އެވެ.\nاللَّه އީ، އެންމެހާ ތަކެތި އެކަލާނގެއަށް ބޭނުންތެރިވެގެންވާ، އަދި އެއްވެސް އެއްޗަކަށް، އެކަލާނގެ ބޭނުންވެވޮޑިގެންނުވާ ރަސްކަލާނގެއެވެ.\nއެކަލާގެއާ އެއްފަދަވެގެންވާ، ހަމައެކަކުވެސް ނުވެތެވެ.\nމަތީގައިވާ ތަފްޞީލްތަކަށް ވިސްނާލުމުން އެނގެނީ ، މާތްﷲ އީ ހުރިހާ ކަމެއްގެ ބާރުވެރި ފަރާތްކަމެވެ. އުޑުތަކާއި ބިމުގައި މިހިނގާހުރިހާ ކަމެއް ފުރިހަމައަށް ހިނގުމަށާއި ކޮންޓްރޯލް ކުރުމަށް ބާރާއި ހަކަތަ ލިއްބައިދޭ މަސްދަރު ކަމެވެ.\nމާތްﷲ އުފައްދަވާފައިވާ އިލްމެއްކަމަށްވާ ، ފިޒިކްސްގެ ލޯ އޮފް ކޮންޒަރވޭޝަން އޮފް އެނަރޖީ ( ހަކަތައި ގާނޫނު ) ވިސްނާލަމާތޯ އެވެ. މިގާނޫނުގައި ވެއެވެ.\n"Energy can neither be created nor it is destroyed, however energy can be converted from one form energy to any other form of energy"\n"ހަކަތަ އުފެދުމެއް ނުވެއެވެ. ފަނާވުމެއްވެސް ނެތެވެ. އެހެނަސް އެއްސިފައިން އަނެއް ސިފައަށް ބަދަލުވެއެވެ. "\nއެހެން ކަމުން މާތްﷲ އީ ހުރިހާ ބާރެއްގެ ވެރިފަރާތެވެ. ހުރިހާ ބާރެއްގެ މަސަދަރެވެ. އެހެން ކަމުން، އެކަލާނގެއީ "އެއްވެސް އެއްޗެއް އުފަންވެގެނެއް ނުވާ ކަލާނގެ އެވެ. އަދި އެއްވެސް އެއްޗަކަށް އެކަލާނގެ އުފަންވެވޮޑިގެނެއް ނުމެވާ ކަލާނގެ އެވެ." " އެކަލާނގެ އީ ފެށުމެއްނެތި އިސްވެވޮޑިގެންވާ، ނިމުމެއްނެތި ދެމިވޮޑިގެންވާ ރަސްކަލާނގެއެވެ. "


SunOnline: Bhansali ah 15 Crore ge Gellumeh\ndate_range ހޮނިހިރު 08 އޮގަސްޓް 2020\nބަންސާލީ އަށް 15 ކުރޯޑުގެ ގެއްލުމެއް\n09 May 2020, 09:27\nއާލިއާ ބަޓް ލީޑު ރޯލުން ފެނިގެންދާ ވަރުގަދަ ފިލްމު "ގަންގޫބާއީ ކަތިއަވާޅީ"ގެ ސެޓު އެއްކޮށް ރޫޅައިލަން ޖެހިއްޖެ އެވެ.\nސަންޖޭ ލީލާ ބަންސާލީގެ އެ ފިލްމުގެ ޝޫޓިން މެދުކެނޑިފައި އޮންނަތާ މަހަކަށްވުރެ ގިނަ ދުވަސްވެފައިވާއިރު ފިލްމު ޝޫޓްކުރުމަށް ތައްޔާރުކުރި ސެޓު ވަނީ ބޭނުންނުކުރުމުގެ ސަބަބުން ހަލާކުވާން ގާތްވެފައެވެ. އެކަމުގެ ސަބަބުން ބަންސާލީ މިހާރު ވަނީ އެ ސެޓު އެއްކޮށް ރޫޅާލަން ނިންމައިފައެވެ. އެ ސެޓު ރޫޅާލުމާއެކު އޭނާ އަށް 15 ކުރޯޑުގެ ގެއްލުމެއް ލިބިގެންދާނެއެވެ.\nއަންނަ ސެޕްޓެމްބަރު މަހުގެ 11 ވަނަ ދުވަހު ރިލީޒްކުރަން ނިންމި އެ ފިލްމު މިއަހަރުތެރޭ ދެން ނުފެންނާނެކަމަށް ޚަބަރުތައް ބުނެއެވެ. ބަންސާލީގެ ޕްރޮޑަކްޝަން ހައުސް އިން ތައްޔާރުކުރި އެ ސެޓު ހަލާކުކޮށްލަން ނިންމީ އިންޑިއާގެ ލޮކްޑައުން ދެމިގެންދާނެ ދުވަހެއް ނޭނގޭތީއެވެ.\nސަންޖޭ ލީލާ ބަންސާލީ ޑައިރެކްޓްކުރާ އެ ފިލްމަކީ އިންޑިއާގެ ކުރީގެ ވަރަށް މަޝްހޫރު އަންހެން ގޭންގްސްޓާރު ގަންގޫބާއީ ކޮތޭވާލީގެ ވާހަކަ ކިޔައިދޭ ފިލްމެކެވެ. އެ ފިލްމު ގެނެސްދޭނީ ލިޔުންތެރިޔާ އެސް ހުސައިން ޒައިދީގެ ފޮތް "މާފިއާ ކްއީންސް އޮފް މުމްބާއީ"ގެ މައްޗަށް ބިނާކޮށެވެ.\nއާލިއާއާއި އަދިތްޔާގެ "ސަޅަކް 2" މި މަހު\nޓީވީ އެކްޓަރު ސަމީރު މަރުވެފައި ހުއްޓާ ފެނިއްޖެ


Fenna konme faharaku Misuvaalu tha nukoffaanan heyyeve? - AO News\nފެންނަ ކޮންމެފަހަރަކު މި ސުވާލުތައް ނުކޮށްފާނަންތަ؟\nކޮންމެ އަންހެނަކުވެސް ފުރާވަރަށް އެރުމާއެއްކޮށް މެދުއުމުރުގެ ނޫނީ ދުވަސްވީ މީހުންގެ ފަރާތުން ތަފާތު ސުވާލުތައް ކުރިމަތި ކުރުވައެވެ. ހަގީގަތަކީ، އެކުރާ ސުވާލުތަކުން ވާ އުނދަގުލާއި ނޫނީ އެސުވާލު ތަކުގެ ޖަވާބަކީ އެހެން މީހުންނަށް އެނގެން ބޭނުން ނުވާ ސުވާލުތަކަށް ގިނަފަހަރު ވުމެވެ. ބައެއް މީހުންގެ ދިރިއުޅުމުގައި އެހެން މީހުންނާ ހިއްސަނުކޮށް އެތައް ގިނަ ހިތްދަތި ސިއްރުތަކެއްވާނެއެވެ. މިފަދަ މައްސަލަތައް ތަހައްމަލް ކުރަމުންދާ މީހަކާ އެފަދަ ސުވާލެއް ކުރިމަތި ވެއްޖެނަމަ އޭނައަށް ކުރާނެ ނޭދެވޭ އަސަރާމެދު ވިސްނާލާނީ ކޮންއިރަކުން ތޯއެވެ؟ އަހަރެމެންނަކީ އިންސާނުންނެވެ. އިންސާނުން ގެތެރެއިން ގިނަމީހުންނަކީ މީހަކު ފެނުމުން ބުނާނެ އެއްޗެއް ނޭންގި ބައެއްފަހަރު ހާލު ބެލުމުގެ ބަދަލުގައި ނެދެވޭ ސުވާލުތައް ކުރާމީހުންނެވެ.މިކަން ދިވެހިންގެ މި މުޖުތަމައުގައި ވެސް މިއާދު ވަރަށް ބޮޑެވެ.\nތިރީގައި މިވާ ސުވާލުތައް މީހުންނާ ކުރުމުގެ ކުރިން ވިސްނާލުން ބުއްދިވެރިއެވެ.\n1- ހާދަ ހިއްކޭ ނުކަނީތަ / ހާދަ ފަލައޭ މާގިނައިން ދޯކަނީ\nއެކަކު އަނެކަކާ ދިމާނުވެ ދުވަސްކޮޅެއް ވާފަހުން ހާލުބެލުމުގެ ބަދަލުގައި އެންމެ ފުރަތަމަވެސް މި ދެ ސުވާލުން ސުވާލެއް ކޮށްލާ މީހުން މިހާރު ވަރަށް ގިނައެވެ. މި ސުވާލު މީހުންނާ ކުރިމަތި ކޮށްލާއިރު ވިސްނާލަން ޖެހޭކަމަކީ ބައްޔެއްގެ ސަބަބުން ނޫނާ ކާބޭހަކުން ނޫނީ އެކުއްޖަކު ދުނިޔެއަށް އައުމާހަމައިންވެސް ސިއްހަތު ރަނގަޅު ކުދިން ތިބޭނެކަމެވެ. އެގޮތުން ކޮންމެ ފަލަމީހަކު ފަލަކޮށް ހުންނަން ބޭނުން ނުވިނަނަވެސް ބައެއް ކަންތަކާހުރެ ފަލަކޮށް ހުންނަން މަޖުބޫރުވެފައި ތިބޭ މީހުންނެވެ. ހަމަ އެފަދައިން ހިކި ކުދިންނަކީވެސް މިފަދަ ސަބަބުތަކާކާހުރެ ހިކިކޮށް ތިބޭކުދިންކަމަށް ވެދާނެއެވެ.\n2- ކިޔަވަންތަ ؟ ފާސްވިތަ ؟\nކޮންމެ ކުއްޖަކީވެސް ތަފާތު ކުއްޖެކެވެ. އެކި ކުދިންގެ ސިކުންޑި ތަރައްގީވަނީވެސް އެކިވަރަށެވެ. ކޮންމެ ކުއްޖަކުވެސް އެކުއްޖަކަށް އެނގޭ މިންވަރުން ކިޔަވާނެ ކަންޔަގީނެވެ. ބައެއް ހާލަތްތަކަށް ބަލައި ގިނަ މީހުންނަކީ އެމީހުންގެ ދަރިންނަށް ލިބޭ މާރކްސް މީހުންނާ ހިއްސާކުރާ ބަޔަކަށް ނުވެއެވެ. އެހެންކަމުން މި ސުވާލުކޮށް ލުމުގެ ކުރިން ވިސްނާލާށެވެ.\n3- ކޮންއިރަކު ކައިވެނި ކުރަނީ؟ މިހާރު ކައިވެނި ކުރާވަރު ވެއްޖެއެއްނު؟\nއަހަރެމެންގެ ރާއްޖޭގައި އޮންނަ ގޮތުން ނަމަ އުމުރުން 18 އަހަރު ވުމަށްފަހު ކޮންމެ މީހަކަށްވެސް ކައިވެނި ކުރުމުގެ ހައްގުލިބެއެވެ. ހުރިހާ އެންމެން އުމުރުން 18ފުރޭއިރު ކައިވެނި ކުރަން ބޭނުން ނުވެދާނެއެވެ. މިކަމުގައި ވެސް ދިރިއުޅުމަށްޓަކައި ކުރަން ޖެހޭ ބައެއް ކަންކަން ނިންމަން ނޫނީ ކައިވެންޏަށް ތައްޔާރު ވުމުގެ ގޮތުން އެމީހަކަށް ވަގުތު ބޭނުން ވެދާނެއެވެ. އެހެން ކަމުން އެމީހަކު ކައިވެނި ކުރަން ބޭނުންވާ އުމުރު އެމީހަކަށް ނިންމުމުގެ އިހްތިޔާރު އޮތް އިރު މިސުވާލު ކުރުމުން ސުވާލު ކުރާމީހާއާ މެދު ހިތްހަމަ ނުޖެހޭފަހަރު އާދެއެވެ.\n4- ކުއްޖަކު ހޯދަނީ ކޮންއިރަކުން؟\nކައިވެނި ކުރުމާއެކު މި ސުވާލަކީ އާންމުކޮށް މީހުންނާ ކުރިމަތިވާ ސުވާލެކެވެ. ދެމީހަކު ކައިވެނި ކުރަނީ ދަރިންހޯދައި ދިރިއުޅުމެއް ބިނާކުރުމަށެވެ. އެހެން ނަމަވެސް ކައިވެނި ކުރުމަށްފަހު ދެމީހުންގެ ދިރިއުޅުން ހަމަޖެހެން ދެން އަދި އާމްދަނީ ގެގޮތުން ބަލާނަމަ ދަރިޔަކު ހޯދުމުގެ ތަނަވަސްކަން ހުރި ކޮންމެ މީހަކު ވަގުތު ޖެހުމުން ދަރިޔަކުހޯދާނެއެވެ. މި ކަމަކީ އެ ދެމަފިރިޔެއްގެ ނިންމުމެވެ. ދަރިން ދެއްވަނީ ވަކިފަރާތަކުންނެވެ. ދަރިން ލިބުމުގެ ނަސީބު ހުރިކޮންމެ މީހަކަށް ދަރިން ލިބޭނެއެވެ. ބައެއް ހާލަތް ތަކުގައި ދެމަފިރިން ކުރެ އެކަކަށް ދަރިން ލިބުން އުނދަގޫވާ ފަހަރުވެސް އާދެއެވެ. ބޭސްކޮށްގެންނާއި ބޭސްކުރުމުން ވެސް އެނަސީބު ނުލިބޭމީހުން ތިބެއެވެ. އެހެން ކަމުން އެފަދަ މީހަކާ މިއިން ސުވާލެއް ކޮށްލެވުމުން އެމީހަކަށް ކުރާނެ އަސަރާމެދު ވިސްނައި މިސުވާލު ނުކޮށްވޭތޯ ބަލާށެވެ. ދިރި އުޅުމުގެ ގިނަ ކަންތަކަކީ ސިއްރުކޮށްފައި ވާ ކަންތަކަށްވައިރު އެކަކު އަނެކަކުގެ އިހުސާސާ ކުޅެލުމުގެ ކުރިން ވިސްނައިލުން ބުއްދިވެރިއެވެ.\n5- ކިހާވަރެއްގެ އާމްދަނީ އެއްލިބޭތަ؟\nމި ސުވާލަކީވެސް އުމުރުން ދޮށީމީހުން އާންމުކޮށް ޒުވާނުންނާ ކުރާ ސުވާލެކެވެ. އެއްވެސް މީހަކު އެމީހަކަށް ލިބޭ އާމްދަނީގެ ވާހަކަ އެހެން މީހުންނާ ހިއްސާކުރަން ބޭނުން ނުވެދާނެއެވެ. ކުރާ ފައިސާގެ މުއާމަލާތްތަކާއި ލިބޭ އާމްދަނީ އަކީ އެއްވެސް މީހަކު އަނެކާ އާ ހިއްސާކުރަން ބޭނުންވާ ކަމަކަށް ނުވެއެވެ. ގިނަމީހުން ބުނާގޮތުގައި އެއީ އެމީހުންގެ އަމިއްލަ ދިރިއުޅުމެވެ. އަމިއްލަ ދިރިއުޅުމުގައި ކުރާ ކަންތަކުން ހުރިހާ ކަންތަކަކީ މީހުންނާ ހިއްސާ ކުރަން ބޭނުންވާ ކަންތަކެއް ނޫނެވެ.\n6- މޫނާއި އިސްތަށިގަނޑު ރީތިކުރަން ނުވޭތަ؟\nކޮންމެ މީހެއްގެ ވެސް ހުންނަނީ ތަފާތު ހަންގަނޑެކެވެ. ބައެއްމީހުންގެ ހަންގަނޑަށް ފަރުވާ ނުދިނަސް ރީއްޗެވެ. އަދި ބައެއް މީހުންގެ ހަންގަނޑަށް ފަރުވާ ދިނަސް ބައެއްފަހަރު މޫނުގައި ބިހިނަގައި ލަކުނުލާފައި ހުރެއެވެ. އަދި ކޮންމެ މީހަކީ ތަނަވަސް މީހަކަށް ނުވުމުން އަގުބޮޑު ތަކެތި ގަންނަން ނުލިބުމުގެ ސަބަބުން ހަންގަނޑަށް ފަރުވާ ނުކުރެވި ހުރެއެވެ. އެމީހެއްގެ ހާލަތު އަނެކާ އަށް ނޭނގޭއިރު ބަސްނުބުނާށެވެ. ހަމަ އެހެންމެ އިސްތަށިގަނޑު ރީތިކޮށް ގެންގުޅެން އަގުބޮޑު ޕްރޮޑަކްޓުތަކާއި ރީތިގޮތަކަށް ބޯކޮށާލަން ސެލޫނަކަށް ދިޔުމުގެ ތަނަވަސްކަން ނުލިބޭމީހުންވެސް ތިބެދާނެއެވެ.\nކޮންމެ މީހަކީވެސް ރީތި މީހެކެވެ. އެމީހެއްގެ ވަރުން އެމީހަކު ހުންނާނީ އެންމެ ފުރިހަމައަށް ކަންތައް ކޮށްގެންކަން އެންމެން ވެސް ދަންނާށެވެ. އަދި އެހެން މީހުންގެ އިހުސާސްތަކެއް ވާކަން ދަނެގެން މީހުންނާ ކުރިމަތިލާށެވެ. ކިތަންމެ ކުރަން ބޭނުން ވާ ސުވާލެއް އޮތްނަމަވެސް ސުވާލު ކުރުމުގެ ކުރިން ވިސްނާލާށެވެ. ދުލުން ބުނެވޭ ބަހަކީ އަނބުރައި ނަގާލެވޭނެ އެއްޗެއް ނޫނެވެ.


ދީނުގެ ކަންކަމަކީ ކުޅޭ ކުޅިވަރަކަށް ނުހައްދަވާ! މާތް ﷲ ވާގިފުޅާއިއެކު ކުރިއަށް އޮތްތަނުގައި ފެނިގެންދާނީ ދިވެހި ރައްޔިތުން އިސްލާމް ދީނުގައި އިތުރަށް ސާބިތުވާތަން! އަމާންކަމުގައި ދުނިޔެ ނަމޫނާ ދައްކަމުން އަންނަ ދިވެހި ރާއްޖެއަކީ ނަރަކައަކަށް ހަދަން ނޫޅޭ. މާތް ﷲ ވާގިފުޅާއިއެކު އެކަމެއް ނުކުރެވޭނެ އެއްބައަކަށްވެސް.!\nއެއީ ކުރެވޭނެ ކަމެއް ނޫންކަން ކަށަވަރު! އެފަދަ ކަންކަން ކުރާމީހުން މާތް އެކަހެރިކުރައްވަވައި ނިކަމެތި ކުރައްވަވާނެ! މާތް ﷲ ވާގިފުޅާއިއެކު އެފަދަ ކަންކަން ކުރާ މީހުން ނިކަމެތިވެގެންދާތަން އަޅުގަނޑުމެންނަށް ފެންނާނެ!\nއިސްލާމް ދީނަށްވުރެ މޮޅު ގޮތެއް ދެއްކުމުގެ ނަމުގައި ދިވެހި ޤައުމު ފަސާދަކުރަން އެއްވެސް ބައަކަށް ޖާގަ ނުދެވޭނެއެވެ.\nދިވެހި ޤައުމު ފަސާދަކޮށް ޤައުމުގެ އިޤްޠިޞާދު ފުނޑުފުނޑުކުރަން މަސައްކަތްކުރާ މީހުންގެ ސަބަބުން ޑިމޮކްރަސީއެވެ މިކިޔާ ބަހަށްވެސް ލިބެނީ ވަރަށް ބޮޑު ހުތުރެއް ކަމަށެވެ. "ޑިމޮކްރަސީއަކީ ބައަކު ޤަބޫލުކޮށްގެން ތިބި ގޮތްތައް ބަދަލުކުރުންތޯ؟ އިސްލާމް ދީނުގަ އޮތް ބޭއިންޞާފަކީ ކޮބައިތޯ؟ އެއިރުންސުރެ މިހާރާއި ހަމައަށް ބެލިނަމަވެސް ކީރިތި ޤުރްއާނާއި ރަސޫލާ (ﷺ)ގެ ޙަދީޘްފުޅުތަކަށްވުރެ ރަނގަޅު އެއްވެސް ހަމަތަކެއް ދުނިޔެ ދެކެފައެއް ނުވޭ!"\nއެމްޑީއެން ހީކުރަނީތޯ ޝާއިޢުކޮށްލާ ރިޕޯޓަކުން ފާއިތުވި 900 ވަރަކަށް އަހަރު ރާއްޖޭގައި އޮތް އިސްލާމްވަންތަކަން ނައްތައިލެވިދާނެ ކަމަށް ނުވަތަ އަޅުގަނޑުމެންގެ ތެރެއިން އިސްލާމް ދީން ފުހެލައި ނިކަމެތިކޮށްލެވިދާނެ ކަމަށް؟ (މިއަދު މިސުވާލުކުރާނަމަ ލިޔަން އޮތީ މަޖިލީހުގަ ޖާބިރު ލައްވާ ދައްކުވާ ވާހަކަތަކުން ކުރިއަށް ލައިގެން---)\nއެކަން ޤަބޫލުނުކުރާ ބޭޗާރާވެފައި ތިބި ބައަކު ނުކުމެ މި ޤައުމު ފަސާދަކުރަން ޖާގައެއް ނުދެވޭނެ އިނގޭތޯ؟ ރާއްޖޭގެ ލޮބުވެތި ރައްޔިތުން ތިބީ މި ޤައުމު ފަސާދަކުރަން ޖާގަދޭކަށް ނޫން! (އެހެން ދީންތަކަށް ފުރުޞަތުދޭ ގޮތަކަށް ނޫން!) އެގޮތަށް ނުކުމެ އުޅޭ ބައަކަށް ދިވެހި ރައްޔިތުންގެ އެއްބައިވަންތަކަމާއި ޤައުމުގެ އިޤްޠިޞާދު ފުނޑުފުނޑުކުރަން ފުރުޞަތެއް ނުދެވޭނެ. ދިވެހި ރައްޔިތުންގެ ދީނީ ޢަޤީދާ ފުނޑުފުނޑުކޮށެއްވެސް ނުލެވޭނެ އިނގޭތޯ؟\nޤާނޫނު އަސާސީގެ2ވަނަ މާއްދާއަށް ބެލި ނަމަވެސް ދިވެހި ދައުލަތުގެ ކޮންމެ މަޤާމެއްގައި ހުރި ނަމަވެސް އެމީހަކު މާތް ﷲ ގަންދީ ހުވާކޮށްފައި އޮންނާނީ ރާއްޖޭގައި އިސްލާމް މަތިވެރިކޮށް ޙިމާޔަތްކުރަން. އިޚްލާޞްތެރިކަމާއިއެކު އެކަން ކުރަން ﷲ ގަންދީ ހުވާކޮށްގެން ނެތް ހަމައެކަކުވެސް ނުހުންނާނެ! ކުރާ ހުވައަކީ ކުޅޭކުޅޭ އެއްޗެއްތޯ؟ ނޫން! އެހެނެއް ނުވާނެ އިނގޭތޯ؟\nއިސްލާމް ދީނަށް ފުރައްސާރަކޮށް ޖޯކްޖަހައި ކުޑައިމިސް ހަމަ އެންމެ ބަހެއް ބުނުމުގެ ފުރުޞަތުވެސް އަޅުގަނޑުމެންގެ ތެރެއަކުން ނުލިބޭނެ ކަމުގެ ޔަޤީންކަން އަޅުގަނޑު އަރުވަން."\nމިއީ މީގެ2އަހަރުކުރިން ދިވެހި ޤައުމާއި ރައްޔިތުން ދެކެ ލޯބިފުޅުވާ ބޭފުޅަކު ވިދާޅުވެފައިވާ ބަސްކޮޅެކެވެ. ދިވެހި ލޭ ހުރި، ލޭ ތަޣައްޔަރުނުވާ ދިވެހިން މިއަދުވެސް ތިބީ ހަމަ މިރޫޙުގައެވެ. މި ޢަޒުމްގައެވެ.\n3 އޮކްޓޯބަރ 2021


ސްޓީވް ޖޮބްސް އެންޑްރޮއިޑާ ދެކޮޅަށް ހަނގުރާމަ އިއުލާން ކުރި | Landhooinfo\n9 މިނިޓް ކުރިން\nސްޓީވް ޖޮބްސް އެންޑްރޮއިޑާ ދެކޮޅަށް ހަނގުރާމަ އިއުލާން ކުރި\nއެޕަލްގެ އައިފޯނާ ވާދަކުރަމުންދާ ގޫގުލްގެ އެންޑްރޮއިޑް ފޯން އުފެއްދުން ހުއްޓުވުމަށް އެޕަލް ކުންފުނީގެ ހުރިހާ ފައިސާއެއް ހަރަދު ކުރާނެ ކަމަށާއި އެންމެ ފަހު ނޭވާއާ ހަމަ އަށް ވެސް އެންޑްރޮއިޑާ ދެކޮޅަށް ހަނގުރާމަ ކުރާނެ ކަމަށް އެޕަލްގެ ބާނީ ސްޓީވް ޖޮބްސް ވައުދުވެފައިވާ ކަން ހާމަ ވެއްޖެ އެވެ.\nޖޮބްސްގެ އޮތޮރައިޑް ބަޔޯގްރަފީގައިވާ ގޮތުން އެންޑްރޮއިޑް ފޯން އުފައްދާފައި ވަނީ އައިފޯންގެ ޓެކްނޮލޮޖީ ވަގަށް ނަގައިގެންނެވެ. އެހެންވެ އެންޑްރޮޑަށް އޭނާ ދީފައިވާ ނަމަކީ “ގްރޭންޑް ތެފްޓް އެންޑްރޮއިޑް” އެވެ. އަދި އެންޑްރޮއިޑާ ދެކޮޅަށް “ތާމޯ ނިއުކްލިއަރަ” ހަނގުރާމައެއް ކުރުމަށް ޖޮބްސް ވަނީ ވައުދުވެފަ އެވެ.\n“މިނުބައި ހަމައަކަށް އަޅުވަން ބޭންކްގައިވާ އެޕަލް ކުންފުނީގެ 40 ބިލިޔަން ޑޮލަރު ހަރަދު ކުރާނަން އަދި އަހަރެންގެ އެންމެ ފަހު ނޭވާއާ ހަމައަށް އެކަމަށް މަސައްކަތް ކުރާނަން” ޖޮބްސް ބުނި ކަމަށް އޭނާގެ ބަޔޮގްރަފީގައިވެ އެވެ. ޖޮބްސްއާ ގޫގުލްގެ ކުރީގެ ސީއީއޯ އެރިކް ޝްމިޑްޓްއާ ދެމެދުއާ ދެމެދު އޮތް ގުޅުން ވެސް ވަނީ ޖޮބްސްގެ ބަޔޮގްރަފީގައި ހާމަކޮށްފައިވެ އެވެ.\nއައިފޯންގައި ހިމެނޭ ގިނަ ސިފަތަކަކާ އެކު ގޫގުލް އިން 2010 ވަނަ އަހަރު އެންޑްރޮއޮޑް ފޯން ތައާރަފް ކުރުމުން ޖޮބްސް ވަރަށް ރުޅިއައި ކަމަށް އޭނާގެ ބަޔޯ ގްރަފީގައިވެ އެވެ.\nއަދި އެ މައްސަލާގައި ގޫގުލްއާ ދެކޮޅަށް އެޕަލްއިން ދައުވާކޮށްގެން އުޅުނު އިރު ޖޮބްސްއާއި ޝްމިޑްޓް ބޭއްވި ބައްދަލުވުމެއްގައި އެ މައްސަލަ ކޯޓުން ބޭރުގައި ހައްލުކުރަން ޝައުގުވެރިކަން ނެތްކަމަށް ޖޮބްސް ބުނެފައިވެ އެވެ.\n“އަހަރެން ކަލޭގެ ފައިސާއެއް ބޭނުމެއް ނޫން. ކަލޭ އަހަރެންނަށް ފަސް ބިލިޔަން ޑޮލަރު ދޭން ބުނި ކަމަށް ވިޔަސް އަހަރެން އެފައިސާ ބޭނުމެއް ނުވާނެ. އަހަރެން އަތުގައި ވަރަށް ގިނަ ފައިސާ އެބަހުރި. އަހަރެން ބޭނުންވާ ކަމަކީ އަހަރެމެންގެ އައިޑީއާ ބޭނުން ކުރުން ކަލޭމެން ހުއްޓާލުން. އަހަރެން ބޭނުންވާހާ ވެސް ކަމަކީ އެއީ،” ޝްމިޑްޓްއާ ބައްދަލުކޮށް ޖިބްސް ބުނި ކަމަށް އޭނާގެ ބަޔޮގްރަފީގައިވެ އެވެ. ( ޑެއިލީމެއިލް)


Prince Harry ge dhekanbaunge biography eh nerenee | Mihaaru\nޕްރިންސް ހެރީގެ ދެކަނބަލުްނގެ ބައޮގްރަފީ.\nޕްރިންސް ހެރީ އާއި މެގަން.\nޕްރިންސް ހެރީގެ ދެކަނބަލުންގެ ބައޮގްރަފީއެއް ނެރެނީ\n06 މެއި 2020 - 09:22\nޝާހީ އާއިލާގެ ކަންކަން ދިރާސާކުރާ ދެ ރިޕޯޓަރުން ކަމަށްވާ އޮމިޑް ސްކޮބީ އާއި ކެރޮލީން ޑިއުރަންޑް ލިޔެފައިވާ ބައޮގްރަފީގެ ނަަމަކީ "ފައިންޑިން ފްރީޑަމް: ހެރީ، މެގަން އެންޑް ދަ މޭކިން އޮފް އަ މޮޑަން ރޯޔަލް ފެމިލީ" އެވެ.\nޕަބްލިޝިން ހައުސް ހާޕާ ކޮލިންސްގެ ތައްގަނޑުގައި މި ބައޮގްރަފީ ނެރެން ނިންމާފައި ވަނީ މި އަހަރުގެ އޮގަސްޓް މަހުގެ 11 ގަ އެވެ.\nމީގެ ލިޔުންތެރިން ބުނެފައިވާ ގޮތުގައި ހެރީގެ ދެކަނބަލުންގެ ބައޮގްރަފީވެގެން ދާނީ ފާއިތުވި ދެ އަހަރެއްހާ ދުވަހު އެ ދެބޭފުޅުންގެ ދިރިއުޅުމާ ބެހޭ ގޮތުން ވަރަށް ތެދު ވާހަކަތަކާ އެކު، ކިޔުންތެރިންނަށް ސާފު މަންޒަރެއް ގެނެސްދޭނެ އެއްޗަކަށެވެ.\nހެރީ އާއި މޭގަން ކައިވެނި ބައްލަވައިގަތީ މެއި 19، 2018 ގަ އެވެ. އަދި އެ ކައިވެންޏަށް ދަރިކަލަކު ލިބިވަޑައިގަތީ މިދިޔަ އަހަރު އެވެ. ޒުވާން ދެކަނބަލުންގެ ދަރިކަލުން އާޗީ މައުންޓްބެޓަން-ވިންޑްޒާގެ ފުރަތަމަ އުފަން ދުވަހަކީ މިއަދެވެ.\nއެމެރިކާ އަށް އުފަން ހޮލީވުޑްގެ ކުރީގެ ބަތަލާ މޭގަންއާ ކައިވެނި ބައްލަވައިގަތް ފަހުން، އިނގިރޭސި ޝާހީ އާއިލާ އަށް ނިސްބަތްވެވަޑައިގަންނަވާ ޕްރިންސް ހެރީގެ ދިރިއުޅުއްވުމަށް ވަރަށް ބޮޑެތި ބަދަލުތަކެއް ވަނީ އައިސްފަ އެވެ. އޭގެ ތެރޭގައި ޝާހީ ޒިންމާތައް ދޫކޮޮށްލައްވައި، އަމިއްލަފުޅު މިނިވަން ދިރިއުޅެއްވުމެއް އިހުތިޔާރުކުރެއްވުން ހިމެނެ އެވެ.\nހެރީ އާއި މޭގަން މިހާރު ދިރިއުޅުއްވަނީ އެމެރިކާގެ ލޮސް އެންޖެލިސްގަ އެވެ.\n"ފައިންޑިން ފްރީޑަމް" އާ ބެހޭ ގޮތުން ލިޔުންތެރިން ބުނީ އެ މީހުންގެ ފޮތުގައި ހެރީ އާއި މޭގަންގެ ޒާތީ ދިރިއުޅުމާއި އެ ބޭފުޅުންގެ ދިރިއުޅުއްވުމަށް ގެންނެވި ބޮޑެތި ބަދަލުތަކުގެ ތަފުސީލީ ވާހަކަތައް ހިމަނާފައި ހުންނާނެ ކަަމަށެވެ. އަދި މިއީ ވަރަށް ގާތުން ކަންކަން ދިރާސާކުރުމަށް ފަހު، ދެ ބޭފުޅުންގެ ހަޔާތާ ބެހޭ ގޮތުން މުޅިން ވެސް ސައްހަ މައުލޫމާތު ހިމެނޭ ފޮތަކަށްވާނެ ކަމަށް ބުންޏެވެ.\n"ފާއިތުވި ދެ އަހަރުގެ ތެރޭގައި އެ ދެ ބޭފުޅުންގެ ހަޔާތްޕުޅުން ފެނުނު ޓްވިސްޓްތައް އަހަރެމެންގެ ފޮތުގައި ހަގީގަތާ އެއްގޮތަށް ގެނެސްދީފައި ހުންނާނެ." ސްކޮބީ ބުންޏެވެ.\n"ފައިންޑިން ފްރީޑަމް" ގެ ހާޑްކަވާ އަށް މި ވަގުތު އެމެޒޯންގައި 20 ޕައުންޑަށް އަދި ކިންޑްލް އެޑިޝަނަށް 9.99 ޕައުންޑަށް ޕްރި-އޯޑަކޮށްލެވޭނެ އެވެ.


4 rashehgai thaaru alhan MTCC aa havaalukohfi\nހަތަރު ރަށެއްގައި ތާރު އަޅަން އެމްޓީސީސީއާ ހަވާލުކުރަނީ -- ފޮޓޯ: ޕްލޭނިން މިނިސްޓްރީ\n22 މެއި 20192ކޮމެންޓް\nހަތަރު ރަށެއްގައި ތާރު އެޅުމުގެ 120 މިލިއަން ރުފިޔާގެ މަޝްރޫއު އެމްޓީސީސީ އަށް\nހަތަރު ރަށެއްގައި ތާރު އެޅުމުގެ މަޝްރޫއުތައް ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާ މިއަދު ހަވާލުކޮށްފިއެވެ.\nޕްލޭނިން މިނިސްޓްރީގައި މިއަދު އޮތް ރަސްމިއްޔާތެއްގައި އެމްޓީސީސީއާ ހަވާލުކޮށްފައި ވަނީ ހދ. ހަނިމާދޫ، ރ. އުނގޫފާރު، ރ. ދުވާފަރުގެ އިތުރުން ލ. ފޮނަދޫގެ ބޮޑެތި މަގުގަތުގައި ތާރު އަޅާ ތަރައްގީ ކުރުމަށެވެ.\nއެކަމުގެ އެއްބަސްވުމުގައި ޕްލޭނިން މިނިސްޓްރީގެ ފަރާތުން އެ މިނިސްޓްރީގެ ޑިރެކްޓާ ޖެނަރަލް ފާތިމަތު ޝާނާ ސޮއި ކުރެއްވިއިރު އެމްޓީސީސީގެ ފަރާތުން ސޮއި ކުރެއްވީ އެކުންފުނީގެ ޗީފް އެގްޒެކްޓިކް އޮފިސަރު، ހަސަން ޝާހެވެ.\nއެއްބަސްވުމުގައިވާ ގޮތުން 240 ދުވަހުގެ ތެރޭގައި އެ ހަތަރު ރަށުގެ މަގުގަތުގައި ތާރު އަޅައި ރަނގަޅު ފެންވަރަކަށް ތަރައްގީކޮށް ނިންމަން ޖެހެއެވެ.\nހަނިމާދޫގެ މަގުތަކުގައި ތާރު އެޅުމަށް އެމްޓީސީސީއާ ހަވާލުކޮށްފައި ވަނީ 46.8 މިލިއަން ރުފިޔާއަށެވެ. އަދި އުނގޫފާރުގެ މަގުތަކުގައި ތާރު އެޅުމަށް 19.4 މިލިއަން ރުފިޔާއަށް ހަވާލުކުރިއިރު ދުވާފަރުގައި އެމަޝްރޫއު ހިންގުމަށް ހަވާލުކުރީ 28.3 މިލިއަނަށެވެ. ފޮނަދޫގެ މަގުތަކުގައި ތާރު އަޅަން އެމްޓީސީސީއާ ހަވާލުކުރީ 25.6 މިލިއަން ރުފިޔާއަށެވެ.\nއެ މަޝްރޫއުތަކުގެ ޖުމްލަ އަގަކީ 120 މިލިއަން ރުފިޔާ އެވެ.\nލ. ފޮނަދޫ އެމްޓީސީސީ ޕްލޭނިން މިނިސްޓްރީ ހދ. ކުޅުދުއްފުށި ރ. އުނގޫފާރު ރ.ދުވާފަރު\nކޮބާ ތިމަރަފުށީ އެއާރޕޯޓް މަގުތަކުގައި ތާރައެޅުން\nކިހާ ހިސާބެއްގައި ފެށޭނެ\nމިފަހަރު އަޅަނީ އިންޑިޔާއިން ގެންނަ ކޮތަރުގުޔާ އެއްކޮއްފަ ހުންނަ ކޮލިޓީދެރަ ތާރު ދޯ..؟


Tottenham skatuvaalumah fahu Norwich Quater Final ah\nނޯވިޗްގެ ކީޕަރު ޕެނަލްޓީ ދިފާއު ކުރަނީ\nޓޮޓެންހަމްހޮޓްސްޕާސްގެ މައްޗަށް ޕެނަލްޓީ ޖަހައިގެން ކާމިޔާބު ހޯދައި، އިނގިރޭސި އެފްއޭ ކަޕްގެ ކްއާޓާ ފައިނަލަށް ނޯވިޗް ސިޓީ ދަތުރު ކޮށްފި އެވެ.\nމެޗުގެ ނަތީޖާ ނެރުން ޕެނަލްޓީއަށް ދާން ޖެހުނީ، 1-1 ން އެއްވަރު ވުމުންނެވެ. ފުރަތަމަ ލީޑް ނެގީ ސްޕާސްއިންނެވެ. އެ ޓީމުގެ ލަނޑު ކާމިޔާބު ކުރީ ޖޭން ވާޓެންގެން އެވެ. ނޯވިޗަށް މެޗުގެ ނަތީޖާ ހަމަހަމަ ކޮށްދިނީ ޔޯސިޕް ޑާމިޗް އެވެ.\nޕެނަލްޓީ ޝޫޓްއައުޓްގައި ސްޕާސްއިން ޖެހި ފަސް ޕެނަލްޓީގެ ތެރެއިން އެ ޓީމަށް ކާމިޔާބު ކުރެވުނީ ދެ ޕެނަލްޓީ އެވެ. އެއީ އެޓީމުގެ އެރިކް ޑަޔާ އާއި ޖިއޮވާނީ ލޮސެލްސޯ ކާމިޔާބު ކުރި ޕެނަލްޓީ އެވެ. ނޯވިޗްގެ ހަތަރު ޕެނަލްޓީގެ ތެރެއިން ތިން ޕެނަލްޓީ އެ ޓީމުން ކާމިޔާބު ކުރި އެވެ.\nޝެފީލްޑް ވެނިސްޑޭ ކޮޅަށް ސާޖިއޯ ކުން އަގުއޭރޯ ޖެހި ލަނޑާއެކު، މެންޗެސްޓާ ސިޓީ ވެސް ވަނީ އިނގިރޭސި އެފްއޭ ކަޕްގެ ކްއާޓާ ފައިނަލަށް ދަތުރު ކޮށްފަ އެވެ.\nމެޗުގެ 53 ވަނަ މިނެޓްގައި އަގުއޭރޯ ޖެހި ލަނޑަކީ، އެފްއޭ ކަޕްގައި އޭނާ ޖެހި 20 ވަނަ ލަނޑެވެ. އަގުއޭރޯ ޖެހި ލަނޑާއެކު އެ ޓީމުން ވަނީ ހުރިހާ މުބާރާތެއްގައި ޖެހިޖެހިގެން ފަސް މެޗު މޮޅުވެފަ އެވެ. އެއީ މި ސީޒަންގައި ސޓީގެ އެންމެ ރަނގަޅު ޓްރެކެވެ.\nޑިފެންޑަރުންނަށް ގާޑިއޯލާ ކުރި ހޭދަ 400 މިލިއަނަށް\nޑިބުރޭނޭ: ޕްރިމިއާ ލީގްގެ މޮޅު ކުޅުންތެރިޔާ\nސިޓީގެ ޑޭވިޑް ސިލްވާ ލާޒިއޯއަށް